മഞ്ഞക്കൂടാരം: ഒരു മലയാളി പയ്യന്ടെ കഥ! (ആരാന്നു കൊന്നാലും ഞാന് പറയൂല)\nഒരു മലയാളി പയ്യന്ടെ കഥ! (ആരാന്നു കൊന്നാലും ഞാന് പറയൂല)\nഇത് ആരെയും അപമാനിക്കാന് ഉദ്യശിച്ചുള്ളതല്ല. വെറും ഒരു മലയാളി കൊച്ചിന്റെ ചിന്തകള് അത്രേ ഉള്ളു. (ചിന്തിച്ചാല് കുഴപ്പം ഒന്നും ഇല്ലല്ലോ?)\nഈ കൊച്ചന്മാര് ക്യാമ്പസ് ഇന്റര്‍വ്യൂ ഒക്കെ കഴിഞ്ഞു മൂന്നോ നാലോ ഓഫര് ലെറ്റര് വാങ്ങി വെച്ചിട്ട് എം എസ് നു പോകും. അമേരിക്കയിലോട്ടു. ( അതിനു പറ്റാത്തവര് യുറോപിലോ അല്ലേല് ഓസ്ട്രേലിയയിലോ പോകും. നാട്ടില് നിന്നാല് നാണക്കേടല്ലേ. ഇവനൊക്കെ ഓഫര് കൊടുത്ത കമ്പനിക്കാര്‍ക്ക് തലേക്കൂടെ വണ്ടി ഓടുവല്ലാരുന്നോ? കടപ്പാട് വേണം\nകൊള്ളാവുന്ന ജി ആര് ഇ സ്കോര് ഉണ്ടെലും, സ്ക്കൊലെര്ഷിപ് ഒക്കെ ഇപ്പൊ അമേരിക്കകാര് നിറുത്തി. ആദ്യം ലോണ്. അതും ഇന്ത്യന് ബാങ്ക് തന്നെ ശരണം.\nവീട്ടിലെ അടുക്കള കാണാത്ത അവനൊക്കെ അമേരിക്കേല് വൈറ്റര് ജോലി ചെയ്യാനും ഒരു പ്രോബ്ലോമില്ല. ഓസ്ട്രലിയയില് ആണേല് എപ്പോ അത്യാവശ്യം അടിയും ചവിട്ടും ഒക്കെ കിട്ടി എന്ന് ചോദിച്ചാല് മതി. അങ്ങനെ എങ്ങനെ ഒക്കെയോ പഠിച്ചു കഴിഞ്ഞു.\nഎവിടുന്ന് ജോലി കിട്ടാന്? പെര്‍മനെന്റ് ജോലി എന്നത് ഭയങ്കര പാട. അപ്പൊ കോണ്‍ട്രാക്ടിംഗ് ജോലി തന്നെ. എന്ത് പഠിച്ചാലും മിക്കവരും എത്തുന്നത് കമ്പൂട്ടര് പ്രോഗ്രമ്മിംഗില് തന്നെ. (പിന്നെ എന്തിനാ ഇവന്മാരൊക്കെ എലെച്ട്രോനിക്സും മറ്റെതൊക്കെ പഠിക്കുന്നെ?). അങ്ങനെ ഇന്ത്യന് കന്സല്ടന്റ്സ് പറയുന്ന കേട്ട് കള്ള റെസുമേ ഉണ്ടാക്കി ( ഫ്രെഷേര് കോച്ചാണ് ആറു കൊല്ലം പ്രവര്‍ത്തന പരിചയം ആണ് മിനിമം കാണിക്കുന്നേ) ജോലി തുടങ്ങി.\nഅങ്ങനെ ജോലി തുടങ്ങി. രണ്ടു മൂന്നു കൊല്ലം കൊണ്ട് എടുത്ത ലോണ് അടച്ചു തീര്‍ക്കാം. അത്യാവശ്യം അടിച്ചു പൊളിയും ആകാം.\nഅടിച്ചു പൊളി എന്ന് വെച്ചാല്, ഇപ്പോള് അല്ലെ പൈസ വന്നത് കൊള്ളാവുന്ന കാര് ഒന്ന് ഒപ്പിച്ചത്, അപ്പോളല്ലേ ദേശിപെണ്പില്ലേറെ ഒന്ന് നോക്കാവുന്ന ലെവല് എങ്കിലും ആയെ. (മദാമ്മമാരെ നോക്കനമെങ്കിലും അവര് നോക്കില്ലല്ലോ, പിന്നെ ഫിലിപ്പിനോ മെക്സിക്കന് ഒക്കെ ഒരു ഗുമ്മില്ലാത്ത ടീംസ്) മല്ലു കൊച്ചുങ്ങളെ പോലെ അല്ല നമ്മുടെ ബംഗാളി / നോര്‍ത്ത് ഇന്ത്യന് ചേച്ചിമാര്. ഹോ! ഭയങ്കര സഹകരണമാണ് (മല്ലുപിള്ളേരു എപ്പോളും എക്സ്ട്രാ ഡിസന്ട. ആരും മറുത്തു പറയണ്ട!). അപ്പൊ അങ്ങനെ കൂടെ ജോലി ചെയ്യുന്ന ബംഗാളികൊച്ചു ആയി ഒരു ഇത് , കുറച്ചു കാലത്തേക്ക് മാത്രം\nഅപ്പോളേക്കും പയ്യന് ഇരുപത്തേഴു വയസ്സായെ. കാര്യഗൌരവം വെചു . തമാശ ഒക്കെ അവിടെ നിക്കട്ടെ. ഇനി ഒരു ഒറിജിനല് കേട്ട് കേട്ടണ്ടേ?\nഇത്രേം കാലത്തിനിടയ്ക്ക് ഒരു പ്രാവശ്യമേ പോയിട്ടുള്ളൂ കേട്ടോ. അപ്പൊ ആവശ്യത്തിന് ജാഡ കാണിച്ചത. ആഷ്പുഷ് സ്ലാങ്ങും പിന്നെ രേന്ജിനിടെ പോലത്തെ കുരച്ചു കുരച്ചുള്ള മലയാലോം, കേരള ഫുഡ് ഈസ് ടൂ സ്പയിസി, ഇന് കേരള ടൂ മച് പോല്ലുഷന് അങ്ങനത്തെ സാധാരണ അമേരിക്കന് സംസാരം വെച്ച് അന്ന് ഓടിച്ചു.\nനാട്ടില് പോണം പെണ്ണ് കെട്ടാന്. അങ്ങന പയ്യന്സിന്റെ പെണ്ണ് കാണല്\nപരെന്റ്സ് കണ്ടു പിടിച്ച കൊച്ചിനെ പോയി കണ്ടു. പയ്യന് എന്ത് തോന്ന്യവാസി ആയാലും പെണ്‍കൊച്ചു പതിവ്രത ആകണ്ടേ?അത് കൊണ്ട് കൊച്ചിന്റെ എല് കെ ജി മുതല് ഉള്ള ചരിത്രം അന്വേഷിച്ചിട്ടനു പോയത്. (ഇതറിന്ഞ്ഞോണ്ട് തന്നെ കൊച്ച് എല്ലാ കഥകളും കൊച്ചിലെ രഹസ്യമാക്കി വെച്ചാരുന്നു. അവളാര മോള്.) മിക്കവാറും എഞ്ചിനീയറിംഗ് കഴിഞ്ഞു ബാംഗ്ലൂര് ഓര് ചെന്നൈല് ജോലി ചെയ്യുന്ന കുട്ടി. ബാംഗ്ലൂര്‍ലെ ലൈഫ് വെച്ച് നോക്കിയാല് അമേരിക എവിടെ കിടക്കുന്നു. അതൊക്കെ പണ്ടേ നാടുവിട്ട പയ്യന് എന്തറിയാം?\nകൊച്ചിന്റെ വീടിനു വലിപ്പം പോര എന്നൊക്കെ പറഞ്ഞു എന്നാലും അങ്ങനെ കല്യാണം തീരുമാനിച്ചു.(സിംഗിള് ബെഡ് അപാര്‍ട്ട്മെന്റ്ല് രണ്ടു പേരുടെ കൂടെ താമസിക്കുന്നോന, എന്താ ജാഡ അല്ലെ?) സ്വര്‍ണത്തിന് എത്ര വില കൂടിയാലും, മിനിമം ഇരുനൂറു പവനും ഒരു കാറും ( അല്ല നാട്ടില് ഇല്ലാത്ത അവനെന്തിനാ കാര്? അമേരിക്കെലോട്ടു കാര് ഇവിടെന്നു കൊണ്ട് പോണോ?).\nകൂടുതല് പരിചയപ്പെടാനും ശ്രിങ്ങരിക്കാനും സമയമില്ല ആകെ മൂന്നു ആഴ്ചയാണ് ഉള്ളത്. അങ്ങനെ പെണ്ണിന്റെ അപ്പന്റെ പൈസയില് എങ്ങജുമെന്റ്റ് ആന്‍ഡ് കല്യാണം പോടിപൊടിച്ചു.\nഅങ്ങനെ കൊച്ചിനെ ഒന്ന് അടുത്ത് കിട്ടിത് കല്യാണം കഴിഞ്ഞിട്ട\nആദ്യരാത്രി: ‘ചടങ്ങുകള്’ ഒന്നും അറിയില്ല എന്ന ഭാഗം രണ്ടു പേരും ഭംഗി ആയി അവതരിപ്പിച്ചു.\nപുവര് സില്ലി ഗേല്, എത്ര പെട്ടെന്ന പറ്റിച്ചേ. അവന് കരുതി.\nഅവസാനം അവര് സംസാരിക്കാന് തീരുമാനിച്ചു.\nകൊച്ചു ആദ്യം ചോദിച്ച ബംഗാളി കൊച്ചിന്റെം നോര്‍ത്ത്‌ഇന്ത്യന് കൊച്ചിന്റെം പേരുകള് കേട്ട് അവന് തലകറങ്ങി വീണു.\nബോധം വന്നപ്പോള്, ചോദ്യങ്ങളും ഉത്തരങ്ങളും ഇല്ലാതെ അവര് സുഖമായി ജീവിച്ചു.\nPosted by മഞ്ഞക്കിളി at 8:05 AM\nമഞ്ഞക്കിളി ഇട്ട പോസ്റ്റുകളില് വെച്ച് ഒരു വ്യത്യസ്തത ഒക്കെ ഉണ്ട് ..കൊള്ളാം മഞ്ഞക്കിളി കൊള്ളാം\nബംഗാളിക്കൊച്ച് മമതാ ബാനർജി ആണോ?\nനോർത്ത് ഇന്ത്യൻ കൊച്ച് ആ പഴയ മമതാ കുൽക്കർണി ആയിരിക്കും അല്ലേ?\nപണ്ട് പണ്ട് ഒരു രാജ്യത്ത് ഒരു രാജകുമാരന് ഉണ്ടായിരുന്നു ..\nവേറെ ഒരു രാജ്യത്ത് ഒരു രാജകുമാരി ഉണ്ടായിരുന്നു ..\nഅവര് പ്രേമിച്ചു , വിവാഹം കഴിച്ചു , സുഖം ആയി ജീവിച്ചു .\nശുഭം ....!! ഇതുപോലെ മനോഹരമായ ഒന്ന് .. അഭിനന്ദനങ്ങള് ...


Rajinikanth in Man Vs Wild, shooting will be in Bandipur | ബിയര് ഗ്രില്‍സിന്റെ മാന് vs വൈല്‍ഡില് മോദിക്ക് ശേഷം രജനീകാന്ത്: ചിത്രീകരണം ബന്ദിപ്പൂരില്!! - Malayalam Oneindia\nUpdated: Tue, Jan 28, 2020, 23:13 [IST]\nദില്ലി: ടെലിവിഷന് അവതാരകന് ബിയര് ഗ്രില്‍സിന്റെ ഏറ്റവും പുതിയ എപ്പിസോഡ് തമിഴ് സൂപ്പര് താരം രജനീകാന്തിനൊപ്പമാണെന്ന് റിപ്പോര്‍ട്ട്. മാന് VS വൈല്‍ഡിന്റെ ചിത്രീകരണം കര്‍ണാടകയിലെ ബന്ദിപ്പൂരില് ചിത്രീകരിക്കുമെന്ന് ടൈംസ് നൗ റിപ്പോര്‍ട്ട് ചെയ്യുന്നു. നാലു പതിറ്റാണ്ടിലേറെ നീണ്ട സിനിമ കരിയറില് തെന്നിന്ത്യയിലെ ഏറ്റവും കൂടുതല് പ്രതിഫലം വാങ്ങുന്ന നടന്മാരില് ഒരാളാണ് രജനീകാന്ത്. ആക്ഷന് ത്രില്ലര് ദര്‍ബാര് ആണ് അദ്ദേഹത്തിന്റെ ഏറ്റവും പുതിയതായി ഇറങ്ങിയ ചിത്രം. പരിപാടിയില് രജനിയുടെ പങ്കാളിത്തം ആരാധകരെ ആവേശത്തിലാക്കുമെന്ന കാര്യത്തില് സംശയമില്ല.\n2019ലെ പൊതുതിരഞ്ഞെടുപ്പിന് ശേഷം പ്രധാനമന്ത്രി നരേന്ദ്ര മോദിയെ വിശിഷ്ടാതിഥിയായി പങ്കെടുപ്പിച്ച് കൊണ്ട് ഗ്രില്‍സ് എപ്പിസോഡ് ചെയ്തിരുന്നു. മോദിക്കൊപ്പമുള്ള ചിത്രീകരണ വിശേഷങ്ങള് ഗ്രില്‍സ് പങ്കുവെച്ചു. ചിത്രീകരിച്ച പ്രദേശം വലിയ കല്ലുകള് നിറഞ്ഞതായിരുന്നുവെന്നും ആ സമയത്ത് മഴയുണ്ടായതായും ഗ്രില്‍സ് പറയുന്നു. എന്നാല് ആ സമയമൊക്കെ പ്രധാനമന്ത്രി പതിവിലും ശാന്തനായിരുന്നു. യാത്രയിലുടനീളം അദ്ദേഹം മികച്ച പങ്കാളിത്തമാണ് കാഴ്ചവെച്ചത്. ഞങ്ങളുടെ ടീം എന്തുതന്നെ ചെയ്താലും മോദിജി നല്ല സഹകരണമായിരുന്നുവെന്നും ഗ്രില്‍സ് ഓര്‍ത്തെടുത്തു. ഒരു ലോകനേതാവ് എന്ന നിലയില് പ്രധാനമന്ത്രി മോദി പ്രതിസന്ധികളില് എത്രത്തോളം ശാന്തനാണെന്ന് തെളിയിക്കുന്ന വിധമായിരുന്നു പെരുമാറ്റമെന്നും ഗ്രില് പറയുന്നു.\nshooting narendra modi രജനികാന്ത് ഷൂട്ടിംഗ്\nRajinikanth in Man Vs Wild, shooting will be in Bandipur


Sourav Ganguly insulted in Eden Garden\nകൊല്‍ക്കത്ത: തന്റെ സ്വന്തം മൈതാനമായ ഈഡന് ഗാര്‍ഡനില് മുന് ഇന്ത്യന് ക്രിക്കറ്റ് നായകന് സൗരവ് ഗാംഗുലി അപമാനിക്കപ്പെട്ടു. ഗാംഗുലിയെ ഗ്രൗണ്ടില് പ്രവേശിക്കുന്നത് ഒരു ഐ.സി.സി. ഭാരവാഹി തടയുകയായിരുന്നു.\nമത്സരം തുടങ്ങുംമുന്‍പ് പിച്ച് റിപ്പോര്‍ട്ട് തയ്യാറാക്കാനായി ഗ്രൗണ്ടിലേയ്ക്ക് പോകുമ്പോഴാണ് ഗാംഗുലിയെ ഐ.സി.സി.യുടെ അഴിമതിവിരുദ്ധ യൂണിറ്റിലെ ധര്‍മേന്ദ്ര സിംഗ് യാദവ് തടഞ്ഞത്. ഗാംഗുലിയുടെ കൈയ്യില് ഐഡന്റിറ്റി കാര്‍ഡ് ഉണ്ടായിരുന്നില്ല. ‘നിങ്ങള് ആരാണ?’ എന്നായിരുന്നു യാദവിന്റെ ചോദ്യം. താന് സൗരവ് ഗാംഗുലിയാണെന്നും പിച്ച് റിപ്പോര്‍ട്ട് തയ്യാറാക്കാന് പോവുകയാണെന്ന് പറഞ്ഞെങ്കിലും യാദവ് വിട്ടില്ല. തിരിച്ചറിയല് കാര്‍ഡ് കാണിച്ചാല് മാത്രമേ ഗ്രൗണ്ടിലേയ്ക്ക് കടത്തിവിടൂ എന്ന് യാദവ് ശഠിച്ചു. ഒടുവില് കമന്ററി ബോക്‌സിലേക്ക് പോയി കാര്‍ഡുമായി വന്നപ്പോഴാണ് ഗാംഗുലിക്ക് ഗ്രൗണ്ടിലിറങ്ങാനായത്.\nആദ്യമായി ടി.വി. കമന്റേറ്ററുടെ വേഷമണിഞ്ഞെത്തിയ ബംഗാള് കടുവയെ ഗ്രൗണ്ടില് പ്രവേശിക്കുന്നത് തടഞ്ഞത് വിവാദമായിരിക്കുകയാണ്. സംഭവത്തെക്കുറിച്ച് ഗാംഗുലി അഭിപ്രായപ്രകടനമൊന്നും നടത്തിയില്ല. എങ്കിലും പ്രശ്‌നം സംബന്ധിച്ച് ഗാംഗുലിയോട് സംസാരിക്കുമെന്ന് ബംഗാള് ക്രിക്കറ്റ് അസോസിയേഷന് വ്യക്തമാക്കിയിട്ടുണ്ട്.


മുന് പോണ് താരം മലയാളത്തിലേക്ക് വരുന്നെന്ന് കേട്ടപ്പോഴെ ആക്രാന്തം കാട്ടിയോ? മിയ ഖലീഫ വരില്ലേ?? | Mia Khalifa is not making her Mollywood debut? - Malayalam Filmibeat\n» മുന് പോണ് താരം മലയാളത്തിലേക്ക് വരുന്നെന്ന് കേട്ടപ്പോഴെ ആക്രാന്തം കാട്ടിയോ? മിയ ഖലീഫ വരില്ലേ??\nUpdated: Wednesday, November 1, 2017, 14:28 [IST]\nഅശ്ശീല ചിത്രങ്ങളിലൂടെയാണ് മിയ ഖലീഫ എന്ന നടിയെ ലോകം അറിഞ്ഞത്. എന്നാല് നടി പോണ് മേഖലയില് നിന്നും മാറിയെങ്കിലും ആ പേരില് തന്നെയായിരുന്നു അറിയപ്പെട്ടിരുന്നത്. കഴിഞ്ഞ ദിവസങ്ങളില് മലയാളത്തിലേക്ക് നടി വരുന്നതായി വാര്‍ത്തകള് വന്നിരുന്നു. എന്നാല് അതില് മാറ്റം വന്നതായി പുതിയ റിപ്പോര്‍ട്ടുകള് വന്നിരിക്കുകയാണ്.\nഒമര് ലുലു സംവിധാനം ചെയ്ത് ചങ്ക്‌സ് എന്ന സിനിമയുടെ രണ്ടാം ഭാഗമായി നിര്‍മ്മിക്കുന്ന ചങ്ക്‌സ് 2: ദി കണ്‍ക്ലൂഷന് എന്ന സിനിമയില് മിയ ഖലീഫയും അഭിനയിക്കുന്നതായി സംവിധായകന് വ്യക്തമാക്കിയിരുന്നു. എന്നാല് ഇന്ത്യ ടുഡേയില് ഇന്ന് വന്ന റിപ്പോര്‍ട്ടുകള് പ്രകാരം മിയ മലയാളത്തിലേക്ക് ഇല്ലെന്നാണ് പറയുന്നത്.\nനവാഗത സംവിധായകനായ ഒമര് ലുലു സംവിധാനം ചെയ്ത സിനിമയാണ് ചങ്ക്‌സ്. ചിത്രത്തിന്റെ രണ്ടാം ഭാഗം നിര്‍മ്മിക്കാന് പോവുകയാണെന്ന് സംവിധായകന് തന്നെ വ്യക്തമാക്കിയിരുന്നു.\nചങ്കസ് 2: ദി കണ്‍ക്ലൂഷന് എന്ന് പേരിട്ടിരിക്കുന്ന സിനിമയില് ആദ്യ സിനിമയുടെ അണിയറ പ്രവര്‍ത്തകര് തന്നെയാണ് ഒന്നു ചേരുന്നത്. അവര്‍ക്കൊപ്പം മിയ ഖലീഫയുണ്ടെന്നും സംവിധായകന് സൂചിപ്പിച്ചിരുന്നു. ബോളിവുഡില് നിന്നുള്ള കമ്പനിയാണ് സിനിമ നിര്‍മ്മിക്കുന്നത്.\nമിയ മലയാളത്തിലേക്ക് ഇല്ലേ..\nഎന്നാല് ഇപ്പോള് മിയ മലയാള സിനിമയിലേക്ക് വരുന്ന കാര്യത്തില് തീരുമാനമായിട്ടില്ലെന്നാണ് സംവിധായകന് പറയുന്നത്. പലരും ഇന്‍ബോക്‌സില് മെസേജ് അയക്കുന്നുണ്ടെന്നും സംവിധായകന് പറയുന്നു.\n2018 ല് റിലീസിനെത്താന് പോവുന്ന ചങ്ക്‌സ് 2: ദി കണ്‍ക്ലൂഷനില് മിയ ഖലീഫയെ എത്തിക്കാന് ബോളിവുഡ് കമ്പനികള് ശ്രമിക്കുന്നുണ്ട്. താന് ഇക്കാര്യ ംഅവരുമായി ചര്‍ച്ച ചെയ്തിട്ടുണ്ടെന്നും ഒമര് ലുലു പറയുന്നു.\nഎന്നാല് മിയയുടെ തിരക്കുകളാണ് അതിന് തടസ്സം നില്‍ക്കുന്നത്. ഒരാഴ്ചയ്ക്കുള്ളില് ഇത് സംബന്ധിച്ച് ഔദ്യോഗികമായി തന്നെ ഉറപ്പ് ലഭിക്കുമെന്നും ഇതുവരെ അക്കാര്യത്തില് ഒരു തീരുമാനവും ഉണ്ടായിട്ടില്ലെന്നും സംവിധായകന് ഫേസ്ബുക്കിലൂടെ പറഞ്ഞിരിക്കുയാണ്.\nപോണ് ലോകത്തെ ഏറ്റവും വിലയേറിയ താരമായിരുന്നു മിയ ഖലീഫ. എന്നാല് നടി ആ മേഖലയില് നിന്നും മാറി സിനിമയിലേക്ക് സജീവമാവുകയായിരുന്നു.\nഅടുത്ത മേയില് ചിത്രീകരണം ആരംഭിക്കാന് ഉദ്ദേശിക്കുന്ന സിനിമ ഓണത്തിന് റിലീസിനെത്തിക്കാനാണ് പരിപാടി. ചിത്രത്തിലെ മറ്റ് താരങ്ങളുടെ കാര്യത്തിലും ഇനിയും തീരുമാനമായിട്ടില്ല.\nഹാപ്പി വെഡിങ്ങ് എന്ന സിനിമയാണ് ആദ്യമായി ഒമര് ലുലു സംവിധാനം ചെയ്ത സിനിമ. പിന്നീട് ചങ്ക്‌സ്. ശേഷം അടുത്തതായി ഒരു അഡാര് ലവ് എന്ന സിനിമയാണ് നിര്‍മ്മിക്കാന് പോവുന്നത്. ചിത്രീകരണം ആരംഭിക്കുന്ന ഒരു അഡാര് ലവിന് ശേഷമായിരിക്കും ചങ്ക്‌സ് 2: ദി കണ്‍ക്ലൂഷന് വരിക.\nRead more about: bollywood film malayala cinema actress omar lulu chunks instagram cinema photos mia khalifa chunkzz ചങ്ക്‌സ് ബോളിവുഡ് നടി സിനിമ യുട്യൂബ് ഒമര് ലുലു മിയ ഖലീഫ\nReports were doing the rounds that Mia Khalifa was roped in foraMalayalam film.C


‘പുള്ളിക്കാരന് സ്റ്റാറാ’ എന്ന ചിത്രത്തിലെ രണ്ടാം ഗാനവും പുറത്തിറങ്ങി. ആദ്യ ഗാനം പോലെ ഹൃദ്യമാണ് രണ്ടാമത്തെ ഗാനവും. മമ്മൂട്ടിയും ആശാശരത്തും കുട്ടികളുമായി ഉല്ലാസ യാത്ര പോകുന്നതാണ് പാട്ടിന്റെ രംഗം. ഒരു കാവാലം പൈങ്കിളി… എന്നുതുടങ്ങുന്ന പാട്ട് ആലപിച്ചിരിക്കുന്നത് വിജയ് യേശുദാസ് ആണ്.\nശ്യാംധര് സംവിധാനം ചെയ്യുന്ന ഈ സിനിമ പൂര്‍ണമായും ഒരു ഫാമിലി എന്റര്‍ടെയ്‌നറാണ്. ചിത്രത്തില് ടീച്ചര് ട്രെയിനിംഗ് കോളജിലെ അധ്യാപകനായ രാജകുമാരന് എന്ന ഇടുക്കിക്കാരനെയാണ് മമ്മൂട്ടി അവതരിപ്പിക്കുന്നത്. വളരെ പ്രത്യേകതകളുള്ള കഥാപാത്രമാണിത്. ലൗഡ് സ്പീക്കറിന് ശേഷം മമ്മൂട്ടി ഇടുക്കി സ്വദേശിയെ സ്‌ക്രീനില് അവതരിപ്പിക്കുന്നു എന്നതാണ് പ്രത്യേകത.\nഇന്നസെന്റ്, സോഹന് സീനുലാല്, ദിലീഷ് പോത്തന് തുടങ്ങിയവരും ചിത്രത്തില് പ്രധാന കഥാപാത്രങ്ങളെ അവതരിപ്പിക്കുന്നു. രതീഷ് രവി തിരക്കഥയെഴുതുന്ന ‘പുള്ളിക്കാരന് സ്റ്റാറാ’യില് എം ജയചന്ദ്രന് ഈണമിട്ട മനോഹരമായ ഗാനങ്ങളുണ്ട്. വിനോദ് ഇല്ലമ്പള്ളിയാണ് ഛായാഗ്രഹണം.\nകെ.കെ ശൈലജ രാജിവെക്കേണ്ടതില്ലെന്ന് മുഖ്യമന്ത്രി


ന്യൂനപക്ഷ വോട്ടുകളില് ഉന്നം വച്ച് ബിജെപി – JEEVANAADAM official newspaper of Roman catholics (latin rite) of Kerala, owned by KRLCBC\n17 Dec, 2020 by riya alby\nന്യൂഡല്‍ഹി: കേരളത്തിലെ നിയമസഭ തിരഞ്ഞെടുപ്പ് ലക്ഷ്യം വച്ചുകൊണ്ട് ക്രിസ്ത്യന് സമുദായാംഗങ്ങള്‍ക്കിടയില് സ്വാദീനം ഉറപ്പിക്കാന് ബിജെപി .\nതിരഞ്ഞെടുപ്പിന് മുമ്പ് ക്രൈസ്തവ സഭാ മേധാവികളുമായി ധാരണയിലെത്താനാണ് ബിജെപി നേതൃത്വത്തിന്റെ നീക്കം. തദ്ദേശ സ്വയംഭരണ തിരഞ്ഞെടുപ്പില് 600 സീറ്റുകളാണ് ഇത്തവണ ബിജെപി ന്യൂനപക്ഷങ്ങള്‍ക്കായി നീക്കിവച്ചത്. ഇതില് ഭൂരിഭാഗം സീറ്റുകളിലും ക്രൈസ്തവരായിരുന്നെന്ന് ബിജെപി ദേശീയ വക്താവ് ടോം വടക്കന് പറഞ്ഞു.\nകേരളത്തിലെയും കേരളത്തിനു പുറത്തെയും കര്‍ദിനാള് മാരുമായി പ്രധാനമന്ത്രി നരേന്ദ്രമോദി ആശയവിനിമയം നടത്തിയതായി ബിജെപി നേതൃത്വം പറഞ്ഞു.\nകര്‍ദിനാള്‍മാരുമായി നേരിട്ട് കൂടിക്കാഴ്ച്ച നടത്തി ധാരണയിലെത്താനാണ് ബിജെപി യുടെ ശ്രമം. 40 ശതമാനത്തിലധികം ന്യൂനപക്ഷ വോട്ടുകളുള്ള കേരളത്തില് ഹിന്ദു വോട്ടുകളില് വലിയൊരുഭാഗം ഇടതു-വലത് മുന്നണികള്‍ക്കായി വീതിച്ചുപോവുകയാണ്. അതിനാല് ഏതെങ്കിലുമൊരു ന്യൂനപക്ഷ വിഭാഗത്തിന്റെ പിന്തുണ കിട്ടിയില്ലെങ്കില് കേരളത്തില് തിരഞ്ഞെടുപ്പ് വിജയം സാധ്യമാകില്ലെന്നാണ് ബിജെപി യുടെ നിരീക്ഷണം.\nകേരളത്തിലെ പല ക്രൈസ്തവ സഭാ പിതാക്കന്മാര് ബിജെപിയോട് അനുഭാവം പ്രകടിപ്പിച്ച് മുന്നോട്ട് വന്നത് മാധ്യമ ശ്രദ്ധ നേടിയിരുന്നു. ചില സഭകള് നേരിട്ട് നരേന്ദ്ര മോദിയുമായി കൂടിക്കാഴ്ചകള് നടത്തിയിരുന്നു. കേരളത്തിനു പുറത്തെ കര്‍ദിനാള്‍മാര് നിരന്തരം പ്രദാനമന്ത്രിയുമായി വിവിധ വിഷയങ്ങളെക്കുറിച്ച് സംസാരിക്കാറുണ്ടെന്നും നേതൃത്വം വ്യക്തമാക്കുന്നുണ്ട്.\nകര്‍ദിനാള്‍മാരുമായുള്ള കൂടിക്കാഴ്ച കോവിഡ് സാഹചര്യത്തില് ഓണ്‍ലൈനായെക്കുമെന്നും ബിജെപി വ്യക്തമാക്കി.\nbjpchristiansjeevanaadam newsjeevanaadam onlinenews\nEWS സംവരണം – ലത്തീൻ സമുദായം മുഖ്യമന്ത്രിയും ഇടതു നേതാക്കളുമായി ചർച്ച ചെയ്തു.\nതിരുവനന്തപുരം: ലത്തീൻ കത്തോലിക്കർ ഉൾപ്പെടെയുള്ള പിന്നാക്ക സമുദായങ്ങൾക്ക് സംവരണ ആനുകൂല്യത്തിന്റെ നേട്ടങ്ങൾ എത്രമാത്രം ഉണ്ടായെന്ന് പഠിക്കാൻ സംവിധാനമുണ്ടാകണമെന്ന് കെആർഎൽസിസി യുടെ നേതൃത്വത്തിൽ നടന്ന യോഗം ആവശ്യപ്പെട്ടു. ആർച്ച്\nവിദ്യാഭ്യാസത്തിലൂടെ സമുദായശക്തീകരണത്തിന് അല്മായര് മുന്നിട്ടിറങ്ങണം – ബിഷപ് ഡോ. ജോസഫ് കാരിക്കശേരി\nകോട്ടപ്പുറം: വിദ്യാഭ്യാസത്തിലൂടെ സമുദായശക്തീകരണത്തിന് കരുതലും കാവലുമായി അല്മായര് മുന്നിട്ടിറങ്ങണമെന്ന് ബിഷപ് ഡോ. ജോസഫ് കാരിക്കശേരി ഉദ്‌ബോധിപ്പിച്ചു. സമുദായദിനാചരണത്തിന്റെ ഭാഗമായി കോട്ടപ്പുറം രൂപത കെഎല്‍സിഎയുടെ നേതൃത്വത്തില് നടത്തിയ പ്രവര്‍ത്തക\nബജറ്റവതരണത്തില് ഹെയ്‌സ് ജാക്‌സന്റെ കവിതയും\nധനമന്ത്രി തോമസ് ഐസക് നിയമസഭയില് അവതരിപ്പിച്ച സംസ്ഥാനബജറ്റില് തിരുവനന്തപുരം സെന്റ് ജോസഫ്സ് ഹയര് സെക്കന്‍ഡറി സ്‌കൂളില് പഠിക്കുന്ന ഹെയ്സ് എസ്. ജാക്‌സന്റെ കവിതയും. അക്ഷരവൃക്ഷം എന്ന പേരില്


കശ്മീരിലെ വനിതാ ഹോസ്റ്റലില് പാക്കിസ്ഥാന്റെ വിജയത്തില് ‘ആഘോഷം’; ദൃശ്യങ്ങള്; മെഡിക്കല് വിദ്യാര്‍ത്ഥികള്‍ക്കെതിരെ യുഎപിഎ അടക്കം ചുമത്തി കേസ് ചാർജ് ചെയ്തു . – BHARATH NEWS\nശ്രീനഗര്: ഞായറാഴ്ച നടന്ന ട്വന്റി 20 ലോകകപ്പിലെ ഇന്ത്യ – പാക്കിസ്ഥാന് മത്സരത്തിന് ശേഷം പാക് വിജയം ആഘോഷിച്ച കശ്മീരിലെ മെഡിക്കല് വിദ്യാര്‍ത്ഥികള്‍ക്കെതിരെ യുഎപിഎ ചുമത്തി കേസ് എടുത്തു. വീഡിയോ ദൃശ്യങ്ങള് തെളിവായി എടുത്താണ് ജമ്മു കശ്മീര് പൊലീസ് രണ്ട് കേസുകള് രജിസ്റ്റ്രര് ചെയ്തത്.\nശ്രീനഗര് മെഡിക്കല് കോളേജിലെയും ഷേറേ കശ്മീര് ഇന്‍സ്റ്റിറ്റ്യൂട്ട് ഓഫ് മെഡിക്കല് സയന്‍സിലെയും ലേഡീസ് ഹോസ്റ്റലില് വിദ്യാര്‍ത്ഥിനികള് പാക്കിസ്ഥാന് വിജയം ആഘോഷിക്കുന്ന വീഡിയോകളാണ് പുറത്തുവന്നിരിക്കുന്നത്. വിദ്യാര്‍ത്ഥികള് പാക്കിസ്ഥാന് വിജയം ആഘോഷിക്കുന്നതും പാക് അനുകൂല മുദ്രാവാക്യം മുഴക്കുന്നതും വീഡിയോയില് ദൃശ്യമാണ്. വീഡിയോകള് സാമൂഹിക മാധ്യമങ്ങളില് വ്യാപകമായി പ്രചരിച്ചിരുന്നു.\nസംഭവത്തില് അന്വേഷണം നടത്തി യാഥാര്‍ഥ്യം കണ്ടെത്തുമെന്ന് കോളേജ് അധികാരികള് വ്യക്തമാക്കിയിട്ടുണ്ട്. വീഡിയോ ദൃശ്യങ്ങള് പരിശോധിച്ച് വിദ്യാര്‍ത്ഥികളെ തിരിച്ചറിയാനുള്ള ശ്രമത്തിലാണ് പൊലീസ്. തീവ്രവാദ വിരുദ്ധ നിയമങ്ങള് അടക്കം ചുമത്തിയാണ് കരണ് നഗര്, സൗര എന്നീ രണ്ട് സ്റ്റേഷനുകളില് കേസുകള് രജിസ്റ്റ്രര് ചെയ്തത് എന്നാണ് വിവരം. തിങ്കളാഴ്ചയാണ് കേസ് എടുത്തിരിക്കുന്നത്.\nPrevious ദേരാ സച്ഛാ സൗദാ തലവന് ഗുര്‍മീത് റാം റഹീമിന് ജീവപര്യന്തം.


ടോക്കിയോ ഒളിംപിക്‌സ്: ജാവലിന് ത്രോയില് ശിവ്‌പാല് സിംഗിനും യോഗ്യത; അര്‍ഷ്‌ദീപിനും അന്നുവിനും നിരാശ | Shivpal Singh qualifies for Tokyo Olympics 2020\nടോക്കിയോ ഒളിംപിക്‌സ്: ജാവലിന് ത്രോയില് ശിവ്‌പാല് സിംഗിനും യോഗ്യത; അര്‍ഷ്‌ദീപിനും അന്നുവിനും നിരാശ\nആദ്യ മൂന്ന് ത്രോകളിലും 80 മീറ്റര് പിന്നിടാന് കഴിയാതിരുന്ന 24കാരനായ താരം അഞ്ചാം ശ്രമത്തില് യോഗ്യത ഉറപ്പിച്ചു. 85 മീറ്ററാണ് ഒളിംപിക്‌സ് യോഗ്യതാ മാര്‍ക്ക്.\nPotchefstroom, First Published Mar 11, 2020, 11:53 AM IST\nപൊച്ചെഫെസ്‌ട്രൂ: ജാവലിന് താരം ശിവ്‌പാല് സിംഗിന് ടോക്കിയോ ഒളിംപിക്‌സ് യോഗ്യത. ദക്ഷിണാഫ്രിക്കയിലെ പൊച്ചെഫെസ്‌ട്രൂവില് നടക്കുന്ന എസിഎന്‍ഡബ്ലൂ ടൂര്‍ണമെന്‍റില് 85.47 മീറ്റര് എറിഞ്ഞ് സ്വര്‍ണത്തോടെയാണ് ശിവ്‌പാല് ആദ്യ ഒളിംപിക്‌സിന് ടിക്കറ്റുറപ്പിച്ചത്. ആദ്യ മൂന്ന് ത്രോകളിലും 80 മീറ്റര് പിന്നിടാന് കഴിയാതിരുന്ന ഇരുപത്തിനാലുകാരന് അഞ്ചാം ശ്രമത്തില് യോഗ്യത ഉറപ്പിച്ചു. 85 മീറ്ററാണ് ഒളിംപിക്‌സ് യോഗ്യതാ മാര്‍ക്ക്.\nകഴിഞ്ഞ വര്‍ഷം ദോഹയില് ലോക അത്‌ലറ്റിക്‌സ് ചാമ്പ്യന്‍ഷിപ്പിന്‍റെ ഫൈനലില് പ്രവേശനം നേടാന് ശിവ്‌പാല് സിംഗിന് കഴിഞ്ഞിരുന്നില്ല. യോഗ്യതാ റൗണ്ടില് 10-ാം സ്ഥാനത്താണ് താരം ഫിനിഷ് ചെയ്‌തത്. ഇതിന് ശേഷം വുഹാനില് നടന്ന ലോക മിലിറ്ററി ഗെയിംസില് സ്വര്‍ണം നേടി ശിവ‌്‌പാല് തിരിച്ചെത്തി. 86.23 ആണ് കരിയറില് ശിവ്‌പാല് സിംഗിന്‍റെ മികച്ച ദൂരം.\nഇരുപത്തിരണ്ടുകാരനായകാരനായ നീരജ് ചോപ്ര ജാവലിനില് നേരത്തെതന്നെ ഒളിപിക്‌സ് ടിക്കറ്റ് നേടിയിരുന്നു. കഴിഞ്ഞ വാരം 87.86 മീറ്റര് എറിഞ്ഞാണ് ചോപ്ര ആദ്യ ഒളിംപി‌ക്‌സ് യോഗ്യത സ്വന്തമാക്കിയത്. എന്നാല് പുരുഷന്‍മാരില് അര്‍ഷ്‌ദീപ് സിംഗിനും വനിതകളില് അന്നും റാണിക്കും ഒളിംപിക് യോഗ്യത നേടാനായില്ല. അര്‍ഷ്‌ദീപ് കരിയറിലെ മികച്ച ദൂരമായ 75.02 മീറ്റര് എറിഞ്ഞപ്പോള് യോഗ്യതാ മാര്‍ക്കായ 64 മീറ്റര് ലക്ഷ്യമിട്ട അന്നുവിന് 61.15 മീറ്ററെ നേടാനായുള്ളൂ.\nഅതേസമയം ഒളിംപിക്‌സ് ബോക്‌സിംഗ് യോഗ്യതാ ചാമ്പ്യന്‍ഷിപ്പില് ഇന്ത്യയുടെ വികാസ് കൃഷ്‌ണനും സിമ്രന്‍ജിത്ത് കൗറും ഫൈനലിലെത്തി. വികാസ് 69 കിലോയിലും സിമ്രാന്‍ജിത്ത് 60 കിലോയിലുമാണ് കലാശപ്പോരിന് ഇടംപിടിച്ചത്. എന്നാല് 51 കിലോ വിഭാഗത്തിൽ മേരി കോം, 52 കിലോയിൽ ടോപ് സീ‍ഡ് അമിത് പാംഘല്, 69 കിലോയിൽ ലൊവ് ലിന, 75 കിലോയിൽ പൂജ റാണി എന്നിവര് സെമിയിൽ തോറ്റു.\nLast Updated Mar 11, 2020, 11:57 AM IST\nShivpal Singh Qualifies\nShivpal Singh Olympics\nOlympics Javelin Qualification\nShivpal Singh Tokyo\nShivpal Singh Javelin


പ്രേക്ഷകരെ വിസ്മയിപ്പിക്കുന്ന അമസ് വിന്‍ഡോ മായവിദ്യ; വീഡിയോ സമൂഹ മാധ്യമങ്ങളില് വൈറലാകുന്നു – News18 Malayalam\nഅമസ് ട്രപ്പസോയ്ഡ് എന്നറിയപ്പെടുന്ന ഈ കൺകെട്ട് വിദ്യ അഥവാ ഇല്ല്യൂഷൻ അഡൽബർട്ട് അമസ് ജൂനിയർ എന്ന ഭൗതിക ശാസ്ത്ര ഗവേഷകൻ 1947-ലാണ് കണ്ടുപിടിച്ചത്.\nLast Updated : June 19, 2021, 14:16 IST\nഇന്റർനെറ്റ് പലപ്പോഴും നമ്മളെ വിസ്മയിപ്പിക്കാറുണ്ട്. അടുത്തിടെ സമൂഹ മാധ്യമങ്ങളിൽ പ്രചരിക്കാൻ തുടങ്ങിയ ഒരു ഇല്ല്യൂഷൻ വീഡിയോ അത്തരത്തിൽ പ്രേക്ഷകരെ അക്ഷരാർത്ഥത്തിൽ വിസ്മയിപ്പിക്കുന്ന ഒന്നാണ്. @drewcoffman എന്ന ട്വിറ്റർ ഹാൻഡിലിൽ നിന്നാണ് ഈ വീഡിയോ പങ്കുവെയ്ക്കപ്പെട്ടിരിക്കുന്നത്. അമസ് ട്രപ്പസോയ്ഡ് അഥവാ അമസ് വിൻഡോ എന്നാണ് ഈ പ്രസിദ്ധമായ ഇല്ല്യൂഷൻ അറിയപ്പെടുന്നത്. കാർഡ്ബോർഡിൽ വരച്ച, ആറു ഫ്രെയിമുകളോട് കൂടിയ ഒരു ജനാല ഉപയോഗിച്ചാണ് ഈ ഇല്ല്യൂഷൻ വീഡിയോ തയ്യാറാക്കിയിരിക്കുന്നത്.\nറോബ് ഹാരിസൺ, ഡീൻ ഹട്ടൺ എന്നിവർ ചേർന്ന് 1972-ൽ ഓസ്‌ട്രേലിയയിൽ കുട്ടികൾക്ക് വേണ്ടി അവതരിപ്പിച്ചിരുന്ന 'ദി ക്യൂരിയോസിറ്റി ഷോ' എന്നെ ടെലിവിഷൻ പരിപാടിയിൽ നിന്നുള്ള ഒരു ദൃശ്യമാണ് ഇപ്പോൾ പ്രചരിക്കുന്നത്. കാർഡ്ബോർഡിൽ വരച്ചു മുറിച്ചെടുത്ത, ആറു ഫ്രെയിമുകളുള്ള ഒരു വിഷമചതുർഭുജം ഒരു ചരടിൽ അവതാരകനായ ഹട്ടൺ തൂക്കിയിടുന്നതും അത് സ്വതന്ത്രമായി 360 ഡിഗ്രിയിൽ കറങ്ങുകയും ചെയ്യുന്നതാണ് വീഡിയോയിൽ കാണാൻ കഴിയുക. ആ കറക്കം നിരീക്ഷിച്ചാൽ നീളം കൂടിയ വശം നിരീക്ഷകന് സമീപം ഉള്ളതായാണ് തോന്നുക. നമുക്ക് സമീപമുള്ള വസ്തുക്കൾക്ക് കാഴ്ചയിൽ വലിപ്പം കൂടുതലായി തോന്നുന്നതാണ് അതിന് കാരണമെന്ന് ഹട്ടൺ വിശദീകരിക്കുന്നു. എന്നാൽ, ആ ചതുർഭുജം ഒരു ചരടിൽ തൂക്കി കറക്കുമ്പോഴും അത് പൂർണമായി കറങ്ങുന്നതായി നമുക്ക് തോന്നുന്നില്ല. മറിച്ച് 180 ഡിഗ്രിയിൽ കുറവായി അത് അങ്ങോട്ടുമിങ്ങോട്ടും ചാഞ്ചാടുന്നതായാണ് പ്രേക്ഷകന് അനുഭവപ്പെടുന്നത്.\nകാണികളെ കൂടുതൽ വിസ്മയിപ്പിക്കാനായി ഹട്ടൺ ഒരു ബോൾ പോയിന്റ് പേന ആ ചതുർഭുജത്തിന്റെ ഒരു ഫ്രെയിമിന്റെ മധ്യത്തിലൂടെ അകത്തേക്ക് കടത്തുകയും ടേപ്പ് കൊണ്ട് അതവിടെ ഒട്ടിക്കുകയും ചെയ്യുന്നു. ആ പേനയിൽ ശ്രദ്ധിച്ചുകൊണ്ട് ആ ചതുർഭുജം അപൂർണമായാണ് കറങ്ങുന്നതെന്ന് ഉറപ്പുവരുത്താൻ അദ്ദേഹം കാണികളോട് ആവശ്യപ്പെടുന്നു. എന്നാൽ, അതിശയമെന്നോണം ആ പേന ആ ഫ്രെയിമിനകത്തൂടെ കടന്നു പോകുന്നതാണ് വീഡിയോയിൽ നമ്മൾ കാണുക. അത് അസാധ്യമാണെന്ന ഉറപ്പ് ഉള്ളതിനാൽ ഈ കാഴ്ച നമ്മളെ അത്ഭുതസ്തബ്ധരാക്കി മാറ്റുന്നു.\nഏതാണ്ട് രണ്ട് മിനിറ്റ് ദൈർഘ്യമുള്ള വീഡിയോ ഇതിനകം സമൂഹ മാധ്യമങ്ങളിൽ വലിയ പ്രേക്ഷകശ്രദ്ധ പിടിച്ചു പറ്റിക്കൊണ്ട് പ്രചരിക്കുകയാണ്. ഇതുവരെ പത്തു ലക്ഷത്തിൽപ്പരം ആളുകൾ വീഡിയോ കണ്ടു കഴിഞ്ഞു. 39,000-ത്തിലധികം ആളുകൾ വീഡിയോ ലൈക്ക് ചെയ്തിട്ടുണ്ട്. പതിനയ്യായിരത്തോളം പേർ ഇതിനകം വീഡിയോ റീട്വീറ്റ് ചെയ്തിരിക്കുന്നു. അമസ് ട്രപ്പസോയ്ഡ് എന്നറിയപ്പെടുന്ന ഈ കൺകെട്ട് വിദ്യ അഥവാ ഇല്ല്യൂഷൻ അഡൽബർട്ട് അമസ് ജൂനിയർ എന്ന ഭൗതിക ശാസ്ത്ര ഗവേഷകൻ 1947-ലാണ് കണ്ടുപിടിച്ചത്.\nFirst published: June 19, 2021, 14:15 IST\nSocial media viralTwitter videovideo viral


ഇരട്ട വോട്ട്: പരാതികളില് പരിഹാരം ഉറപ്പാക്കും - ജില്ലാ കളക്ടര് ഒന്നിലധികം വോട്ട് ചെയ്യുന്നവര്‍ക്കെതിരെ കര്‍ശന നടപടി - Newswayanad.in\nനിയമസഭാ തിരഞ്ഞെടുപ്പിനായി പ്രസിദ്ധീകരിച്ച വോട്ടര് പട്ടികയില് ഒരാള്‍ക്ക് ഒന്നിലധികം വോട്ടുകളുള്ള കേസുകള് റിപ്പോര്‍ട്ട് ചെയ്യപ്പെട്ട പശ്ചാത്തലത്തില് തെറ്റുകള് തിരുത്തുന്നതിനുളള നടപടികള് സ്വീകരിച്ചു വരികയാണെന്ന് ജില്ലാ തെരഞ്ഞെടുപ്പ് ഓഫീസര് കൂടിയായ ജില്ലാ കലക്ടര് ഡോ.അദീല അബ്ദുളള അറിയിച്ചു. കല്‍പ്പറ്റ മണ്ഡലത്തിലെ 1795 പരാതികളില് 870 എണ്ണത്തില് ഇരട്ടിപ്പ് കണ്ടെത്തിയിട്ടുണ്ട്. മാനന്തവാടിയില് 1357 പരാതികളില് 506 എണ്ണത്തിലും സുല്‍ത്താന് ബത്തേരിയില് 1403 പരാതികളില് 306 എണ്ണത്തിലും ഇരട്ടിപ്പുണ്ട്. തിരഞ്ഞെടുപ്പ് കമ്മീഷന്റെ പ്രത്യേക സോഫ്റ്റ് വെയറിന്റെ സഹായത്തോടെയാണ് വോട്ടര് പട്ടികയിലെ ഇരട്ടിപ്പ് കണ്ടെത്തിയത്. തിരഞ്ഞെടുപ്പില് ഒന്നിലധികം തവണ വോട്ട് ചെയ്യുന്നവര്‍ക്കെതിരെ കര്‍ശന നിയമ നടപടികള് സ്വീകരിക്കുമെന്നും കളക്ടര് പറഞ്ഞു.\nവോട്ടര് പട്ടിക കുറ്റമറ്റതാക്കുന്നതിന്റെ ഭാഗമായി ബൂത്ത് ലെവല് ഓഫീസര്‍മാരോട് ഫീല്‍ഡ്തലത്തില് വിശദ പരിശോധന നടത്തി റിപ്പോര്‍ട്ട് സമര്‍പ്പിക്കാന് നിര്‍ദ്ദേശിച്ചിട്ടുണ്ട്. അതനുസരിച്ച് അവര് പ്രാദേശികമായി പരിശോധന നടത്തി വരികയാണ്. വോട്ടര്‍മാര്‍ക്ക് സ്ലിപ്പുകള് വിതരണം ചെയ്യുന്നതിന് മുന്നോടിയായും ബി.എല്.ഒമാര് പരിശോധന നടത്തും. ഒരാള്‍ക്ക് ഒരു സ്ളിപ്പ് മാത്രമേ വിതരണം ചെയ്യുകയുളളു. വോട്ടര്‍പട്ടികയില് ഒന്നിലധികം പേരുളളവരെ ഇരട്ട വോട്ട് ചെയ്താലുണ്ടാകുന്ന അനന്തരഫലങ്ങളെ കുറിച്ചും ബോധവത്ക്കരിച്ചിട്ടുണ്ട്. ഇതോടൊപ്പം വോട്ടര് പട്ടിക തയ്യാറാക്കിയതിന് ശേഷം സ്ഥലത്തില്ലാത്തവരുടെയും മരിച്ചവരുടെയും മറ്റിടങ്ങളിലേക്ക് മാറിയവരുടെയും ലിസ്റ്റ് തയ്യാറാക്കുമ്പോഴും (എ.എസ്.ഡി ലിസ്റ്റ് – ആബ്സന്റി, ഷിഫ്റ്റഡ്, ഡ്യൂപ്ലിക്കേറ്റ്/ഡെത്ത്) ഇരട്ടിപ്പ് വന്നിട്ടുണ്ടൊയെന്നും പരിശോധിക്കും. ഇരട്ടിപ്പ് വന്നവരുടെ ലിസ്റ്റ് പ്രത്യേകം തയാറാക്കി ഇവരും ഒരു പ്രാവശ്യം മാത്രമാണ് വോട്ട് ചെയ്യുന്നതെന്ന് ഉറപ്പാക്കുമെന്നും കളക്ടര് അറിയിച്ചു.\nതിരഞ്ഞെടുപ്പുമായി ബന്ധപ്പെട്ട പരാതികള് പൊതുജനങ്ങള്‍ക്ക് അധികൃതരെ നേരിട്ട് അറിയിക്കുന്നതിനുള്ള സി- വിജില് ആപ്പ് പരമാവധി ഉപയോഗപ്പെടുത്തണമെന്ന് കലക്ടര് അഭ്യര്‍ഥിച്ചു. പരാതികളില് 100 മിനിറ്റനകം പരിഹാര നടപടികള് സ്വീകരിച്ചു വരുന്നുണ്ട്.


ഓൺലൈൻ തട്ടിപ്പ്; പ്രമുഖ ആർക്കിടെക്റ്റ് ശ്രീനിവാസന്റെ അക്കൗണ്ടിൽ നിന്നും നഷ്ടമായത് ഇരുപത് ലക്ഷത്തിലധികം രൂപ | More than Rs 20 lakh was lost from the account of Sarah Joseph's son in law – News18 Malayalam\nഓൺലൈൻ തട്ടിപ്പ്; പ്രമുഖ ആർക്കിടെക്റ്റ് ശ്രീനിവാസന്റെ അക്കൗണ്ടിൽ നിന്നും നഷ്ടമായത് ഇരുപത് ലക്ഷത്തിലധികം രൂപ\nശ്രീനിവാസന്റെ പേരിലുള്ള ആധാർകാർഡ് വ്യാജമായി നിർമ്മിച്ച് ഡ്യൂപ്ലിക്കേറ്റ് സിം കാർഡ് ഉപയോഗിച്ചാണ് തട്ടിപ്പ് നടത്തിയിട്ടുള്ളതെന്ന് സാറാ ജോസഫ്\nതൃശ്ശൂർ: പ്രമുഖ ആർക്കിടെക്റ്റും സാഹിത്യകാരി സാറാജോസഫിന്റെ മരുമകനുമായ പികെ ശ്രീനിവാസന്റെ ബാങ്ക് അക്കൗണ്ടിൽ നിന്നും ഓൺലൈൻ ബാങ്കിംഗിലൂടെ ഇരുപതേകാൽ ലക്ഷം രൂപ തട്ടിയെടുത്തതായി പരാതി. ത്യശൂരിലെ കാനറാ ബാങ്ക് അക്കൗണ്ടിൽ നിന്നുമാണ് വ്യാജ സിംകാർഡ് ഉപയോഗിച്ച് ഓൺലൈൻ തട്ടിപ്പ് നടന്നത്. സംഭവത്തിൽ സൈബർ സെൽ കേസെടുത്ത് അന്വേഷണം ആരംഭിച്ചു.\nഡിസംബർ 19നാണ് തട്ടിപ്പ് നടന്നത്. ശ്രീനിവാസന്റെ പേരിൽ കാനറാബാങ്ക് തൃശൂർ വെസ്റ്റ് പാലസ് ബ്രാഞ്ചിലുള്ള അക്കൗണ്ടിൽ നിന്നും അഞ്ചു തവണയായി 20.25 ലക്ഷം രൂപയാണ് നഷ്ടപ്പെട്ടത്. ഡിസംബർ 19 ന് പുലർച്ചെ 5.08 മുതൽ 7. 03 വരെയുള്ള സമയത്തിനുള്ളിലാണ് തട്ടിപ്പ് നടന്നത്. ആദ്യം 5.50 ലക്ഷം രൂപയും പിന്നീട് 4.5 ലക്ഷം ,2ലക്ഷം, 4.25 ലക്ഷം,4ലക്ഷം രൂപ വീതവും പിൻവലിക്കുകയായിരുന്നു.\nശ്രീനിവാസന്റെ പേരിലുള്ള ആധാർകാർഡ് വ്യാജമായി നിർമ്മിച്ച് ഡ്യൂപ്ലിക്കേറ്റ് സിം കാർഡ് ഉപയോഗിച്ചാണ് തട്ടിപ്പ് നടത്തിയിട്ടുള്ളതെന്ന് സാറാ ജോസഫ് പറഞ്ഞു. സംഭവത്തിൽ പരാതിപ്പെട്ടിട്ടും ബാങ്കിന്റെ ഭാഗത്തു നിന്നും തണുപ്പൻ പ്രതികരണമാണുയായതെന്ന് സാറാ ജോസഫ് ആരോപിച്ചു.\nYou may also like:'കുഞ്ഞിന്റെ അപ്പനായിട്ട് പറയുകയാ എന്റെ കുഞ്ഞിന് നീതി കിട്ടി; കോടികൾ ഓഫർ ചെയ്തിട്ടും വാങ്ങിയില്ല': ദൃക്സാക്ഷിയായ രാജു\nജഹാംഗീർ ഹൊസൈൻ സർക്കാർ, മനോവാര എന്നീ പേരുകളിലുള്ള പശ്ചിമ ബംഗാളിലെ ഐസിഐസി അക്കൗണ്ടിലേക്കാണ് പണം പോയിട്ടുള്ളത്. 12 ലക്ഷം രൂപ ജഹാംഗീർ ഹൊസൈൻ സർക്കാരിന്റെ അക്കൗണ്ടിലേക്കും എട്ടേകാൽ ലക്ഷം രൂപ മനോവാര എന്നയാളുടെ അക്കൗണ്ടിലേക്കുമാണ് പോയിട്ടുള്ളത്.\nYou may also like:കൊലപാതകക്കുറ്റവും തെളിവ് നശിപ്പിക്കലും തെളിഞ്ഞു; കോട്ടൂര് അതിക്രമിച്ചു കടന്നു\nആദ്യത്തെ മൂന്ന് കൈമാറ്റങ്ങൾ ജഹാംഗീറിന്റെ അക്കൗണ്ടിലേക്കും പിന്നീടുള്ള രണ്ടു കൈമാറ്റങ്ങൾ മനോവാരയുടെ അക്കൗണ്ടിലേക്കുമാണ് നടന്നിട്ടുള്ളത്. എന്നാൽ ഉടൻ തന്നെ ഇവർ ഈ അക്കൗണ്ടുകളിൽ നിന്ന് പണം മാറ്റിയതായും കണ്ടെത്തിയിട്ടുണ്ട്. ബിഎസ്എഎൻഎല്ലിന്റെ അനാസ്ഥ മൂലമാണ് വ്യാജ സിം ഉണ്ടാക്കാനായതെന്ന് സാറാ ജോസഫ് ആരോപിച്ചു. ബാങ്കിന്റെ ഭാഗത്തും ഗുരുതര വീഴ്ചയുണ്ടെന്നും യൂസർ നെയിം, പാസ് വേഡ് എങ്ങനെയാണ് ചോർന്നതെന്നും സാറാ ജോസഫ് ചോദിക്കുന്നു.\nFirst published: December 22, 2020, 14:12 IST


മുഖചിത്രം ഡിസൈനറുടെ വായനാബോദ്ധ്യം: ആടുജീവിതം കവര് ഡിസൈനര് രാജേഷ് ചാലോട് സംസാരിക്കുന്നു 1\nBy abhimukham.com\t Last updated Feb 18, 2021\nആടുജീവിതം എന്ന നോവല് മലയാളിയുടെ വായനയെ വലിയതോതില് സ്വാധീനിച്ച ഒരു പുസ്തകമാണ്. അതിലളിതമായ ഭാഷയില്, ജീവിതത്തിന്റെ അതികഠിനമായ യാഥാര്‍ത്ഥ്യങ്ങളെ എഴുത്തുകാരനായ ബന്യാമിന് ഹൃദയസ്പൃക്കായി ആവിഷ്‌കരിച്ച ഈ കൃതിയുടെ ഇരുന്നൂറാം പതിപ്പ് ഫെബ്രുവരി ആറിന് മുഖ്യമന്ത്രി പിണറായി വിജയന് പ്രകാശനം ചെയ്തു. ആടുജീവിതത്തിന്റെ 200 എഡിഷനുകള്‍ക്കും രണ്ടുലക്ഷം പതിപ്പുകള്‍ക്കും കവര്‍ചിത്രമൊരുക്കിയത് രാജേഷ് ചാലോട് എന്ന ആര്‍ട്ടിസ്റ്റാണ്. മലയാളം പോലെ ചെറിയൊരു പുസ്തകവിപണിയില് വലിയ കോളിളക്കം സൃഷ്ടിച്ച ഈ പുസ്തകത്തിനൊപ്പം പതിമൂന്ന് വര്‍ഷമായി സഞ്ചരിക്കുകയാണ് നാലായിരത്തിലധികം കവറുകള് ചെയ്യുകയും നിരവധി പുരസ്‌കാരങ്ങള് നേടുകയും ചെയ്ത ഈ കണ്ണൂര് സ്വദേശി. മെറിന് സെലാഷുമായി നടത്തിയ സംഭാഷണം.\nആടുജീവിതം. 200 എഡിഷനുകള്. എല്ലാ എഡിഷനുകളിലും ഒരു കലാകാരനെന്ന നിലയിലെ സാന്നിദ്ധ്യം. ഇതൊരു അപൂര്‍വ്വതയാണോ?\nഅപൂര്‍വ്വതയാണോ എന്നറിയില്ല, പക്ഷേ ചെറുതല്ലാത്ത സന്തോഷവും അഭിമാനവുമുണ്ട്. ഒരുപാടുപേര് ഹൃദയത്തോടു ചേര്‍ത്തുവച്ചിരിക്കുന്ന ഒരു കൃതിയുടെ ഭാഗമായി ഒരു ദശാബ്ദത്തിലധികം കാലം നില്‍ക്കാനാവുക ചെറിയ കാര്യമല്ലല്ലോ.\n2008-ല് ആദ്യമായി ആടുജീവിതത്തിന്റെ കവര് ചെയ്യുമ്പോള് തിരുവനന്തപുരത്ത് ഗോഡ്ഫ്രെ ദാസിന്റെ സ്ഥാപനത്തിലെ ജീവനക്കാരനായിരുന്നു ഞാന്. പിന്നീട് ഗ്രീന് ബുക്സിലെ ജീവനക്കാരനായും ഫ്രീലാന്‍സറായും ജോലിചെയ്യുമ്പോഴും ആ കവര് തുടര്‍ച്ചയായി ചെയ്യാന് കഴിഞ്ഞുവെന്നത് വലിയ സന്തോഷം.\nആടുജീവിതത്തിന്റെ ആദ്യവായനക്കാരിലൊരാളിയിരിക്കുമല്ലോ. ആ കൃതി ഇത്ര വലിയ കോളിളക്കം സൃഷ്ടിക്കുമെന്നു തോന്നിയിരുന്നോ?\nഇതുവരെ ആറേഴു തവണയെങ്കിലും ഞാന് ആടുജീവിതം വായിച്ചുകാണും. ആദ്യത്തെ വായനയിലെ അതേ ഇഷ്ടത്തോടെ. നമ്മെ പിടിച്ചുകുലുക്കുന്ന ഒരു അനുഭവമാണല്ലോ അത്. വൈകാരികമായി വളരെ സ്വാധീനിച്ച കൃതിയാണത്. ആടുജീവിതം നടന്നുകയറാനിരുന്ന ഉയരങ്ങള് പക്ഷേ അന്നൊന്നും സങ്കല്പിക്കാനായില്ല. പുസ്തകങ്ങളുടെ കവര് ചെയ്യുന്ന ആര്‍ട്ടിസ്റ്റുകള് മെല്ലെയെങ്കിലും അംഗീകരിക്കപ്പെട്ടു തുടങ്ങിയിട്ടേയുള്ളൂ.\nആടുജീവിതം നോവലിസ്റ്റ് ബെന്യാമിനും ചിത്രകാരന് കെ ഷെരീഫിനുമൊപ്പം രാജേഷ് ചേലോട്\nവേണ്ട രീതിയില് ഈ മേഖല സ്വീകരിക്കപ്പെട്ടിട്ടില്ലെന്നു തോന്നിയിട്ടുണ്ടോ?\nചിലപ്പോഴെങ്കിലും അങ്ങനെ തോന്നിയിട്ടുണ്ട്. ഒരു പുസ്തകം കൈയിലെടുക്കാന് ഒരു വായനക്കാരനെ പ്രേരിപ്പിക്കുന്ന ഏറ്റവും പ്രധാനപ്പെട്ട ഘടകങ്ങളിലൊന്നാണ് ആകര്‍ഷകമായ ഒരു കവര്. ഒരു മനുഷ്യന്റെ മുഖംപോലെ പ്രധാനമാണ് അത്. പലപ്പോഴും പുസ്തകത്തിനുള്ളില്‍പ്പോലും ക്രെഡിറ്റ് കിട്ടാത്ത ഒരു വിഭാഗമായി കവര് ഡിസൈനര്‍മാര് മാറുന്നത് സങ്കടപ്പെടുത്തിയിട്ടുണ്ട്.\nകവര് രൂപകല്പനയില് രാജേഷിന്റെ രസതന്ത്രമെന്താണ്?\nകൈയില് കിട്ടുന്ന മാനുസ്‌ക്രിപ്റ്റ് കഴിയുന്നത്ര മുഴുവനായി വായിക്കാന് ശ്രമിക്കാറുണ്ട്. അതിന്റെ അടിസ്ഥാനത്തില് ആദ്യം മനസ്സില് ചില വിഷ്വലുകള് ഉണ്ടാക്കും. ആ വിഷ്വലുകളില് എത്രയെണ്ണം യാഥാര്‍ത്ഥ്യമാക്കാനാവുമെന്നു നോക്കും. അങ്ങനെ ചെയ്ത ഓപ്ഷനുകളില് എത്രയെണ്ണം കൃതിയോട് നീതിപുലര്‍ത്തുന്നുണ്ടെന്നും വായനക്കാരുടെ ശ്രദ്ധയെ ആകര്‍ഷിക്കാനിടയുണ്ടെന്നും നോക്കും.\nആകര്‍ഷകത്വമുള്ള ഒരു കവര് എന്നതിനപ്പുറം, എന്നിലെ വായനക്കാരന് തീര്‍ച്ചയായും അതിലിടപെടുന്നുണ്ട്. ഡിസൈനറുടെ വായനാബോദ്ധ്യമാണ് ആ പുസ്തകത്തിന്റെ മുഖചിത്രത്തില് പ്രതിഫലിക്കുന്നത്. ശ്രമകരമായ ജോലിയാണത്. മാനസികവും സര്‍ഗ്ഗാത്മകവുമായ അദ്ധ്വാനം ഒരുപോലെ വേണ്ടിവരുന്നത്.\nഈ മേഖലയിലെ മാറ്റങ്ങള് ശ്രദ്ധിക്കുകയും പകര്‍ത്തുകയും ചെയ്യാറുണ്ടോ?\nശ്രദ്ധിക്കാറുണ്ട്, പകര്‍ത്തുന്നത് വളരെ കുറവാണെങ്കിലും. ഭൂരിഭാഗം കേസുകളിലും, പ്രസാധകരുടെയും എഴുത്തുകാരുടെയും താത്പര്യം തന്നെയാണ് കവര് ചിത്രത്തില് പ്രധാനമായി വരുന്നത്. അതിന്റെ സാദ്ധ്യതകളും പരിമിതികളും ഒരുപോലെയുണ്ട്. എങ്കിലും കഴിയുന്നത്ര, പുതിയ മാറ്റങ്ങളെ ആവിഷ്‌കരിക്കാന് ശ്രമിക്കുന്നു. ടൈപ്പോഗ്രാഫിയില് ചില പരീക്ഷണങ്ങള് ചെയ്യുന്നുണ്ട് ഇപ്പോള്.\nപകുതി മറഞ്ഞ വാക്കുകള്, പാറ്റേണുകള് തുടങ്ങി കവറുകളിലെ ടെക്സ്റ്റില് വളരെ രസകരമായ പല പരീക്ഷണങ്ങളും പുതിയ വിദേശപുസ്തകങ്ങളില് ശ്രദ്ധിക്കുന്നുണ്ട്. വളരെ സജീവമായ ഒരു മേഖലയാണിത്.\nകവര് ഡിസൈനിംഗ് ആണ് സ്വന്തം മേഖലയെന്ന് തിരിച്ചറിഞ്ഞത് എങ്ങനെയാണ്? ഡിസൈനിംഗ് പണ്ടേ ഇഷ്ടമായിരുന്നോ?\nഏയ് അല്ല. കണ്ണൂരിലെ ചാലോട് എന്ന ഗ്രാമപ്രദേശത്തായിരുന്നു വീട്. ഒരു സാധാരണ കര്‍ഷകകുടുംബം. വലപ്പോഴും എന്തെങ്കിലും വരയ്ക്കും എന്നല്ലാതെ അതൊന്നും ഗൗരവമായി എടുത്തിരുന്നില്ല. പഠനത്തില് ശരാശരിക്കും താഴെയായിരുന്നു.\nഎസ് എസ് എല് സി ആദ്യശ്രമത്തില് ഭംഗിയായി തോറ്റു. കുറച്ചുകാലം വീടിനടുത്തുള്ള ഒരു കടയില് സാധനങ്ങള് പൊതിഞ്ഞുകെട്ടിക്കൊടുക്കുന്ന ജോലി ചെയ്തു. ജീവിതം ഇനി ഇതുതന്നെ, ഇങ്ങനെ തന്നെ എന്ന് ഏറെക്കുറേ നിശ്ചയിച്ചിരിക്കുമ്പോഴാണ് അമ്മയുടെ ജ്യേഷ്ഠത്തിയുടെ മകന് ഡോ. പവിത്രന് (ഇപ്പോള് കൊച്ചി അമൃത ഇന്‍സ്റ്റിറ്റ്യൂട്ടില് ഓങ്കോളജി വിഭാഗം മേധാവി) നാട്ടില് നിന്നാല് ശരിയാവില്ലെന്നു പറഞ്ഞ് എന്നെ തിരുവനന്തപുരത്തേക്ക് കൊണ്ടുപോകുന്നത്. ചേട്ടനും ഭാര്യ ഡോ. സീതാലക്ഷ്മിയും അന്ന് തിരുവനന്തപുരം മെഡിക്കല് കോളെജില് ജോലി ചെയ്യുകയായിരുന്നു. പിന്നെ അവരുടെ കൂടെയായി താമസം.\nഅടുത്ത വര്‍ഷം തട്ടിമുട്ടിയെങ്കിലും എസ് എസ് എല് സി പാസായി. അന്ന് കമ്പ്യൂട്ടര് പഠനം ഏറെ തൊഴില് സാദ്ധ്യതകളുള്ള മേഖലയായിരുന്നതിനാല് തിരുവനന്തപുരത്തെ ശ്രമിക് വിദ്യാപീഠത്തില് ഡിപ്ലോമ ഇന് കമ്പ്യൂട്ടര് ആപ്ലിക്കേഷനു ചേര്‍ന്നു.\nകോഴ്സ് കഴിഞ്ഞ് കുറച്ചുകാലം തിരുവനന്തപുരത്തെ വിവിധ പ്രസ്സുകളില് ഡി ടി പി ഓപ്പറേറ്ററായി ജോലി ചെയ്തു.ഞങ്ങള്‍ക്കു രാജന് എന്ന ഒരു കുടുംബസുഹൃത്തുണ്ടായിരുന്നു. പ്രിന്റിംഗ് മെഷീനുകള് സപ്ലൈ ചെയ്യുകയായിരുന്നു ആളുടെ ജോലി.\nതിരുവനന്തപുരം ജില്ലയിലെ എല്ലാ പ്രസ്സുകളിലും രാജന് ചേട്ടനോടൊപ്പം ഞാനും മെഷീനുകളുടെ ഓര്‍ഡറെടുക്കാന് പോയിട്ടുണ്ട്. രണ്ടു ജോലിയാണ് ഈ യാത്രകളിലെനിക്കുള്ളത്. ഒന്ന് എന്റെ കൈനറ്റിക് ഹോണ്ടയില് ആള്‍ക്ക് ലിഫ്റ്റ് കൊടുക്കുക.\nരണ്ട്, പ്രിന്റിംഗ് മെഷീന്റെ ഔട്ട്പുട്ട് സാമ്പിള് കൊടുക്കാനുള്ള പേജുകള് തയ്യാറാക്കിക്കൊടുക്കുക. പ്രിന്റിംഗ് മെഷീന് ഡെമോ ചെയ്യാന് പോകുമ്പോള് അവരെ ഇമ്പ്രസ് ചെയ്യാന് ഭംഗിയുള്ള ഡിസൈനുകള് തയ്യാറാക്കുന്നതായിരുന്നു ഡിസൈനിംഗിലെ എന്റെ ആദ്യത്തെ പരീക്ഷണം.\nപക്ഷേ, എന്റെ ക്രിയേറ്റീവായ യാത്രയില് ഒരു വഴിത്തിരിവായത് പ്രശസ്ത ഡിസൈനര് ഗോഡ്ഫ്രെ ദാസിന്റെ സ്ഥാപനത്തില് ഡിസൈനറായി ചേര്‍ന്നതാണ്. ഡിസൈനിംഗിന്റെയും വിഷ്വല് ഈസ്തെറ്റിക്സിന്റെയും ബാലപാഠങ്ങളെല്ലാം പഠിച്ചതും, സ്വന്തം ക്രിയേറ്റിവിറ്റിയില് ഒരു ആത്മവിശ്വാസം തന്നതും ഗോഡ്ഫ്രെ ദാസ് സാറും അദ്ദേഹത്തിന്റെ ടീമുമാണ്.\nകേരളത്തിലെ നല്ലൊരു പങ്ക് കലാകാരന്മാരും അവരുടെ വര്‍ക്കുകള്‍ക്കായി അവിടെ വരുമായിരുന്നു. അവരോടുള്ള ഇടപെടല് വളരെ വലിയൊരു ലോകമാണ് തുറന്നു തന്നത്. കാര്‍ട്ടൂ ണിസ്റ്റും ഫോട്ടോഗ്രാഫറുമായ പി.വി. കൃഷ്ണന് മാഷ്, ചിത്രകാരനും കാലിഗ്രാഫി ആര്‍ട്ടിസ്റ്റുമായ ഗോപീദാസ് സാര് എന്നിവര് നല്കിായ സ്‌നേഹവും പിന്തുണയും മറക്കാനാവില്ല.\nതിരുവനന്തപുരം ഫൈന് ആര്‍ട്‌സ് കോളെജില് പഠിക്കാന് കഴിയുക എന്നത് വലിയൊരു സ്വപ്നമായിരുന്നു. അത് നടന്നില്ലെങ്കിലും, വര്‍ക്കുകളുടെ ഭാഗമായി അവിടത്തെ ഒരുപാട് ആര്‍ട്ടിസ്റ്റുകളുമായി ഇടപെടാന് കഴിഞ്ഞു. അതെല്ലാം കലയെ, ഡിസൈനിനെ കുറിച്ചുള്ള ധാരണകള് മാറ്റാന് സഹായിച്ചിട്ടുണ്ട്.\nമാഗസിനും കവറുകളുമൊക്കെ രൂപകല്പന ചെയ്തു തുടങ്ങിയത് അവിടെനിന്നാണ്. പിന്നീട് ഗ്രീന് ബുക്സിലെത്തി, പ്രൊജക്ടുകള് കൂടിയപ്പോള് ഫ്രീലാന്‍സറായി തുടരാന് തീരുമാനിക്കുകയായിരുന്നു.\nബ്രാന്‍ഡിംഗ്, ഡിസൈനിംഗ് കമ്പനി… ഇതൊന്നും സ്വപ്നങ്ങളിലില്ലേ?\nക്രിയേറ്റീവ് ആകുമ്പോള് കൂടുതല് കൂടുതല് ഉള്ളിലേക്ക് ഒതുങ്ങിപ്പോകുന്ന ആളാണു ഞാന്. പിന്നെ ഓരോ എഴുത്തുകാരോടും പ്രസാധകരോടും പരമാവധി വ്യക്തിപരമായി ഇടപെടാനാണ് ആഗ്രഹം. ദിവസവും ഏതാണ്ട് പതിനെട്ടു മണിക്കൂറെങ്കിലും ജോലി ചെയ്യുന്നുണ്ട്, അതെന്റെ കംഫര്‍ട്ട് സോണിലാണ്. ആ സ്വകാര്യതയും ഒതുങ്ങിയ സ്പേസും വളരെ വിലപിടിച്ചതാണ്.\nഎന്താണ് പ്രസാധനത്തില് കവറുകളുടെ ഭാവി?\nഊഹിക്കാനാവുന്നില്ല. ഇലക്ട്രോണിക് വായന സജീവമാകുമ്പോള്, ഓഡിയോ ബുക്കുകള് വരുമ്പോള്, സ്റ്റാളുകളില് വായനക്കാരെ ആകര്‍ഷിക്കുക എന്നത് ഒരു മുന്‍ഗണന അല്ലാതാകുമ്പോള് കവര് ഡിസൈനുകളും ഡിസൈനര്‍മാരും അപ്രസക്തരായേക്കാം. പക്ഷേ നമുക്കു മുന്നേ ഈ വിപ്ലവങ്ങളൊക്കെ സംഭവിച്ച പാശ്ചാത്യനാടുകളിലും മറ്റും പ്രിന്റഡ് പുസ്തകങ്ങള്‍ക്ക് ഇപ്പോഴും ആവശ്യക്കാരുണ്ടെന്നതാണ് ഒരു പ്രതീക്ഷ.\nമലയാളത്തിലും ധാരാളം സ്വതന്ത്ര-ചെറുകിട പ്രസാധകരുണ്ട്. മലയാളികള് ഇപ്പോഴും വായിക്കുന്നുണ്ട്, ധാരാളം പുസ്തകങ്ങളുണ്ടാകുന്നുണ്ട്. അച്ചടിച്ച പുസ്തകം കൈയിലെടുത്ത് വായിച്ചാസ്വദിക്കാന് ഈ ലോകത്ത് മനുഷ്യരുള്ളിടത്തോളം ഞങ്ങളും നിലനില്‍ക്കുമായിരിക്കും.\n# ആടുജീവിതം #രാജേഷ് ചേലാട് #ബെന്യാമിന് # നജീബ്\nപാലായില് സിനിമാ സ്റ്റുഡിയോയും സ്‌പോര്‍ട്‌സ്…


ഞാന് എമേര്‍ജിങ് കേരളയ്‌ക്കൊപ്പം: വി.ആര് കൃഷ്ണയ്യര്\nSaturday 8th September 2012 1:54pm\nകൊച്ചി: വിവാദമായ എമേര്‍ജിങ് കേരള പദ്ധതിക്ക് പിന്തുണയുമായി ജസ്റ്റിസ് വി.ആര് കൃഷ്ണയ്യര്. എമേര്‍ജിങ് കേരളയ്‌ക്കൊപ്പമാണ് താനെന്നാണ് കൃഷ്ണയ്യര് പറഞ്ഞത്. കൊച്ചി കളമശേരി കുസാറ്റ് ക്യാമ്പസില് ആരംഭിച്ച കൃഷ്ണയ്യര് ചെയറിന്റെ ഉദ്ഘാടന ചടങ്ങിലാണ് വി.ആര്. കൃഷ്ണയ്യര് പരിപാടിക്ക് പിന്തുണ പ്രഖ്യാപിച്ചത്. ചടങ്ങില് മുഖ്യമന്ത്രി ഉമ്മന്‍ചാണ്ടിയും പങ്കെടുത്തിരുന്നു.\nഎമേര്‍ജിങ് കേരളയുമായി ബന്ധപ്പെട്ട് സര്‍ക്കാരിന്റെ ഒരിഞ്ച് ഭൂമി പോലും നഷ്ടപ്പെടുത്തില്ലെന്ന് മുഖ്യമന്ത്രി ഉമ്മന് ചാണ്ടി ഉറപ്പ് നല്‍കിയിട്ടുണ്ട്. കേരളത്തില് വികസനം വരുന്നതിനെ എതിര്‍ക്കില്ല. രാജ്യം അഭിവൃദ്ധിപ്പെടണമെന്നാണ് തന്റെ ആഗ്രഹമെന്നും അദ്ദേഹം കൂട്ടിച്ചേര്‍ത്തു.\nകഴിഞ്ഞ ദിവസം കൊച്ചിയില് എമേര്‍ജിങ് കേരള വിരുദ്ധ ക്യാമ്പെയ്ന് ഉദ്ഘാടനം ചെയ്തത് കൃഷ്ണയ്യരായിരുന്നു. ഇതിന് തീര്‍ത്തും വിരുദ്ധമായ നിലപാടാണ് അദ്ദേഹം ഇപ്പോള് സ്വീകരിച്ചിരിയ്ക്കുന്നത്.


റവ. ഡോ. മാത്യു ഇല്ലത്തുപറമ്പില് - keralasabha.net\nHome > LATEST NEWS > റവ. ഡോ. മാത്യു ഇല്ലത്തുപറമ്പില്\nറവ. ഡോ. മാത്യു ഇല്ലത്തുപറമ്പില്\nഗര്‍ഭഛിദ്രം അനുവദനീയമായ രാജ്യത്ത് അതൊരു പാപമല്ലാതായി മാറുന്നില്ല. കാരണം, പാപപുണ്യങ്ങളുടെ മാനദണ്ഡം സര്‍ക്കാരുകളല്ല നിര്‍ണയിക്കുന്നത്; അത് ദൈവിക നിയമങ്ങള് നിര്‍ണയിക്കേണ്ട വിഷയമാണ്.\nഅടുത്ത കാലത്ത് സുപ്രീം കോടതി വിവാഹേതര ലൈംഗികബന്ധങ്ങള് കുറ്റമല്ലാതാക്കി വിധി പറഞ്ഞു. ഇന്ത്യന് ശിക്ഷാനിയമത്തിലെ 497-ാം വകുപ്പിന്റെ 158 കൊല്ലം പഴക്കമുള്ള ഒരു ഭാഗമാണ് നീക്കിക്കളഞ്ഞത്. സ്വന്തം ഭാര്യയുമായി ലൈംഗിക ബന്ധത്തിലേര്‍പ്പെട്ട പുരുഷനെതിരെ ഭര്‍ത്താവിന് നിയമ നടപടി ആവശ്യപ്പെടാം എന്ന വകുപ്പാണ് ഇതോടെ ഇല്ലാതായത്. പല തരത്തിലുള്ള പ്രതികരണങ്ങള് ഈ വിഷയത്തില് പുറത്തു വന്നു. ജനങ്ങളെ സംബന്ധിച്ച് ഉടനടിയുള്ള വലിയ പ്രസക്തി ഈ വിധിന്യായങ്ങള്‍ക്കുണ്ടെന്ന് പറയാനാവില്ല. അതായത്, കോടതിവിധി അനുകൂലമായി വന്നു; ഇനിയിപ്പോള് വിവാഹേതര ബന്ധം (വ്യഭിചാരം) ധൈര്യമായി തുടങ്ങാം, അല്ലെങ്കില് തുടരാം എന്നു കരുതുന്നവര് ഉണ്ടാവുമെന്ന് തോന്നുന്നില്ല.\nപക്ഷേ, ഈ വിധികള് ഉന്നയിക്കുന്ന കുറച്ചുകൂടി അടിസ്ഥാനപരമായ വിഷയങ്ങളുണ്ട്. അതിലൊന്ന്, നിയമവും ധാര്‍മികതയും തമ്മിലെന്ത് അല്ലെങ്കില്, പാപവും കുറ്റവും തമ്മിലെന്തു ബന്ധം എന്ന ചോദ്യമാണ്. ഈ വിഷയത്തെക്കുറിച്ച് നമുക്ക് വ്യക്തമായ ധാരണകള് ആവശ്യമുണ്ട്.\nഎല്ലാ നിയമങ്ങളും ഏതെങ്കിലും ഒരു മൂല്യം പൊതിഞ്ഞുപിടിക്കാനുള്ള സാമൂഹികവും രാഷ്ട്രീയവുമായ മുള്ളുവേലിയാണ്. ഒട്ടുമിക്ക നിയമങ്ങളുടെയും ഉള്ളടക്കം ധാര്‍മികമൂല്യങ്ങളാണ്. ഉദാഹരണത്തിന്, സ്വകാര്യ സ്വത്തവകാശം എന്ന മൂല്യം സംരക്ഷിക്കാനാണ് നിയമം മോഷണത്തെ കുറ്റകൃത്യമായി കണക്കാക്കുന്നത്. മനുഷ്യജീവന് എന്ന മൂല്യസംരക്ഷണത്തിനാണ് കൊലപാതകം നിയമപരമായി കുറ്റകൃത്യമായി കണക്കാക്കപ്പെടുന്നത്. പൊതുനന്മ പൊതുചെലവില് ഉറപ്പാക്കുക എന്ന മൂല്യം സംരക്ഷിക്കാനാണ് നികുതിവെട്ടിപ്പ് കുറ്റകൃത്യമാക്കിയിരിക്കു\nഇങ്ങനെ ഏതു രാഷ്ട്രനിയമം എടുത്തുനോക്കിയാലും അത് ഏതെങ്കിലും ഒരു മൂല്യം സംരക്ഷിക്കുന്നതു കാണാം. ചുരുക്കം ചില നിയമങ്ങള് പരോക്ഷമായി മാത്രം മൂല്യങ്ങള് സംരക്ഷിക്കുന്നവയാണ്. ഉദാഹരണത്തിന്, ട്രാഫിക് നിയമങ്ങള്. ചില രാജ്യങ്ങളില് നിയമ പ്രകാരം റോഡിന്റെ ഇടതുവശത്തുകൂടെയാണ് വാഹനം ഓടിക്കേണ്ടത്; മറ്റു രാജ്യങ്ങളില് അത് വലതുവശത്തുകൂടെയാണ്. ചില തൊഴില് മേഖലകളില് യൂണിഫോം നിര്‍ബന്ധമാണെന്ന നിയമമുണ്ട്. വസ്ത്രത്തിന്റെ നിറവും രൂപവും മാറും. പക്ഷേ, ഇത്തരം നിയമങ്ങള്‍വഴി (അവയുടെ ഉള്ളടക്കമല്ല വിഷയം) ചില മൂല്യങ്ങള് സംരക്ഷിക്കാന് നിയമനിര്‍മാതാക്കള് ഉദ്ദേശിക്കുന്നുണ്ട്.\nനിയമം ലംഘിച്ചാല് അത് കുറ്റമായി ഗണിക്കപ്പെടും; രാഷ്ട്ര നിയമം, കമ്പനി നിയമം, സംഘടനാ നിയമം എന്തുമാകട്ടെ, നിയമ ലംഘനങ്ങള് അതതു മേഖലകളില് കുറ്റകൃത്യമായി കണക്കാക്കപ്പെടും. പ്രസ്ഥാനത്തിന്റെ നിയമമനുസരിച്ച് നിയമ ലംഘകര്‍ക്ക് ശിക്ഷയും ഉണ്ടാകും.\nഎന്നാല് പാപം എന്ന യാഥാര്‍ഥ്യം വ്യത്യസ്തമാണ്. ദൈവവുമായുള്ള ഒരുവന്റെ ബന്ധം തകര്‍ക്കുകയോ ഉലയ്ക്കുകയോ ചെയ്യുന്ന എന്തു പ്രവൃത്തിയും പാപമാണ്. ഓരോ മേഖലയെക്കുറിച്ചുമുള്ള ദൈവത്തിന്റെ പദ്ധതിയും ഇച്ഛയും മനുഷ്യര് ലംഘിക്കുമ്പോള് അതു പാപകരമാകുന്നു. ഉദാഹരണത്തിന്, വ്യഭിചാരം ഇനിമേല് ഒരു കുറ്റമല്ല എന്ന് കോടതി പറയുന്നതിന്റെ അര്‍ഥം ദാമ്പത്യവിശ്വസ്തത ശിക്ഷിക്കപ്പെടേണ്ട ഒരു കുറ്റമല്ല; അത് വ്യക്തി സ്വാതന്ത്ര്യത്തിന്റെ വിഷയമാണ് എന്നാണ്. അതായത്, ദാമ്പത്യ വിശ്വസ്തത നിയമപരമായി സംരക്ഷിക്കപ്പെടേണ്ട ഒരു മൂല്യമായി രാഷ്ട്രം കാണുന്നില്ല. എന്നാല് വ്യഭിചാരം അരുതെന്ന് ദൈവം കല്‍പിച്ചിട്ടുള്ളതുകൊണ്ട്, അത് ചെയ്യുന്നയാള് ദൈവഹിതം ലംഘിക്കുന്നു; അങ്ങനെ പാപം ചെയ്യുന്നു.\nഎല്ലാ ധാര്‍മിക മൂല്യങ്ങളും രാഷ്ട്രം നിയമംകൊണ്ട് പരിരക്ഷിക്കും എന്ന് വിചാരിക്കാനാവില്ല. ഇന്ത്യയില് ചില സുപ്രധാന ധാര്‍മിക മൂല്യങ്ങള്‍ക്ക് നിയമപരിരക്ഷ നഷ്ടപ്പെടുന്നത് ഇത് ആദ്യമല്ല. 1971-ല് ഗര്‍ഭഛിദ്രം നിയമവിധേയമാക്കിക്കഴിഞ്ഞപ്പോള് മനുഷ്യജീവന് എന്ന മൂല്യം ഉത്ഭവത്തിന്റെ ആരംഭംമുതല് പരിരക്ഷിക്കപ്പെടേണ്ടതാണെന്ന ധാരണ രാഷ്ട്രം പൊളിച്ചുകളഞ്ഞു. എന്നാല് ഗര്‍ഭഛിദ്രം അനുവദനീയമായ രാജ്യത്ത് അതൊരു പാപമല്ലാതായി മാറുന്നില്ല. കാരണം, പാപപുണ്യങ്ങളുടെ മാനദണ്ഡം സര്‍ക്കാരുകളല്ല നിര്‍ണയിക്കുന്നത്; അത് ദൈവിക നിയമങ്ങള് നിര്‍ണയിക്കേണ്ട വിഷയമാണ്. വിശ്വാസ പക്വതയുള്ള വ്യക്തികള്‍ക്ക് സാധാരണ ഗതിയില് ഈ വിഷയത്തില് ആശയക്കുഴപ്പമൊന്നും ഉണ്ടാകാന് പോകുന്നില്ല. അതായത്, നിയമമൊക്കെ മാറി; ഇനി വ്യഭിചാരം പാപമല്ല എന്നാരും ധരിച്ചുവശാകുകയില്ല. മതേതരവും വിശ്വാസ ബഹുസ്വരതയുമുള്ള രാജ്യത്ത് ഇനിയും ഇത്തരത്തിലുള്ള നിയമ നിര്‍മാണങ്ങളും കോടതിവിധികളും ഉണ്ടാകാം. എന്നാല് അതു സഭക്ക് കൂടുതല് ഉത്തരവാദിത്വങ്ങള് നല്‍കുന്നുണ്ട്. വിവാഹേതര ലൈംഗികബന്ധങ്ങള്, അല്ലെങ്കില് വ്യഭിചാരം നിയമവിധേയമാക്കിയ വിധി സഭയെ രണ്ടു തലങ്ങളില് കൂടുതല് ജാഗ്രത പാലിക്കാന് നിര്‍ബന്ധിക്കുന്നു.\nഒന്നാമതായി, വ്യഭിചാരം നിയമവിധേയമാക്കിയതോടെ വ്യക്തികള് കൂട്ടത്തോടെ ആ പാപം ചെയ്യാനുള്ള സ്വാതന്ത്ര്യമെടുക്കും എന്നു കരുതാനാവില്ല. പക്ഷേ, നിയമം അനുവദിച്ചിട്ടുള്ള ഒരു കാര്യം ശരിയാണെന്ന പ്രതീതി സാവധാനം പൊതുസമൂഹത്തില് ഉണ്ടാകും; പ്രത്യേകിച്ചും, വിശ്വാസവും ധാര്‍മികതയും ഗൗരവമായിട്ടെടുക്കാത്തവരുടെയിടയില്. അതിനാല്, സഭയുടെ ധര്‍മം വ്യഭിചാരം എന്ന പാപത്തെക്കുറിച്ച് പഠിപ്പിക്കുക എന്നതിനേക്കാള് ദാമ്പത്യ വിശ്വസ്തത എന്ന മൂല്യത്തെക്കുറിച്ച് പഠിപ്പിക്കുക എന്നതാകണം. പാപത്തിന്റെ ശിക്ഷ ഭയന്ന് എന്നതിനേക്കാള് കുടുംബ ബന്ധങ്ങളുടെ ഭദ്രതയും ദാമ്പത്യത്തിന്റെ പരിശുദ്ധിയും മുന് നിര്‍ത്തി ഭാര്യാഭര്‍ത്താക്കന്മാര് വ്യഭിചാരത്തില്‍നിന്ന് ഓടിയകലണം. മറ്റൊരാള്‍ക്ക് ദാമ്പത്യ ജീവിതത്തില് ഇടം കൊടുക്കാത്ത രീതിയിലുള്ള സ്‌നേഹത്തിന്റെ അടുപ്പം ദമ്പതികള്‍ക്കിടയില് സൃഷ്ടിക്കല് അത്ര എളുപ്പമല്ല. ഈ രംഗത്ത് ഭാവാത്മകമായി ഇടപെട്ട് പരസ്പരം വിശ്വസ്തരും സ്‌നേഹമുദ്രിതരുമായി ജീവിക്കാന് സഭ ദമ്പതികളെ പ്രേരിപ്പിക്കണം; പഠിപ്പിക്കണം. മുമ്പെന്നതിനേക്കാള് ഇപ്പോള് സഭക്ക് ഇതൊരു വെല്ലുവിളിയാണ്. നിയമത്തിന്റെ വേലിക്കെട്ടുകള് ഇല്ലാതാകുന്ന സമൂഹത്തില് വേലിചാട്ടം എന്ന പ്രയോഗം അപ്രസക്തമാകും. പക്ഷേ, സ്വന്തം ദാമ്പത്യജീവിതത്തില് ദൈവത്തെ സാക്ഷിയാക്കി ഏറ്റെടുത്ത നിയന്ത്രണ രേഖ മാനിക്കാന് ദമ്പതികളെ സഹായിക്കേണ്ടത് സഭയുടെകൂടി കടമയാണ്.\nരണ്ടാമതായി, വ്യഭിചാരം കുറ്റകൃത്യമായി കണ്ടിരുന്ന മുന്‍നിയമം റദ്ദാക്കിയതിനു സുപ്രീം കോടതി ഒരു കാരണം പറഞ്ഞിട്ടുണ്ട്. പഴയനിയമപ്രകാരം ഭാര്യ ഭര്‍ത്താവിന്റെ സ്വകാര്യ സ്വത്തുപോലെയാണ്. വിവാഹേതരബന്ധത്തില് ഏര്‍പ്പെടുന്നയാള് ഭര്‍ത്താവിന്റെ സ്വകാര്യസ്വത്തവകാശം ലംഘിക്കുന്നു; അയാള് അതിനു കുറ്റക്കാരനുമാണ്. ഈ നിയമധാരണ സ്ത്രീവിരുദ്ധമാണ്; അതായത്, നിലവിലുണ്ടായിരുന്ന നിയമത്തിന്റെ അന്തര്‍ധാരയില് സ്ത്രീ പുരുഷസമത്വമില്ല. ഇക്കാര്യം ശരിയാണ്.\nപക്ഷേ, സ്ത്രീപുരുഷ സമത്വമില്ലായ്മ പരിഹരിക്കാന് വ്യഭിചാരം നിയമ വിധേയമാക്കിയ സുപ്രീം കോടതി വിധി നമുക്ക് അംഗീകരിക്കാനാവില്ല. പക്ഷേ, കോടതി പരിഗണിച്ച രണ്ടു കാര്യങ്ങള്, സ്ത്രീപുരുഷ സമത്വമില്ലായ്മ, ഭാര്യയെ ഭര്‍ത്താവിന്റെ സ്വകാര്യ സ്വത്തായി കണക്കാക്കുന്ന രീതി എന്നിവ ഒഴിവാക്കപ്പെടേണ്ട തിന്മകളാണ്. ഇവക്കെതിരെയും സഭ ശക്തമായ നിലപാടെടുക്കണം. അല്ലെങ്കില് സഭയ്ക്കു വ്യഭിചാരം പാടില്ല എന്നേയുള്ളൂ, സ്ത്രീയെ പുരുഷന് ഏതു തരത്തില് ദുരുപയോഗിച്ചാലും അടിമയായി പരിഗണിച്ചാലും കുഴപ്പമില്ല എന്നുവരും. അതല്ല സഭയുടെ പക്ഷം; അതല്ല സുവിശേഷ അരൂപി.\nവ്യഭിചാരത്തിനെതിരെ സംസാരിക്കുന്ന അതേ വീറോടെതന്നെ സ്ത്രീകള്‍ക്കതിരെയുള്ള എല്ലാ അതിക്രമങ്ങളെയും സഭ തള്ളിക്കളയേണ്ടതുണ്ട്. വ്യഭിചാരം പോലെതന്നെ ഗുരുതരമായ നീതിലംഘനമാണ് സ്ത്രീകളെ ഭര്‍ത്താവ് ഉള്‍പ്പെടെയുള്ള പുരുഷന്മാര് വേദനിപ്പിക്കുന്നതും പീഡിപ്പിക്കുന്നതും അവര്‍ക്കെതിരെ വിവേചനം കാണിക്കുന്നതും. ഇവ നീതി ലംഘനങ്ങള് മാത്രമല്ല, ഗൗരവമുള്ള പാപവുമാണ്.\nനമ്മുടേത് നിയമം ഉറ്റുനോക്കി ജീവിക്കുന്ന സമൂഹമല്ല; അങ്ങനെ ആകാനും പാടില്ല. ധാര്‍മികമൂല്യങ്ങളിലും പാപപുണ്യബോധ്യങ്ങളിലും അടിയുറച്ച സമൂഹമാകണം നമ്മുടേത്. നമ്മുടെ നാട്ടില് വ്യാപകമായ തോതില് ദാമ്പത്യവിശ്വസ്തത പുലരുന്നത് പൊലിസിനെ പേടിച്ചിട്ടല്ല. വ്യഭിചാരം തെറ്റാണെന്ന ബോധ്യത്തിന്റെ പേരിലാണ്. നാം വീടുപൂട്ടി പുറത്തുപോകുമ്പോള് ഒരു വിശ്വാസമുണ്ട്; തിരിച്ചുവരുമ്പോള് വീട് അതുപോലെ തന്നെ അവിടെക്കാണും എന്ന വിശ്വാസം. അതിന്റെ അടിസ്ഥാനം നമ്മുടെ നാട്ടിലുള്ളവര് ധാര്‍മികരാണ് എന്ന ബോധ്യമാണ്; അല്ലാതെ ഞാന് പുറത്തുപോകുമ്പോള് പൊലിസ് ഇവിടെ കാവല് നില്‍ക്കും എന്നതല്ല. നമ്മുടെ ശ്രദ്ധയും ഊന്നലും മൂല്യവിചാരവും ബോധ്യങ്ങളും സജീവമാക്കി നിലനിര്‍ത്താനാകണം.\nമംഗലപ്പുഴ സെമിനാരി റെക്ടറും ധാര്‍മ്മിക ശാസ്ത്ര പ്രഫസറുമാണ് ലേഖകന്.


VD Satheeshan slams LDF Government on Covid management: നിയന്ത്രണങ്ങള് മാറ്റം വരുത്തിയത് പാര്‍ട്ടി സമ്മേളനങ്ങള് നടത്താന്; ആരോഗ്യവകുപ്പ് നിശ്ചലമെന്നും സതീശന് | Indian Express Malayalam\nvd satheeshan slams ldf government on covid management\nകോവിഡ് വ്യാപനം വര്‍ധിക്കാനുള്ള കാരണമായി സിപിഎമ്മിന്റെ സമ്മേളനങ്ങള് മാറിയെന്നും പ്രതിപക്ഷ നേതാവ് ആരോപിച്ചു\nUpdated: January 21, 2022 1:05:00 pm\nതിരുവനന്തപുരം: കോവിഡ് നിയന്ത്രണങ്ങളില് സംസ്ഥാന സര്‍ക്കാര് മാറ്റം വരുത്തിയത് സിപിഎമ്മിന്റെ ജില്ലാ സമ്മേളനങ്ങള് നടത്തുന്നതിന് സഹായിക്കാനാണെന്ന് പ്രതിപക്ഷ നേതാവ് വി.ഡി.സതീശന് ആരോപിച്ചു. “ഇത്രയും നാള് നിയന്ത്രണങ്ങള് ടിപിആറിന്റെ അടിസ്ഥാനത്തിലായിരുന്നു. എന്നാല് ഇപ്പോള് അത് കാറ്റഗറി തിരിച്ചാക്കി. സിപിഎമ്മിന്റെ സമ്മേളനങ്ങള് നടക്കുന്ന തൃശൂര്, കാസര്‍ഗോഡ് ജില്ലകള് ഒരു കാറ്റഗറിയിലും ഉള്‍പ്പെടുന്നില്ല. രോഗവ്യാപന നിരക്ക് ഇരു ജില്ലകളിലും 30 ശതമാനത്തിന് മുകളിലാണ്. ഒരു ആള്‍ക്കൂട്ടവും ഉണ്ടാകാന് പാടില്ല,” സതീശന് പറഞ്ഞു.\n“പാര്‍ട്ടി സമ്മേളനങ്ങളില് ആളുകള് കൂടുന്നത് രോഗം വ്യാപിപ്പിക്കുന്നതിന് സഹായമാകും. തിരുവനന്തപുരം ജില്ലാ സമ്മേളനത്തില് പങ്കെടുത്ത മന്ത്രിയടക്കമുള്ള നേതാക്കന്മാര്‍ക്ക് രോഗം ബാധിച്ചതാണ്. അവര് ക്വാറന്റൈനില് പോകാതെ ഓരോ ജില്ലകളിലും രോഗവാഹകരായി പോയി. പാര്‍ട്ടിക്ക് വേണ്ടി കോവിഡ് മാനദണ്ഡങ്ങളില് മാറ്റം വരുത്തിയത് അപഹാസ്യമാണ്. ഇന്ത്യയില് ഒരു സംസ്ഥാനത്തും നടക്കാത്ത കാര്യമാണിത്. എന്ത് കോവിഡാണെങ്കിലും പാര്‍ട്ടി സമ്മേളനങ്ങള് നടത്തുമെന്ന വാശിയാണ് സിപിഎമ്മിന്,” സതീശന് കൂട്ടിച്ചേര്‍ത്തു.\n“സംസ്ഥാനത്ത് കൂടുതല് രോഗികളുള്ള ജില്ലകളിലൊന്നായ തൃശൂരാണ് സമ്മേളനം തുടങ്ങുന്നത്. സര്‍ക്കാര് പറയുന്നത് എല്ലാവരും ഹോം കെയര് എടുക്കണമെന്നാണ്. എന്നിട്ട് കോവിഡ് മാനദണ്ഡം ഉണ്ടാക്കിയിരിക്കുന്നത് ആശുപത്രിയിലെത്തുന്ന രോഗികളുടെ അടിസ്ഥാനത്തിലാണ്. ആശുപത്രികളില് പോകേണ്ട എന്നാണ് സര്‍ക്കാര് പറയുന്നത്. അതിന്റെ കാരണം ആശുപത്രികളില് സൗകര്യങ്ങളും മരുന്നുമില്ലാത്തതാണ്. മൂന്നാം തരംഗത്തില് ആരോഗ്യവകുപ്പ് പൂര്‍ണമായും നിശ്ചലമാണ്. നേരിടാനായി ഒരു തയാറെടുപ്പും നടത്തിയിട്ടില്ല,” സതീശന് വ്യക്തമാക്കി.\nAlso Read: രാജ്യത്ത് 3.47 ലക്ഷം പേര്‍ക്ക് കോവി‍ഡ്; മരണസംഖ്യ ഉയരുന്നു\nWeb Title: Vd satheeshan slams ldf government on covid management\nKerala Nirmal Lottery NR-260 Result: നിർമൽ NR-260 ഭാഗ്യക്കുറിയുടെ നറുക്കെടുപ്പ് ഫലം അറിയാം


രാജമലയില് മരണം 26 ആയി; ദുരന്തത്തിന് ഇരയായവര്‍ക്കൊപ്പം സര്‍ക്കാരുണ്ടാകുമെന്ന് മുഖ്യമന്ത്രി | Pinarayi Vijayan say rajamala disaster death toll raise to 26\nThiruvananthapuram, First Published 8, Aug 2020, 6:29 PM\nരാജമലയിൽ രക്ഷാപ്രവർത്തനം തുടരുകയാണ്. 78 പേരാണ് ദുരന്തത്തിൽ പെട്ടത്. 12 പേരെ രക്ഷിച്ചു. ബാക്കിയുള്ളവര്‍ക്കായി തിരച്ചില് തുടരുകയാണ് ഒറ്റയടിക്ക് ഇല്ലാതായവരുടെ മൃതദേഹം ഒന്നിച്ച് സംസ്കരിക്കാനാണ് തീരുമാനമെന്ന് മുഖ്യമന്ത്രി പറഞ്ഞു.\nതിരുവനന്തപുരം: സംസ്ഥാനത്ത് കാലവർഷക്കെടുതി രൂക്ഷമായി തുടരുന്നുവെന്ന് മുഖ്യമന്ത്രി പിണറായി വിജയന്. രാജമലയിലെ മണ്ണിടിച്ചിലില് മരിച്ചവരുടെ എണ്ണം 26 ആയി. ഇന്നലെ 15 മൃതദേഹങ്ങളും ഇന്ന് 11 മൃതദേഹങ്ങളുമാണ് ദുരന്തഭൂമിയില് നിന്ന് കൂടി കണ്ടെത്തിയത്. മൂന്ന് പേരെ തിരിച്ചറിഞ്ഞിട്ടില്ല. രാജ, വിജില, കുട്ടിരാജ്, മണികണ്ടൻ, ദീപക്, ഷൺമുഖ അയ്യർ, പ്രഭു എന്നിവരെ തിരിച്ചറിഞ്ഞു. 44 പേരെ ഇനിയും കണ്ടെത്തണം. ഇവര്‍ക്കായി തിരച്ചില് തുടരുകയാണ്\nരാജമലയിൽ രക്ഷാപ്രവർത്തനം തുടരുകയാണ്. 78 പേരാണ് ദുരന്തത്തിൽ പെട്ടത്. 12 പേരെ രക്ഷിച്ചു. ബാക്കിയുള്ളവര്‍ക്കായി തിരച്ചില് തുടരുകയാണ് ഒറ്റയടിക്ക് ഇല്ലാതായവരുടെ മൃതദേഹം ഒന്നിച്ച് സംസ്കരിക്കാനാണ് തീരുമാനമെന്ന് മുഖ്യമന്ത്രി പറഞ്ഞു. മരിച്ചവരുടെ പോസ്റ്റ്മോർട്ടം നടപടികൾ വേഗത്തിലാക്കിയിട്ടുണ്ടെന്നും കുടുംബാഗങ്ങൾക്ക് സഹായം നൽകുമെന്നും അദ്ദേഹം അറിയിച്ചു. ഇന്നലെ അഞ്ച് ലക്ഷം അടിയന്തിര ആശ്വാസം നൽകുമെന്ന് പ്രഖ്യാപിച്ചതാണ്. ചികിത്സ സർക്കാർ ചിലവിൽ നടത്തും. സർവവും നഷ്ടപ്പെട്ടവരാണ് രാജമലയിലുള്ളവര്. ഇവരുടെ സംരക്ഷിക്കാനും കുടുംബങ്ങൾക്ക് അത്താണിയാകാനും സർക്കാർ ഒപ്പമുണ്ടാകും. റവന്യു മന്ത്രി, വൈദ്യുതി മന്ത്രി എന്നിവർ അവിടെ ക്യാമ്പ് ചെയ്യുന്നുണ്ടെന്നും മുഖ്യമന്ത്രി കൂട്ടിച്ചേര്‍ത്തു.\nപെട്ടിമുടിയിൽ രാവിലെ തന്നെ തിരച്ചിൽ ആരംഭിച്ചിരുന്നു. എൻഡിആർഎഫിന്റെ രണ്ട് ടീം ഇവിടെ പ്രവർത്തിക്കുന്നുണ്ട്. പൊലീസും ഫയർ ഫോഴ്സും തോട്ടം തൊഴിലാളികളും രംഗത്തുണ്ട്. കൂടുതൽ മണ്ണ് മാന്തി യന്ത്രം എത്തി. അപകടം നടന്ന സ്ഥലത്ത് വെള്ളം ഒഴുകുന്നുണ്ട്. ചതുപ്പുണ്ടായി. രാജമലയിൽ നിന്ന് പെട്ടിമുടിയിലേക്കുള്ള പാതയിൽ മണ്ണിടിഞ്ഞിട്ടുണ്ട്. ഇത് വലിയ വാഹനത്തിന് തടസമുണ്ടാകുന്നുണ്ടെന്നും മുഖ്യമന്ത്രി കൂട്ടിച്ചേര്‍ത്തു. ഇടുക്കിയിലാകെ വ്യാപക നാശമാണ് മഴ വിതച്ചതെന്നും അദ്ദേഗം പറഞ്ഞു. ചപ്പാത്ത് പെരിയാറിന് കുറുകെയുള്ള ശാന്തിപ്പാലം ഒലിച്ചുപോയി. വണ്ടന്മേട് ശാസ്താനടയിൽ രണ്ടിടത്ത് ഉരുൾപൊട്ടി 20 ഏക്കർ കൃഷി നശിച്ചു. പത്ത് വീട് തകർന്നു. ചെകുത്താൻ മലയിൽ നാലിടത്ത് ഉരുൾപൊട്ടി ഏലം കൃഷി നശിച്ചു.\nതേക്കടി-കൊച്ചി സംസ്ഥാനപാതയിൽ നിരപ്പേൽകട കൊച്ചുപാലം ഒലിച്ചുപോയി. 21 ക്യാംപുകൾ ജില്ലയിൽ തുറന്നു. 580 പേരെ മാറ്റിത്താമസിപ്പിച്ചു. കരിപ്പൂർ അപകട സ്ഥലവും കോഴിക്കോട് മെഡിക്കൽ കോളേജും സന്ദർശിച്ചു. കോഴിക്കോട് പരിക്കേറ്റവർ കിടക്കുന്ന ആശുപത്രികൾ മന്ത്രിമാർ സന്ദർശിച്ചു. അഫകടത്തിൽ മരിച്ചവരുടെ കുടുംബത്തിന് പത്ത് ലക്ഷം നൽകും. എല്ലാവരുടെയും ചികിത്സാ ചെലവ് വഹിക്കും. വ്യോമയാന മന്ത്രാലയവും കേന്ദ്രസർക്കാരും നഷ്ടപരിഹാരം പ്രഖ്യാപിക്കുമെന്ന് കരുതുന്നു. സാധ്യമായ ചികിത്സ ഉറപ്പാക്കും. കോഴിക്കോട്, മലപ്പുറം ജില്ലകളിൽ 16 ആശുപത്രികളിൽ ജില്ലാ അതോറിറ്റി ചികിത്സ ഏകോപിപ്പിക്കുന്നുണ്ടെന്നും പിണറായി വിജയന് കൂട്ടിച്ചേര്‍ത്തു.\nLast Updated 8, Aug 2020, 7:16 PM


Buy Jio 4G Laptop Online Flipkart Amazon in India - Malayalam Gizbot\nEnglish हिन्दी ಕನ್ನಡ தமிழ் తెలుగుবাংলাગુજરાતી\n» ഫ്‌ളിപ്കാര്‍ട്ട് ആമസോണ് ഇന്ത്യ വഴി ജിയോ 4ജി ലാപ്‌ടോപ്പ് വാങ്ങാം!\nഫ്‌ളിപ്കാര്‍ട്ട് ആമസോണ് ഇന്ത്യ വഴി ജിയോ 4ജി ലാപ്‌ടോപ്പ് വാങ്ങാം!\nPublished: Tuesday, April 11, 2017, 13:56 [IST]\nജിയോ വീണ്ടും വീണ്ടും ഉപഭോക്താക്കള്‍ക്ക് പല ഓഫറുകളും ആനുകൂല്യങ്ങളും നല്‍കിക്കൊണ്ടേ ഇരിക്കുന്നു. കഴിഞ്ഞ വര്‍ഷമാണ് ജിയോ സൗജന്യ സേവനങ്ങള് ആരംഭിച്ചത്. ദശലക്ഷക്കണക്കിന് ആഴുകളാണ് ജിയോ സേവനം ഇപ്പോള് ഉപയോഗിക്കുന്നത്.\nഎന്നാല് ട്രായിയുടെ നിര്‍ദ്ദേശ പ്രകാരം ജിയോ സൗജന്യ ഓഫറുകള് എല്ലാം തന്നെ നിര്‍ത്തി. എന്നിരുന്നാലും കുറഞ്ഞ ചിലവില് ജിയോ ഓഫറുകള് നല്‍കുമെന്ന് മുകേഷ് അംബാനി ഔദ്യോഗിക വെബ്‌സൈറ്റിലൂടെ അറിയിച്ചു.\nഎന്നാല് ഇതെല്ലാം തരണം ചെയ്ത് ജിയോ ഉപഭോക്താക്കള്‍ക്കായി 4ജി ലാപ്‌ടോപ്പ് കൊണ്ടു വരുന്നു. ഇത് പെട്ടന്നു തന്നെ ഓണ്‍ലൈന് വെബ്‌സൈറ്റുകളില് ലഭിക്കുന്നതാണ്. ഇതിന്റെ കൂടുതല് വിവരങ്ങള് അറിയാം.\nഓണ്‍ലൈന് ഫ്‌ളിപ്കാര്‍ട്ട് ആമസോണ് ഇന്ത്യ\nജിയോ 4ജി ലാപ്‌ടോപ്പ് ഓണ്‍ലൈന് സെറ്റുകളായ ഫ്‌ളിപ്കാര്‍ട്ട്, ആമസോണ് ഇന്ത്യ വഴി നിങ്ങള്‍ക്കു വാങ്ങാവുന്നതാണ്.\nജിയോ ലാപ്‌ടോപ്പ് ഓണ്‍ലൈന്\n4ജി സിം ഉള്‍പ്പെടെയാണ് ജിയോ ലാപ്‌ടോപ്പ് നിങ്ങള്‍ക്കു ലഭിക്കുന്നത്. ജിയോ ലാപ്‌ടോപ്പ് നിര്‍മ്മിക്കുന്നത് 'ഫോക്‌സ്‌കോണ് ഫോര് ഇന്‍ഫോക്കസ്' ആണ്. എത്രയും പെട്ടന്നു തന്നെ ജിയോ ലാപ്‌ടോപ്പ് എത്തുമെന്നു പ്രതീക്ഷിക്കാം.\nജിയോ 4ജി ലാപ്‌ടോപ്പ് വില\nമൂന്നു മോഡലുകളിലാണ് ജിയോ ലാപ്‌ടോപ്പ് എത്തുന്നത്.\n. ജിയോ ലാപ്‌ടോപ്പ് 1 : 4ജിബി റാം, 64ജിബി ഇന്റേര്‍ണല് സ്‌റ്റോറേജ്, വില 24999 രൂപ\n. ജിയോ ലാപ്‌ടോപ്പ്2: 4ജിബി റാം, 64ജിബി ഇന്റേര്‍ണല് സ്‌റ്റോറേജ്, വില 29,999 രൂപ.\n. ജിയോ ലാപ്‌ടോപ്പ്3: 8ജിബി റാം, 128ജിബി ഇന്റേര്‍ണല് സ്‌റ്റോറേജ്, വില 39999 രൂപ.\n. ഡിസ്‌പ്ലേ : 13.3ഇഞ്ച്\n. ഓപ്പറേറ്റിങ്ങ് സിസ്റ്റം : വിന്‍ഡോസ് 10\n. റാം : 4ജിബി\n. ഹാര്‍ഡ് ഡിസ്‌ക്ക്: 64ജിബി, 129ജിബി\n. പ്രോസസര് : ഇന്റല് പെന്റിയം, ക്വാഡ്‌കോര് പ്രോസസര്\n. ഗ്രാഫിക്‌സ് : ഉണ്ട്\n. ഭാരം : 1.2Kg\n. വെബ് ക്യാമറ : ഉണ്ട്\n. ഒരു വര്‍ഷം വാറന്റി\nGizbot ബ്രേക്ക് ന്യൂസ് അറിയിപ്പുകള് നേടൂ.Subscribe to Malayalam Gizbot.\nJio has provided many offers and benefits to its users again and again. Last year Jio started its services and provided free data services and calling services to its users.\nStory first published: Tuesday, April 11, 2017, 13:56 [IST]\nആൻഡ്രോയിഡിൽ ഉടൻ എത്തുന്നു; 10 കിടിലൻ ഗെയിമുകൾ\nവാട്സാപ്പ് ഗ്രൂപ്പിൽ നിന്നും പുറത്താക്കിയതിന് അഡ്മിനെ കത്തി കൊണ്ട് കുത്തി മൂന്ന് പേർ!


September 2021 - 6:46 pm IST\nപ്രൈവറ്റ് സ്കൂളുകൾക്ക് 15% കിഴിവോടെ ഫീസ് ഈടാക്കാമെന്നു ഹൈക്കോടതി\n# എ.ബി. രഘുനാഥൻ നായർ\nപാപങ്ങളിലൊന്നാണ് സ്ത്രീവധം. നരഹത്യതന്നെ മാപ്പർഹിക്കാത്ത പാപമാണ്. എന്നാൽ യുദ്ധത്തിൽ ആത്മരക്ഷയ്ക്കും ഒഴിവാക്കാനാവാത്ത മറ്റു സാഹചര്യങ്ങളിലും വധം അനുവദനീയമാണ്. അവിടെ കൊല പാപമല്ല; ധർമമാണ്. യുദ്ധത്തിലാണെങ്കിലും സ്ത്രീവധത്തെ അധാർമിക പ്രവൃത്തിയായി കാണുന്നതാണ് ആർഷഭാരത സംസ്കാരം.\nപാപങ്ങളിലൊന്നാണ് സ്ത്രീവധം. നരഹത്യതന്നെ മാപ്പർഹിക്കാത്ത പാപമാണ്. എന്നാൽ യുദ്ധത്തിൽ ആത്മരക്ഷയ്ക്കും ഒഴിവാക്കാനാവാത്ത മറ്റു സാഹചര്യങ്ങളിലും വധം അനുവദനീയമാണ്. അവിടെ കൊല പാപമല്ല; ധർമമാണ്. യുദ്ധത്തിലാണെങ്കിലും സ്ത്രീവധത്തെ അധാർമിക പ്രവൃത്തിയായി കാണുന്നതാണ് ആർഷഭാരത സംസ്കാരം. അങ്ങനെയാണെങ്കിൽ രാമൻ താടകയെ വധിച്ചത് നീതീകരിക്കാനാകുമോ?\nതാടകാവധം രാമന്‍റെ കഥ മാത്രം നോക്കിയാൽ അവശ്യമായിരുന്നെന്നു പറഞ്ഞു കൂടാ. എന്നാൽ രാമായണത്തിൽ താടകയ്ക്കും താടകാവധത്തിനും ഏറെ പ്രസക്തിയുണ്ട്.\nവിശ്വാമിത്രൻ അമാവാസി തോറും പിതൃദേവാദികളെ ധ്യാനിച്ചു ചെയ്തുകൊണ്ടിരുന്ന ഹോമം മാരീചസുബാഹുക്കളും അവരുടെ അനുചരന്മാരായ രാക്ഷസന്മാരും ചേർന്ന് മുടക്കിക്കൊണ്ടിരുന്നതിനാൽ അവരുടെ ശല്യമൊഴിവാക്കി യാഗരക്ഷ ചെയ്യാനാണല്ലോ രാമ ലക്ഷ്മണ കുമാരന്മാരെ മഹർഷി കൂട്ടിക്കൊണ്ടു പോയത്. യാഗസ്ഥലത്തേക്കുള്ള യാത്രയിലാണ് താടകയെ വധിക്കാനുള്ള സാഹചര്യമുണ്ടാകുന്നത്.\nഭാവിയിൽ നടക്കാൻ പോകുന്ന രാമരാവണ യുദ്ധത്തിനുള്ള പരിശീലന പരിപാടിയായിട്ടാണ് താടകാവധം ആസൂത്രണം ചെയ്തിരിക്കുന്നത്. രാവണനിഗ്രഹമെന്ന ആത്യന്തികലക്ഷ്യം സാക്ഷാത്കരിക്കാനാവശ്യമായ പശ്ചാത്തലമൊരുക്കുന്നതിനും ദേവന്മാർപോലും ഭയപ്പെടുന്ന മഹാശക്തനായ രാക്ഷസരാജാവിനെ വധിക്കുന്നതിന് മനുഷ്യനായ രാമനെ പ്രാപ്തനാക്കുന്നതിനുംവേണ്ടി ആസൂത്രണംചെയ്ത പദ്ധതികളായിരുന്നു സീതാസ്വയംവരവും വനവാസവും സീതാപഹരണവുമെല്ലാം. ബാലനായ രാമന് വസിഷ്ഠനിൽനിന്നു ലഭിച്ച വിദ്യാഭ്യാസമല്ലാതെ ആയോധന വിദ്യയിൽ പ്രായോഗിക പരിചയം സിദ്ധിച്ചിട്ടില്ല. രാജർഷിയായ വിശ്വാമിത്രനിലൂടെ ശസ്ത്രശാസ്ത്രവും യുദ്ധതന്ത്രങ്ങളും രാമനിൽ വളർത്തിയെടുക്കുന്നതിനാണ് താടകോപാഖ്യാനം ഉൾക്കൊള്ളിച്ചിരിക്കുന്നതെന്ന് ഊഹിക്കാവുന്നതാണ്. ഒന്നനുഗ്രഹിച്ചതുകൊണ്ടുമാത്രം വിശ്വാമിത്രന്‍റെ സിദ്ധികൾ രാമനിലേക്ക് ഒഴുകിയെത്തില്ല. സ്വാഭാവിക പശ്ചാത്തലത്തിൽ പ്രായോഗികമായ ശിക്ഷണത്തിലൂടെയേ അതു വിശ്വസനീയമാക്കി തീർക്കാനാകുമായിരുന്നുള്ളു. അതിനുള്ള ഉപായമായിരുന്നു യാഗരക്ഷയുടെ മറവിലുള്ള ഈ യാത്രയും താടകാനിഗ്രഹവും.\nമഹർഷി ബാലന്മാർക്കുപദേശിക്കുന്ന ആദ്യമന്ത്രം ബലയും അതിബലയുമാണ്. യാത്രയിൽ ദാഹവും വിശപ്പുമുണ്ടാകാതിരിപ്പാനുള്ളതാണ് ഈ മന്ത്രമെന്നാണ് എഴുത്തച്ഛൻ പറഞ്ഞിരിക്കുന്നത്. അതു മാത്രമായിരുന്നില്ല മന്ത്രത്തിന്‍റെ ലക്ഷ്യമെന്ന് വാല്മീകി വിശദമാക്കിയിട്ടുണ്ട്. ബലയും അതിബലയും ബ്രഹ്മാവിന്‍റെ മുഖത്തുനിന്നുണ്ടായ പുത്രിമാരാണ്. ഇതു സ്വായത്തമാക്കിയാൽ കാലംകഴിഞ്ഞാലും രൂപ മാറ്റമുണ്ടാകുകയില്ല. ഉറക്കത്തിലോ മൗഢ്യമായിരിക്കുമ്പോഴോ രാക്ഷസന്മാർ അടുക്കില്ല. കൈക്കരുത്തിൽ തുല്യനായൊരുവൻ മൂന്നുലകങ്ങളിലും ഉണ്ടാവില്ല. അതുല്യമായ യശസ് സിദ്ധിക്കുകയും ചെയ്യും. ഈ മന്ത്രത്തിന്‍റെയും വിശ്വാമിത്രൻ ഉപദേശിക്കുന്ന ദിവ്യാസ്ത്രങ്ങളുടെയും ശക്തി പ്രകടമാക്കാനാണ് താടകയെ ഘോരരൂപിണിയായി ചിത്രീകരിച്ചത്. അല്ലെങ്കിൽ ശക്തിഹീനരും ഭീരുക്കളുമായ യക്ഷന്മാരുടെ കുലത്തിൽ പിറന്ന താടക എങ്ങനെ ഗജസഹസ്രത്തിന്‍റെ ബലമുള്ളവളും മായാബലങ്ങളാൽ ദുർജ്ജയയുമായിത്തീരും? അതിന് സുകേതുവിന് പിതാമഹനിൽനിന്നു ലഭിച്ച വരബലത്താലുണ്ടായവളെന്നൊരു കഥ ഉണ്ടാക്കാക്കിയെടുത്തതാണ്. താടക വധ്യയാണെന്നു വരുത്തിത്തീർക്കാൻ അവളുടെ പേരിൽ ഒട്ടേറെ ആരോപണങ്ങളുയർത്തുന്നുണ്ട് വാല്മീകി. എന്നാൽ താടക എത്രമാത്രം ഭയപ്പെടേണ്ടവളാണ് എന്നതിന് എഴുത്തച്ഛൻ പറയുന്ന ന്യായം തീർത്തും ദുർബലമാണ്:\n"അവളെപ്പേടിച്ചാരും നേർവഴി നടപ്പില\nഭുവനവാസി ജനം ഭുവനേശ്വര! പോറ്റീ!'\nഅതിനാൽ "കൊല്ലണമവളെനീ വല്ലജാതിയും' എന്നേ എഴുത്തച്ഛന്‍റെ വിശ്വാമിത്രൻ പറയുന്നുള്ളൂ.\nഇത്ര ഘോരയായ താടക എതിർത്തുവന്നപ്പോഴും സ്ത്രീയെ കൊല്ലുന്നത് അധർമമല്ലേ എന്നാണു രാമൻ ചിന്തിച്ചത്: "എന്നാലും ഒരു സ്ത്രീയല്ലേ? കാതും മൂക്കും മുറിച്ച് ഈ രാക്ഷസിയെ ഞാൻ ഇപ്പോൾ പിന്തിരിപ്പിക്കാം. ഈ ദുഷ്ടയുടെ വീര്യത്തെയും ദുർന്നടത്തയെയും ഇതുകൊണ്ടുതന്നെ നശിപ്പിക്കാമെന്നാണെന്‍റെ വിചാരം'.\nപക്ഷേ, വിശ്വാമിത്രന് അതു സമ്മതമായില്ല. അദ്ദേഹം രാമനെ വീണ്ടും പ്രേരിപ്പിക്കുകയാണ്:\n"രാമാ, ലജ്ജിക്കേണ്ട. അതീവ ദുഷ്ടയും പാപ സ്വരൂപിണിയുമാണിവൾ... നിഗ്രഹിക്കുവാൻ അമാന്തി ക്കരുത്'.\nതാടകയെ വധിക്കുന്നതിനു രാമനുണ്ടായിരുന്ന വിപ്രതിപത്തിയോട് എഴുത്തച്ഛന് യോജിപ്പാണുണ്ടായിരുന്നത്. അതുകൊണ്ടാണല്ലോ താടക കൊല്ലപ്പെട്ടപ്പോൾ ശാപഗ്രസ്തയായ യക്ഷിക്കു മോക്ഷം കിട്ടിയതായി എഴുത്തച്ഛൻ കൂട്ടിച്ചേർത്തിരിക്കുന്നത്. അപ്പോൾ രാമന്‍റെ താടകാനിഗ്രഹം ശാപമോക്ഷം നല്കലായിരുന്നു എന്നുവരുന്നു.


വിതുര കല്ലാറില് ആന ചരിഞ്ഞ സംഭവത്തില് ഒരാള് അറസ്റ്റില്. - India Vision Media\nചരിഞ്ഞ പിടിയാനയ്ക്ക് സമീപം ആനയെ തൊട്ടും തലോടിയും നില്‍ക്കുകയായിരുന്നു കുട്ടിയാന. നിലത്തുകിടക്കുന്ന പിടിയാനയെ എഴുന്നേല്‍പ്പിക്കാന് വിഫലശ്രമങ്ങളുമായി നടക്കുന്ന കുട്ടിയാനയുടെ ചിത്രം കരളലിയിക്കുന്നതായിരുന്നു\nതിരുവനന്തപുരം: വിതുര കല്ലാറില് ആന ചരിഞ്ഞ സംഭവത്തില് ഒരാള് അറസ്റ്റില്. കല്ലാര് സ്വദേശി കൊച്ചുമോന് എന്ന രാജേഷ് ആണ് അറസ്റ്റിലായത്. പാലോട് റേഞ്ച് ഫോറസ്റ്റ് ഉദ്യോഗസ്ഥരാണ് രാജേഷിനെ കസ്റ്റഡിയിലെടുത്തത്. ഇതിന് പിന്നാലെ ഇയാളെ ദേഹാസ്വാസ്ഥ്യത്തെ തുടര്‍ന്ന് ആശുപത്രിയിലേക്ക് മാറ്റി. ഹൃദ്രോഗ ബാധിതനാണ് രാജേഷ്. നിലവില് മെഡിക്കല് കോളേജ് ആശുപത്രിയില് നിരീക്ഷണത്തിലാണ്.\nശനിയാഴ്ചയാണ് തിരുവനന്തപുരം വിതുര കല്ലാറിലാണ് കാട്ടാനയെ ചരിഞ്ഞ നിലയില് കണ്ടെത്തിയത്. രാജേഷിന്റെ പുരയിടത്തിലാണ് ആന ചരിഞ്ഞത്. റബ്ബര് ഷീറ്റ് ഉണക്കാനുള്ള കമ്പിയില് വൈദ്യുതി കടത്തിവിട്ടിരുന്നു. ഈ വൈദ്യുതിയേറ്റാണ് ആന ചരിഞ്ഞത്. ചരിഞ്ഞ ആനയെ വിടാതെ നിന്ന കുട്ടിയാനയുടെ ചിത്രം നൊമ്പരക്കാഴ്ച ആയിരുന്നു.ചരിഞ്ഞ പിടിയാനയ്ക്ക് സമീപം ആനയെ തൊട്ടും തലോടിയും നില്‍ക്കുകയായിരുന്നു കുട്ടിയാന. നിലത്തുകിടക്കുന്ന പിടിയാനയെ എഴുന്നേല്‍പ്പിക്കാന് വിഫലശ്രമങ്ങളുമായി നടക്കുന്ന കുട്ടിയാനയുടെ ചിത്രം കരളലിയിക്കുന്നതായിരുന്നു. സമീപത്തെങ്ങും കാട്ടാനക്കൂട്ടം ഇല്ലാതിരുന്നതിനാല് കുട്ടിയാനയെ കാട്ടിലേക്ക് തിരിച്ചയ്ക്കുന്നത് അപകടമാണെന്ന വിലയിരുത്തലിനേ തുടര്‍ന്ന് കുട്ടിയാനയെ കാപ്പുകാട് ആന പരിപാലന കേന്ദ്രത്തിലേക്ക് മാറ്റി.\nകര്‍ഷക റാലിക്കിടെ കര്‍ഷകന് മരിച്ചത് ട്രാക്ടര് മറിഞ്ഞെന്ന് ഡല്‍ഹി പൊലീസ്.


വ്യാഴം മാറുന്നു. ഈ നക്ഷത്രക്കാർ കുതിച്ചുയരും ഈ മാസം ആറു മുതൽ.\nനമസ്കാരം സൗഭാഗ്യത്തിന് ദിനങ്ങൾ വന്ന് അടുക്കുന്ന കുറച്ച് നക്ഷത്രക്കാർ. സാമ്പത്തിക അഭിവൃദ്ധിയും സമ്പൽസമൃദ്ധിയും വന്നുചേർന്നു ഐശ്വര്യം നിറഞ്ഞ നിൽക്കുന്ന സാഹചര്യങ്ങളാണ് ഈ നക്ഷത്രക്കാരെ തേടിയെത്തിയിരിക്കുന്നത്. സമ്പൽസമൃദ്ധിയായ ഭാഗ്യത്തിന് നിറകുടമായ അതി ഭാഗൃത്താൽ വലിയ നേട്ടങ്ങൾ കൊയ്യാൻ സാധിക്കുന്ന സമ്പന്ന പദവി വഹിക്കാൻ സാധിക്കുന്ന കുറച്ച് നക്ഷത്രക്കാർ ഇവരുടെ ജീവിതത്തിൽ വലിയ വലിയ മാറ്റങ്ങൾ വന്നു ചേരുന്നു.\nഎല്ലാംകൊണ്ടും നല്ല കാലത്തിലേക്ക് എത്തിച്ചേരുന്ന കുറിച്ച് നക്ഷത്രക്കാർ ഇവരുടെ ഇനിയുള്ള മാറ്റങ്ങൾ എന്തൊക്കെയാണ് എന്ന് നമുക്ക് പരിശോധിക്കാം. അതിനുമുൻപ് ഞങ്ങളുടെ ചാനൽ താങ്കൾ ആദ്യമായാണ് കാണുന്നത് എങ്കിൽ ഒന്ന് സബ്സ്ക്രൈബ് ചെയ്യുക. പുതിയ വീഡിയോസ് അപ്‌ലോഡ് ചെയ്യുമ്പോൾ അതിൽ നോട്ടിഫിക്കേഷൻ ലഭിക്കുന്നതിനായി ആയി ബെൽ ബട്ടൻ ഒന്ന് ക്ലിക്ക് ചെയ്യുക. ഈ വീഡിയോ ഇഷ്ടമായെങ്കിൽ ഒന്ന് ലൈക് ചെയ്യുക.\nതാങ്കളുടെ വിലപ്പെട്ട അഭിപ്രായങ്ങൾ കമൻറ് ബോക്സിൽ രേഖപ്പെടുത്തുക. താങ്കളുടെ ബന്ധുക്കൾക്കും സുഹൃത്തുക്കൾക്കും ഏറ്റവുമടുത്ത വർക്കും ഈ വീഡിയോ ഒന്ന് ഷെയർ ചെയ്യുക. ഈ ചാനലിലെ മറ്റുള്ള വീഡിയോസ് ഒന്ന് കണ്ടു നോക്കുക. എല്ലാവിധ നേട്ടങ്ങൾ കൊയ്യുന്നതിനും എല്ലാവിധ തടസ്സങ്ങളും ഞങ്ങളും ഒക്കെ മാറി എല്ലാവിധ നേട്ടങ്ങൾ കൊയ്യാൻ സാധിക്കുന്ന അവസ്ഥകൾ ജീവിതത്തിൽ വന്നെത്തുന്ന കുറച്ച് നക്ഷത്രകാർ. അവർ ആരൊക്കെയാണ് എന്ന് നമുക്ക് പരിശോധിക്കാം. അശ്വതി നക്ഷത്രക്കാരുടെ ജീവിതത്തിൽ സമ്പൽസമൃദ്ധമായ. കൂടുതൽ വിവരങ്ങൾ അറിയുവാൻ വീഡിയോ മുഴുവനായി കാണുക.


നീലുവും ബാലുവും മിനി സ്ക്രീനിൽ നിന്ന് ബിഗ് സ്ക്രീനിലേക്ക്;ലെയ്ക്ക അടുത്ത മാസം തിയറ്ററുകളിൽ\nBy Webdesk March 4, 2020 No Comments\nമിനിസ്ക്രീനിലെ സൂപ്പര്‍ഹിറ്റ് സീരിയലായ ഉപ്പും മുളകും എന്ന പരമ്പരയിലൂടെ മലയാളികളുടെ ഹൃദയം കീഴടക്കിയ താരങ്ങളാണ് നിഷ സാരംഗും നടൻ ബിജു സോപാനവും. താരങ്ങൾ വെള്ളിത്തിരയിൽ ഒന്നിക്കുന്നു എന്ന് റിപ്പോർട്ടുകൾ കഴിഞ്ഞവർഷം പുറത്തുവന്നിരുന്നു. ഉപ്പും മുളകും എന്ന പരമ്പരയിൽ അവർ അവതരിപ്പിക്കുന്ന അതേ കഥാപാത്രങ്ങളായി ലെയ്ക്ക എന്ന് പേരിട്ടിരിക്കുന്ന ചിത്രത്തിലാണ് ഇരുവരും അഭിനയിക്കുന്നത്. ചിത്രത്തിൻ്റെ ടൈറ്റിൽ ടീസര് പുറത്തുവിടുന്നതിൻ്റെ ഭാഗമായി ഇരുവരും ലൈവിൽ എത്തിയിരുന്നു. പാറമട വീട്ടിൽ നിന്ന് ഇരുവരും ഫേസ്ബുക്ക് ലൈവിൽ എത്തി ലെയ്ക്ക എന്നത് ഒരു പ്രത്യേകതയുള്ള നായയാണെന്നും നായയാണ് ചിത്രത്തിലെ പ്രധാന കഥാപാത്രമെന്നും പറഞ്ഞു. ശൂന്യാകാശത്ത് ആദ്യമായി പോയ നായയാണ് ലെയ്ക്കയെന്നും സ്പേസ് റിസേര്‍ച്ച് വളരെ ഇഷ്ടമായതിനാൽ താനാണ് നായയ്ക്ക് ലെയ്ക്ക എന്ന് പേരിട്ടതെന്നും ബാലു പറഞ്ഞു. രണ്ട് പേരെയും അനുഗ്രഹിക്കണമെന്നും ഇരുവരും ലൈവിലൂടെ പറഞ്ഞു. നവാഗതനായ ആഷാദ് ശിവരാമനാണ് ഇരുവരും ഒന്നിക്കുന്ന ചിത്രം സംവിധാനം ചെയ്യുന്നത്.\nഅദ്ദേഹം തന്നെയാണ് തിരക്കഥ ഒരുക്കുന്നത്. സേതുലക്ഷ്‌മി, സിബി ജോസ്, ഡോ.തോമസ് മാത്യു,സുധീഷ്, വിജിലേഷ്, നാസർ, ഇന്ദ്രൻസ്, പാർവണ, എന്നിവരാണ് ചിത്രത്തിലെ പ്രധാന താരങ്ങൾ. ചിത്രത്തിന് സംഭാഷണം ഒരുക്കുന്നത് പി. മുരളീധരനും ശ്യാം കൃഷ്ണയും സംയുക്തമായാണ് . ഛായാഗ്രഹണം പി സുകുമാർ. വി.പി.എസ് ആൻ്റ് സൺസ് മീഡിയായുടെ ബാനറിൽ ഡോ. ഷംനാദ്, ഡോ. രഞ്ജിത്ത് മണി എന്നിവരരാണ് ചിത്രം നിർമ്മിക്കുന്നത്. ചിത്രം ഏപ്രിലിൽ റിലീസിനെത്തും.\nPrevious Articleനടി അനുഷ്‌ക ഷെട്ടി വിവാഹിതയാകുന്നു !! വരൻ സംവിധായകൻ !!\nNext Article സംയുക്ത വർമ്മ തിരിച്ചുവരുമോ ? മറുപടിയുമായി ബിജു മേനോൻ\nപിറന്നാൾ ദിനത്തിൽ പ്രേക്ഷകരെ ഞെട്ടിക്കുന്ന പ്രകടനവുമായി ടോവിനോ; കളയുടെ തകർപ്പൻ ടീസർ പുറത്തിറങ്ങി; വീഡിയോ


കോവിഡ് 19: ‘കറുത്ത നസ്രായന്റെ’ തിരുനാൾ ഈ വർഷവും റദ്ദാക്കി ഫിലിപ്പീൻസ് | Catholic Church News Malayalam\nHome News കോവിഡ് 19: ‘കറുത്ത നസ്രായന്റെ’ തിരുനാൾ ഈ വർഷവും റദ്ദാക്കി ഫിലിപ്പീൻസ്\nകോവിഡ് 19: ‘കറുത്ത നസ്രായന്റെ’ തിരുനാൾ ഈ വർഷവും റദ്ദാക്കി ഫിലിപ്പീൻസ്\nകോവിഡ് കേസുകൾ വീണ്ടും ഉയരുന്ന സാഹചര്യത്തിൽ ‘കറുത്ത നസ്രായന്റെ’ തിരുനാളാഘോഷം ഈ വർഷവും റദ്ദാക്കി ഫിലിപ്പീൻസ് സർക്കാർ. ഫിലിപ്പീൻസിലെ മനിലയിൽ ദശലക്ഷക്കണക്കിന് കത്തോലിക്കർ ഒന്നിച്ചുകൂടുന്ന തിരുനാളായിരുന്നു ഇത്.\nനൂറ്റാണ്ടുകളായി, ‘കറുത്ത നസ്രായന്റെ’ രൂപം വഹിച്ചുകൊണ്ടുള്ള പ്രദക്ഷിണം വളരെ ആഘോഷപൂർവ്വം കൊണ്ടാടിയിരുന്നു. കുരിശ് ചുമക്കുന്ന കറുത്ത നിറമുള്ള യേശുവിന്റെ വലിയ രൂപമാണ് ‘കറുത്ത നസ്രായന്റെ രൂപം’ എന്ന പേരിൽ അറിയപ്പെടുന്നത്. ഇത് ഫിലിപ്പീൻസിലെ കത്തോലിക്കരുടെ അഭിനിവേശത്തെയും പോരാട്ടത്തെയും വിശ്വാസത്തെയും പ്രതിനിധീകരിക്കുന്നു. കറുത്ത നസ്രായന്റെ തിരുനാൾ ദിനം ജനുവരി ഒൻപതിനാണ്.\n‘ക്വിയാപ്പോ ചർച്ച്’ എന്നറിയപ്പെടുന്ന മനിലയിലെ ഒരു മൈനർ ബസിലിക്കയിൽ രണ്ടു തവണ ഉണ്ടായ തീപിടുത്തത്തെ അതിജീവിച്ച അത്ഭുതകരമായ രൂപമാണിത്. മാത്രമല്ല, രണ്ടാം ലോകമഹായുദ്ധ സമയത്ത് ഭൂകമ്പങ്ങൾ, ചുഴലിക്കാറ്റ് വെള്ളപ്പൊക്കം, ബോംബാക്രമണങ്ങൾ എന്നിവയെയും ഈ രൂപം അതിജീവിച്ചു.\nകോവിഡ് പ്രതിസന്ധിയെ തുടർന്ന് കഴിഞ്ഞ വർഷവും ഈ തിരുനാൾ ആഘോഷവും പ്രദക്ഷിണവും റദ്ദാക്കിയിരുന്നു. ഫിലിപ്പീൻസിൽ ജനുവരി അഞ്ചിന് 10,775 പുതിയ കോവിഡ് കേസുകളാണ് രേഖപ്പെടുത്തിയിട്ടുള്ളത്. ഇത് ഒക്ടോബറിനു ശേഷമുള്ള ഏറ്റവും ഉയർന്ന പ്രതിദിന കണക്കാണ്.


മണിയുടെ ബ്ലോഗ്: 2007\nPosted by Mani T.K at 6/04/2007 10:41:00 PM7comments: Links to this post\nബൂലോഗത്തില് പലയിടങ്ങളിലും, 1975ല് പ്രഖ്യാപിക്കപ്പെട്ട അടിയന്തിരാവസ്ഥയെപ്പറ്റി പരമാര്‍ശങ്ങളുണ്ടെങ്കിലും, ഭൂരിപക്ഷം മലയാളം ബ്ലോഗന്മാരും ബ്ലോഗിനികളും,\nഅക്കാലത്ത് ജനിച്ചിട്ടില്ലാതിരുന്നതിനാലും, അതിന് നേരിട്ട് സാക്ഷി ആയിരുന്ന ഒരാളന്ന നിലയില് ഒരു പോസ്റ്റ് ഇടണമെന്ന് തോന്നി:\nഅലഹബാദ് ഹൈക്കോടതി ഇന്ദിരഗാന്ധിയുടെ തെരഞ്ഞെടുപ്പ് അസാധുവാക്കി പുറപ്പെടുവിച്ച ഒരു വിധിയാണ് അടിയന്തിരാവസ്ഥ അടിച്ചേല്പിക്കാ‍ന് കാരണമായത്.\nപൌരാവകാശങ്ങള് ഇല്ലാതാക്കിയെങ്കിലും, അടിയന്തിരാവസ്ഥ ക്കാലം ഒരു സംതൃപ്ത കാലമായി അവതരിപ്പിക്കുകയായിരുന്നു എല്ലാ മാദ്ധ്യമങ്ങളിലൂടെയും സര്‍ക്കാര് ചെയ്തത്.\nഅടിയന്തിരാവസ്ഥയെ അനുകൂലിക്കാതിരുന്ന എല്ലാ പത്രമാദ്ധ്യമങ്ങളുടെയും വായ് മൂടിക്കെട്ടി. മലയാള മനോരമയും മറ്റും, അടിയന്തിരാവസ്ഥയെ വാനോളം പുകഴ്ത്തിയപ്പോള്, ദേശഭിമാനി എതിര്‍ത്തുകൊണ്ടു മുഖപ്രസംഗം എഴുതി. സെന്‍സര് ചെയ്യപ്പെട്ട തിനാല് വെളിച്ചം കാണാന് ആ മുഖപ്രസംഗത്തിനായില്ല. മുഖപ്രസംഗത്തിനു പകരം അത്രയും ഭാഗം കറുത്ത ബോര്‍ഡറിനുള്ളില് ഒഴിച്ചിട്ടുകൊണ്ടാണ് പിറ്റെ ദിവസത്തെ പത്രം പുറത്തിറങ്ങിയത്. എന്നാ‍ല് അതും സെന്‍സര് ചെയ്യപ്പെട്ടു. മുഖപ്രസംഗം ഇല്ലാതെ അത്രയും സ്ഥലം blank ഇട്ട് പത്രം പ്രസിദ്ധീകരിക്കാന് അനുവദിക്കില്ല എന്ന ഔദ്യോഗിക ഭീഷണി മറികടക്കാന്, “ഞങ്ങള് അതു നിര്‍ത്തുന്നു“ എന്ന ഒറ്റവാചകം എഴുതിക്കൊണ്ട് മുഖപ്രസംഗങ്ങള് ഒഴിവാക്കിയാണ് ദേശാഭിമാനി പിന്നീട്\nഎല്ലാ ദിവസവും പത്രം പുറത്തിറക്കിയത്. ടി വി യും കേബിളുമൊന്നും ഇല്ലാത്ത കാലമായിരുന്നതിനാല് റേഡിയോഒരു നല്ല വിനോദോപാധിയും വാര്‍ത്താ മാദ്ധ്യമവുമായിരുന്നു. ഇന്ദിരാഗാന്ധി പ്രഖ്യാപിച്ച 20 ഇന പരിപാടിയുടെ പ്രചാരണവും, അടിയന്തിരാവസ്ഥയുടെ ആവശ്യകതയും, ഗുണഗണങ്ങളുമായിരുന്നു അക്കാലങ്ങളില് റേഡിയോവിലൂടെ മുഴങ്ങിയിരുന്നത്.\nഒരു പ്രമുഖ കവി ( ഒ എന് വി ആണെന്നു തോന്നുന്നു) യാല് രചിക്കപ്പെട്ട “ഇരുപത് തിരിയിട്ട നിലവിളക്ക്“ എന്നു തുടങ്ങുന്ന ഒരു ഗാനം സ്ഥിരമായി കേള്‍ക്കാമായിരുന്നു. അടിയന്തിരാവസ്ഥ തുടങ്ങി, ഇരുപതിന പരിപാടികളുടെ പ്രചാരണം കൊടുമ്പിരിക്കൊള്ളുന്ന തിനിടയില്, സ‍ഞ്ചയ് ഗാന്ധി തന്റെ വക ഒരു അഞ്ചിന പരിപാടി കൂടി പ്രഖ്യാപിച്ചു. അടിയന്തിരാവസ്ഥയെ തന്റെ കഥാപ്രസങ്ങത്തിലൂടെ പരിഹസിച്ചു എന്ന കാരണത്താല് ജയിലിലടക്കപ്പെട്ട വി. സാംബശിവന്, അടിയന്തിരാവസ്ഥ പിന് വലിച്ചതിനുശേഷം അവതരിപ്പിച്ച കഥാപ്രസംഗങ്ങളില് പറഞ്ഞിരുന്ന ഒരു നര്‍മോക്തി, ഇങ്ങനെ:\n“ അമ്മ ഇരുപതു തിരിയിട്ട നിലവിളക്ക് കത്തിച്ചു വച്ചപ്പോള് മോനു സഹിച്ചില്ല, മോനും പറഞ്ഞു, കിടന്നു കത്തട്ടെ ഒരഞ്ചു തിരികൂടി എന്റെ വക!”\nരസകരമായ മൊറ്റൊന്നു ഓര്‍മവരുന്നത് സുകുമാര് അഴിക്കോടിന്റെ (പഴയ ഓര്‍മയില്‍നിന്നാണ് എഴുതുന്നതിനാല്, കൃത്യമാവണമെന്നില്ല) ഒരു പ്രതികരണമാണ്:\n“യാഗം മുടക്കാനെത്തിയ രാക്ഷസന്മാര് ” എന്ന്, അടിയന്തിരാവസ്ഥയെ എതിര്‍ത്ത് SFI സമരത്തിനിറങ്ങിയപ്പോളാണ് അഴീക്കോട് ആ പ്രസ്ഥാവന ഇറക്കിയത്. അഴീക്കോട് മാത്രമല്ല, മറ്റേതെങ്കിലുമൊരു സാംസ്കാരിക നേതാവോ, സാ‍ഹിത്യകാരനോ, നേരിട്ട് അടിയന്തിരാവസ്ഥയെ എതിര്‍ത്തതില്ല. പില്‍ക്കാലത്ത് ഓ വി വിജയന് പറയുകയുണ്ടായി, തന്റെ “ധര്‍മപുരാണം“ അടിയന്തിരാവസ്ഥയെ വിമര്‍ശിച്ചു രചിച്ചതാണ് എന്ന്. എന്നാല് അടിയന്തിരാവസ്ഥയ്ക്ക് ശേഷം, പലരും, തങ്ങള് അടിയന്തിരാവസ്ഥയ്ക്ക് എതിരായിരുന്നു എന്നും, തങ്ങളുടെ വായ് മൂടി ക്കെട്ടിയിരിക്കുകയായിരുന്നു എന്നുമൊക്കെ ഘോഷിച്ചിരുന്നു.\nപ്രതിപക്ഷ നേതാക്കളീല് പലരും അന്ന് ജയിലില് ആയി. മിക്കവര്‍ക്കും തരക്കേടില്ലാത്ത വിധത്തില് മര്‍ദ്ദനം ഏറ്റു. അന്ന് പല കോണ്‍ഗ്രസ്സ് കാര്‍ക്കും, സിപിഐക്കാര്‍ക്കും തങ്ങള്‍ക്ക് ഒതുക്കണമെന്നു തോന്നുന്നവരെ പോലീസിനു ഒറ്റിക്കൊടൂക്കുന്ന പരിപാടിയും ഉണ്ടായിരുന്നു. പോലീസു കണ്ടെത്തിയ ഒരു നൂതനവും കിരാതവുമായ പീഡ്ഡന മുറയായിരുന്നു, ഉരുട്ടല്. ജയറാം പടിക്കല്, പുലിക്കോടന് നാരായണന്, ലക്ഷ്മണ തുടങ്ങിയ പോലീസുദ്യൊഗസ്ഥന്മാര്‍ക്കയിരുന്നു\nമര്‍ദ്ദനമുറകളുടെ ആസൂത്രണം ചുമതല. അന്ന് എം എല് ഏ ആയിരുന്ന വീ എസിനും, പിണറായി സഖാവിനും, കൊടിയേരി മുതലായവര്‍ക്കും ജയില് വാസം അനുഭവിക്കെണ്ടിവന്നു. (അന്നു ലഭിച്ച കിരാതമായ പോലീസ് മര്‍ദ്ദനങ്ങള് ഇപ്പോള് സഖാക്കള് ഓര്‍ക്കുന്നുണ്ടാവില്ല എന്നതു വ്യക്തമാണ്). താഴെക്കിടയിലുള്ള പല സി പി എം നേതാക്കളും ജയിലില് ക്രൂര മര്‍ദ്ദനങ്ങള്‍ക്കിരയായി. ഏറ്റവും ഉന്നതരായ നേതാക്കന്മാരെ ഒഴിവാക്കിക്കൊണ്ടാണു അറസ്റ്റും മര്‍ദ്ദനവും നടത്തിയിരുന്നത്. പക്ഷെ പുറത്ത് നിന്നിരുന്നവര്‍ക്കും പ്രവര്‍ത്തിക്കാന് കഴിയുമായിരുന്നില്ല.\nപലരും, പോലീസ് കസ്റ്റഡിയിലാവുകയും പിന്നീട് കാണാതാവുകയും ചെയ്തു. രാജനും\nവര്‍ക്കല വിജയനുമെല്ലാം അക്കൂട്ടത്തില് പെടും. ഇക്കാര്യങ്ങളൊന്നും പൊതു ജനം അറിഞ്ഞിരുന്നില്ല. കേരളീയരെ അടിയന്തരാവസ്ഥക്കു അനുകൂലമായി ചിന്തിക്കാന് പ്രേരിപ്പിച്ച സംഗതി, “അടിയന്തിരാവസ്ഥ ജന നന്മയ്ക്ക് “ എന്ന തരത്തിലുള്ള പ്രചാരണങ്ങളില് ജനം\nഒന്നാകെ മയങ്ങിയതാവാം. കേരളീയന്റെ ഉയര്‍ന്ന വിദ്യാഭ്യാസ നിലവാരവും, വായനാശീലവുമെല്ലാം ഇന്ദിരാ സര്‍ക്കാര് നന്നായി മുതെലെടുത്തു. മാധ്യമ പ്രചാരണങ്ങളിലൂടെ കേരളീയരെ കയ്യിലെടുത്തുവെങ്കിലും, അക്ഷരാഭ്യാസം കുറഞ്ഞ, വായനാശീലം അത്രയ്ക്കൊന്നുമില്ലാത്ത വടക്കെ ഇന്‍ഡ്യന് ഗ്രാമീണരെ വശത്താക്കന് അവര്‍ക്കു കഴിഞ്ഞില്ല. അന്നു നടന്ന അതിക്രമങ്ങള്- നിര്‍ബ്ബന്ധ വന്ധ്യംകരണവും, “ചേരി” നിര്‍മാര്‍ജ്ജനവുമെല്ലാം വാമൊഴിയായി നാടെങ്ങും പരന്നു. അടിയന്തിരാവസ്ഥ യുടെ അന്ത്യ ഘട്ടത്തില് നടത്തപ്പെട്ട തെരഞ്ഞെടുപ്പില് അതി ദയനീയമായി, ഇന്ദിരാ സര്‍ക്കാര് പരജയപ്പെട്ടെങ്കിലും, കേരളത്തില് കോണ്‍ഗ്രസ്സ് തകര്‍പ്പന് വിജയം കൈ വരിച്ചു. കേരളത്തിലെ തെരഞ്ഞെടുപ്പു വിജയം അഘോഷിക്കാന് കൊണ്‍ഗ്രസ്സിനും, കേന്ദ്രത്തില് കോണ്‍ഗ്രസ്സ് തോറ്റതിലും അടിയന്തിരാവസ്ഥ പിന് വലിക്കപ്പെട്ടതിലും മതിമറന്നു ആഹ്ലാദിക്കാന് അന്നു കേരളത്തില് ഇടതു പക്ഷത്തിനും ആയില്ല. തെരഞ്ഞെടുപ്പില് ഇന്ദിരഗാന്ധി തോറ്റതിനുശെഷം കേരളത്തിലും, വലിയ രാഷ്ട്രീയ ചലനങ്ങളുണ്ടായി. ആധര്‍ശധീരനായി അറിയപ്പേടുന്ന ആന്റണി സാര്, ഇന്ദിരഗാന്ധി യുടെ പിറകില് പാറ പോലെ ഉറച്ചു നില്‍ക്കുമെന്ന് പ്രഖ്യാപിച്ച് രണ്ട് ദിവസത്തിനകം തന്നെ നിലപാടു മാറ്റി. പക്ഷെ കരുണാകരന് ഇന്ദിരാഗാന്ധിക്ക് എന്നും തുണയായി നിന്നു. ഓര്‍ക്കുമ്പോള് തമാശതൊന്നുന്ന മറ്റൊരു കാര്യം മലയാള മനോരമയുടെ മലക്കം മറിച്ചിലാണ്. തെരഞ്ഞെടുപ്പില് പരാജയപ്പെടുന്നതിനു തൊട്ട്മുന്‍പു വരെ തേനോലുന്ന ഭാഷയില് അടിയന്തിരാവസ്ഥയെയും, കാ‍രണക്കാരിയെയും വാനോളം പുകഴ്ത്തിയ മനൊരമ\nരണ്ട് ദി വസത്തിനുള്ളില്‍തന്നെ നിലപാടു മാറ്റി. തലേന്നു വരെ ഇന്ദിരാജി എന്നു വിശേഷിക്കപ്പെട്ട ആള് പിറ്റേന്ന് “ആ സ്ത്രീ“ ആ‍യി മാറി!!\nഅവിടന്നങ്ങോട്ട് ഒരു മത്സരം തന്നെ, പത്രങ്ങള് തമ്മില്, അടിയന്തിരാവസ്ഥയിലെ അതിക്രമങ്ങള് വായനക്കാരെ ആരാണു ഏറ്റവുമധികം അറിയിക്കുന്നത് എന്ന കാര്യത്തില്!\nപ്രഖ്യാപിച്ചു 19 മാസങ്ങള്‍ക്ക് ശേഷം ( 1977) ആടിയന്തിരാവസ്ഥ പിന് വലിക്കപ്പെട്ടു.\nPosted by Mani T.K at 1/14/2007 04:13:00 PM 30 comments: Links to this post\nPosted by Mani T.K at 1/02/2007 09:09:00 PM7comments: Links to this post


അയർലൻഡിൽ സ്ഥിരീകരിച്ചത് 393 കൊവിഡ് കേസുകൾ: ജാഗ്രത തുടരണമെന്നു ആരോഗ്യമന്ത്രി | Daily Indian Herald\nഅയർലൻഡിൽ സ്ഥിരീകരിച്ചത് 393 കൊവിഡ് കേസുകൾ: ജാഗ്രത തുടരണമെന്നു ആരോഗ്യമന്ത്രി\nJune 20, 2021 11:37 am By : Indian Herald Staff\nഡബ്ലിൻ: രാജ്യത്ത് കോവിഡ് -19 393 കേസുകൾ സ്ഥിരീകരിച്ചതായി ആരോഗ്യവകുപ്പ് റിപ്പോർട്ട് ചെയ്തു.\nകൊറോണ സ്ഥിരീകരിച്ചവരിൽ 14 രോഗികൾ ഐസിയുവിലും 48 പേർ ആശഉപത്രിയിലുമുണ്ട്. രാജ്യത്ത് ഇതുവരെ 3,434,053 ഡോസ് കൊവിഡ് വാക്‌സിൻ വിതരണം ചെയ്തിട്ടുണ്ട്. ഇതോടെ രാജ്യത്തെ 60 ശതമാനം ജനങ്ങൾക്കും കൊവിഡ് വിതരണം ചെയ്തിട്ടുണ്ട്.\n31 ശതമാനം പേർക്ക് ഒരു ഡോസ് വാക്‌സിൻ വിതരണവും നടത്തി.\n40-49 വയസ്സിനിടയിലുള്ള എല്ലാ ആദ്യ ഡോസുകളും അടുത്ത രണ്ടാഴ്ചയ്ക്കുള്ളിൽ പൂർത്തിയാകുമെന്ന് എച്ച്എസ്ഇയുടെ ചീഫ് ക്ലിനിക്കൽ ഓഫീസർ ഡോ. കോൾം ഹെൻറി പറഞ്ഞു, ഒരു മാസത്തിനുശേഷം അവരുടെ രണ്ടാമത്തെ ഡോസ് എംആർഎൻഎ വാക്‌സിൻ നൽകുമെന്നും അദ്ദേഹം വ്യക്തമാക്കി.\nഎല്ലാ 30-39 ഗ്രൂപ്പുകൾക്കും ജൂലൈ അവസാനമോ ഓഗസ്റ്റ് ആരംഭമോ ആദ്യ ഡോസ് നൽകാനാവുമെന്നു പ്രതീക്ഷിക്കുന്നതായും അദ്ദേഹം പറയുന്നു. അടുത്ത ഘട്ടമായാവും 20 മുതൽ 29 വരെ പ്രായത്തിലുള്ളവർക്ക് വാക്‌സിൻ വിതരണം ചെയ്യുക. നിലവിലെ സപ്ലൈകളെ അടിസ്ഥാനമാക്കി ആത്മവിശ്വാസമുണ്ടെന്ന് ഡോ. ഹെൻറി പറഞ്ഞു.\nവിദേശയാത്രയ്ക്ക് മുമ്പ് പൂർണമായി പ്രതിരോധ കുത്തിവയ്പ് എടുക്കുന്നതുവരെ കാത്തിരിക്കാൻ യുവാക്കളോട് ആവശ്യപ്പെടുന്നത് അനീതിയാണെന്ന് ടെനിസ്റ്റ് ലിയോ വരദ്കർ ശനിയാഴ്ച പറഞ്ഞു.\nഈ ആഴ്ച ആദ്യം ചീഫ് മെഡിക്കൽ ഓഫീസർ ഡോ. ടോണി ഹോളോഹാൻ പറഞ്ഞു, ആളുകൾക്ക് പൂർണമായി പ്രതിരോധ കുത്തിവയ്പ്പ് നൽകിയില്ലെങ്കിൽ വിദേശ യാത്ര ചെയ്യരുതെന്ന്.\nഡോ. ഹോളോഹന്റെ സ്ഥാനം തനിക്ക് മനസ്സിലായെന്നും എന്നാൽ യുവാക്കൾക്ക് ഇത് ന്യായമാണെന്ന് താൻ കരുതുന്നില്ലെന്നും ശനിയാഴ്ച സംസാരിച്ച വരദ്കർ പറഞ്ഞു.


sivasankar | ലോക്കറിൽ നിന്ന് പിടിച്ചെടുത്തത് വിദേശ ഭരണാധികാരി സ്വപ്ന സുരേഷിനു 'ടിപ്' നൽകിയ പണം; തിരഞ്ഞു പിടിച്ചു ചില വാട്‌സാപ് സന്ദേശങ്ങൾ ഹാജരാക്കി കോടതിയെ തെറ്റിദ്ധരിപ്പിക്കുന്നു; ഞാൻ നിരപരാധി; എല്ലാവരും ചേർന്ന് ചോദ്യം ചെയ്തത് 50 മണിക്കൂറിൽ അധികം; ഹൈക്കോടതിയിലെ ശിവശങ്കറിന്റെ ജാമ്യ ഹർജിയിൽ നിറയുന്നത് സ്വപ്നയെ കുടുക്കുന്ന വാദങ്ങൾ; കൂടുതൽ തെളിവ് ഹാജരാക്കാൻ ഇഡിയും - MarunadanMalayalee.com\nലോക്കറിൽ നിന്ന് പിടിച്ചെടുത്തത് വിദേശ ഭരണാധികാരി സ്വപ്ന സുരേഷിനു 'ടിപ്' നൽകിയ പണം; തിരഞ്ഞു പിടിച്ചു ചില വാട്‌സാപ് സന്ദേശങ്ങൾ ഹാജരാക്കി കോടതിയെ തെറ്റിദ്ധരിപ്പിക്കുന്നു; ഞാൻ നിരപരാധി; എല്ലാവരും ചേർന്ന് ചോദ്യം ചെയ്തത് 50 മണിക്കൂറിൽ അധികം; ഹൈക്കോടതിയിലെ ശിവശങ്കറിന്റെ ജാമ്യ ഹർജിയിൽ നിറയുന്നത് സ്വപ്നയെ കുടുക്കുന്ന വാദങ്ങൾ; കൂടുതൽ തെളിവ് ഹാജരാക്കാൻ ഇഡിയും\nNovember 21, 202006:33 AM IST Permalink\nകൊച്ചി: സ്വർണക്കടത്തു നടത്തിയതുമായി ബന്ധപ്പെട്ട് എൻഫോഴ്‌സ്മെന്റ് ഡയറക്ടറേറ്റ് (ഇഡി) രജിസ്റ്റർ ചെയ്ത കള്ളപ്പണക്കേസിൽ അറസ്റ്റിലായ എം. ശിവശങ്കർ ഹൈക്കോടതിയിൽ ജാമ്യഹർജിയെ പൊളിക്കാൻ കരുതലോട് കേന്ദ്ര ഏജൻസികൾ നീങ്ങും. എറണാകുളം പ്രിൻസിപ്പൽ സെഷൻസ് കോടതി ജാമ്യം നിഷേധിച്ച സാഹചര്യത്തിലാണു ഹർജിയുമായി ഹൈക്കോടതിയിൽ എത്തുന്നത്. ലോക്കറിലെ പണത്തിൽ തനിക്ക് പങ്കില്ലെന്നാണ് ശിവശങ്കർ വാദിക്കുന്നത്. അതുകൊണ്ട് തന്നെ അതിശക്തമായ തെളിവുകൾ ഹൈക്കോടതിയിൽ ഹാജരാക്കാനാണ് ഇഡിയുടെ തീരുമാനം. തനിക്കെതിരായ എൻഫോഴ്സ്മെന്റിന്റെ ആരോപണങ്ങൾ കളവാണെന്നാണ് ഹൈക്കോടതിയിൽ സമർപ്പിച്ചിരിക്കുന്ന ജാമ്യാപേക്ഷയിലും ശിവശങ്കർ ചൂണ്ടിക്കാണിച്ചിരിക്കുന്നത്. ശിവശങ്കറിന്റെ ജാമ്യാപേക്ഷ അടുത്തയാഴ്ച കോടതി പരിഗണിക്കും.\nസ്വർണക്കടത്തിൽ കസ്റ്റംസും എൻഐഎയും രജിസ്റ്റർ ചെയ്ത കേസുകളിൽ പ്രതിയായ സ്വപ്നയുടെ ബാങ്ക് ലോക്കറുകളിൽ നിന്നു കള്ളപ്പണം കണ്ടെടുത്തിരുന്നു. ഇതു ശിവശങ്കറിന്റെയാണെന്നാണ് ഇഡിയുടെ നിഗമനം. ഒക്ടോബർ 28 നായിരുന്നു അറസ്റ്റ്. എന്നാൽ, സ്വർണക്കടത്തുമായോ കള്ളപ്പണ ഇടപാടുമായോ തനിക്കു ബന്ധമുണ്ടെന്നു തെളിയിക്കാനുള്ള വസ്തുതകൾ അന്വേഷണ സംഘത്തിനു കിട്ടിയിട്ടില്ലെന്നും വിദേശ ഭരണാധികാരി സ്വപ്ന സുരേഷിനു 'ടിപ്' നൽകിയ പണമാണു ലോക്കറിൽ നിന്നു കണ്ടെടുത്തതെന്നും ഹർജിയിൽ പറയുന്നു. തിരഞ്ഞുപിടിച്ചു ചില വാട്‌സാപ് സന്ദേശങ്ങൾ ഹാജരാക്കി കോടതിയെ തെറ്റിദ്ധരിപ്പിക്കുകയാണെന്നും പറയുന്നു. അതായത് കള്ളപ്പണം സ്വപ്‌നയുടേതെന്ന് സമർത്ഥിക്കുകയാണ് ശിവശങ്കർ. ഇത് സ്വപ്‌നയ്ക്ക് കള്ളപ്പണ കേസിൽ തിരിച്ചടിയാകും.\nഎല്ലാ ഏജൻസികളുടെയും അന്വേഷണത്തോടു പൂർണമായി സഹകരിച്ചു. പല ദിവസങ്ങളിലായി ഇഡി 50 മണിക്കൂറിലേറെ ചോദ്യം ചെയ്തുവെന്നും ഹർജിയിൽ പറയുന്നു. അതുകൊണ്ട് ഇനി ജാമ്യം അനുവദിക്കണമെന്നാണ് ആവശ്യം. നേരത്തെ ശിവശങ്കറിന്റെ ജാമ്യാപേക്ഷ എറണാകുളം പ്രിൻസിപ്പൽ സെഷൻസ് കോടതി തള്ളിയിരുന്നു. പ്രിൻസിപ്പൽ സെഷൻസ് കോടതിയുടെ ഉത്തരവിന് എതിരെയാണ് ശിവശങ്കർ ഹൈക്കോടതിയെ സമീപിച്ചിരിക്കുന്നത്. കേസിലെ ശിവശങ്കറിന് എതിരായ ആരോപണങ്ങളുടെ അടിസ്ഥാനത്തിൽ കേസ് എടുത്ത് അന്വേഷിക്കാൻ എൻഫോഴ്സ്മെന്റ് ഡയറക്ടറേറ്റിന് അവകാശമുണ്ട്. എന്നാൽ ആരോപണങ്ങളുടെ മെറിറ്റിലേക്ക് ഇപ്പോൾ കോടതി പോകുന്നില്ല എന്നായിരുന്നു നേരത്തെ ജാമ്യാപേക്ഷ തള്ളിക്കൊണ്ട് പ്രിൻസിപ്പൽ സെഷൻസ് കോടതി നടത്തിയ നിരീക്ഷണം.\nനയതന്ത്ര ബാഗേജ് വിട്ടുകിട്ടാൻ ശിവശങ്കർ കസ്റ്റംസ് ഉദ്യോഗസ്ഥനെ വിളിച്ചതിന് തെളിവുണ്ടെന്നാണ് ഇ.ഡി. കോടതിയിൽ അറിയിച്ചിരുന്നത്. എന്നാൽ ആ ഉദ്യോഗസ്ഥൻ ആരാണെന്നോ അദ്ദേഹത്തെ കുറിച്ചുള്ള മറ്റ് വിവരങ്ങളോ ഇ.ഡിയുടെ കൈവശം ഇല്ലെന്ന കാര്യം കോടതി ഉത്തരവിൽ വ്യക്തമാക്കിയിരുന്നു. ഇതടക്കം ഇ.ഡി. തനിക്കെതിരെ കളവായ തെളിവുകൾ സൃഷ്ടിക്കുന്നു എന്ന ആരോപണവുമായാണ് ശിവശങ്കർ ഹൈക്കോടതിയെ സമീപിച്ചിരിക്കുന്നത്.\nതനിക്കെതിരായ കള്ളപ്പണക്കേസ് കെട്ടിച്ചമച്ചതാണെന്നും വ്യക്തമായ തെളിവുകളില്ലെന്നും അടിസ്ഥാന രഹിതമായ ആരോപണങ്ങളാണ് ചുമത്തിയിരിക്കുന്നത് എന്നും കാണിച്ചാണ് ഹർജി സമർപ്പിച്ചിരിക്കുന്നത്. കീഴ്‌ക്കോടതിയിൽ സമർപ്പിച്ച ഹർജിയിൽ ഉയർത്തിയ അതേ വാദങ്ങളാണ് ശിവശങ്കർ ഹൈക്കോടതിയിലും സമർപ്പിച്ചിരിക്കുന്നത്.


4malayalees - ബാലരമയ്ക്കായി മമ്മൂക്ക ലൊക്കേഷനില് അടികൂടി ; വെളിപ്പെടുത്തി സനുഷ\nബാലരമയ്ക്കായി മമ്മൂക്ക ലൊക്കേഷനില് അടികൂടി ; വെളിപ്പെടുത്തി സനുഷ\nകാഴ്ച' എന്ന ചിത്രത്തിലെ സനുഷയുടെ വേഷം ഏറെ ശ്രദ്ധിക്കപ്പെട്ടിരുന്നു. സിനിമയില് മമ്മൂട്ടിയുടെ മകളായി അഭിനയിച്ച ബേബി സനൂഷ പിന്നീട് മലയാള സിനിമയിലെ നായികയായും വേഷമിട്ടു. കാഴ്ച എന്ന ചിത്രത്തില് അഭിനയിച്ചപ്പോളുണ്ടായ രസകരമായ അനുഭവങ്ങള് ഇപ്പോള് പങ്കുവച്ചിരിക്കുകയാണ് താരം.\n'കാഴ്ച' സിനിമയുടെ സെറ്റില് മറ്റൊരു മമ്മുക്കയായിരുന്നു ഞാന് കണ്ടത്. ബാലരമയ്‌ക്കൊക്കെ വേണ്ടി അദ്ദേഹം ഞങ്ങളോട് അടികൂടിയിട്ടുണ്ട്. ലൊക്കേഷനില് എത്തുമ്പോള് സ്‌ട്രോബറിയൊക്കെ കൊണ്ട് വരും. ഞങ്ങള്‍ക്ക് സമ്മാനങ്ങള് തരും. ആ സിനിമയില് മമ്മുക്കയുടെ കഥാപാത്രം കാണിക്കുന്ന അതേ സ്‌നേഹവും വാത്സല്യവും ചിത്രീകരണം ഇല്ലാത്തപ്പോഴും കാണിച്ചിരുന്നു. ഇപ്പോള് കണ്ടാലും പഠനത്തില് ശ്രദ്ധിക്കണം ഉഴപ്പരുത് സിനിമ ശ്രദ്ധിക്കണം എന്നൊക്കെ പറയും. 'കാഴ്ച' സിനിമയെ ഓര്‍ക്കുമ്പോള് ഇന്നും മനസ്സില് നില്‍ക്കുന്നത് ഒരപകടമാണ്. ചിത്രീകരണത്തിനിടെ ഒരിക്കല് ക്യാമറ വെള്ളത്തിലേക്ക് വീണുപോയി.\nആ സമയം പകുതിയോളം ഷൂട്ട് കഴിഞ്ഞിരുന്നു, ഞങ്ങളെല്ലാവരും പേടിച്ചു. ആ സമയത്തില് ഫിലിം അല്ലെ ഒന്നും സംഭവിക്കരുതേ എന്ന് പ്രാര്‍ത്ഥിച്ചത് ഓര്‍മ്മയുണ്ട്. ദൈവം കാത്തു ഒന്നും നഷ്ടപ്പെട്ടിട്ടില്ല, സനുഷ പറയുന്നു.


ഡോ. ജൂലിയാ ഡേവിഡ് ബഹുദൂരം പിന്നോട്ട് ഇരുപതാം നൂറ്റാണ്ടിൻ്റെ അവസാന ദശകങ്ങളിലാണ് ടെലിവിഷൻ കേരളത്തിൽ സർവത്രികമായത്. വളരെ വേഗത്തിൽ തന്നെ ജനപ്രിയ മാധ്യമമായി അത് രൂപാന്തരപ്പെടുകയും ചെയ്തു....\n“സഹായിച്ചില്ലെങ്കിലും ഉപദ്രവിക്കരുത് ധ്യാനേ, പ്രത്യേകിച്ച് സെക്ഷ്വൽ അസോൾട്ട് പോലെയുള്ളവ നൽകുന്ന ട്രോമയുടെ തീരാപ്പുകച്ചിലിനെ”\nകേരളത്തില് ആദ്യമായി അമ്മയുടെ വയറുകീറി പുറത്തുവന്ന് ചരിത്രത്തിലേക്കു നടന്നുകയറിയ മിഖായേൽ ശവരിമുത്തു\nബംഗാളി വീട്ടിലെത്തി, യു പി ക്കാരൻ വീട്ടിലെത്തി, തമിഴൻ വീട്ടിലെത്തി, നമ്പർ 1 മലയാളി വാളയാറിൽ കുടുങ്ങിക്കിടക്കുന്നു. ഇതാണ് ഇപ്പോൾ പറന്നുനടക്കുന്ന ഒരു താരം\nവീണ്ടുമൊരു വിപ്ലവത്തിനായി നമ്മൾക്കൊടുങ്ങിടാം\nമാസ്ക് – മുഖത്തു ധരിക്കൂ, കഴുത്തിലല്ല\nകേരളത്തിന് അഭിമാനിക്കാവുന്ന, അർഹതയ്ക്കുള്ള അംഗീകാരം\nശവങ്ങൾക്കു മുകളിൽ ജീവിക്കുന്നവരെ കുറിച്ച് കേട്ടിട്ടുണ്ടോ ?\nപാസ്സെടുത്ത യാത്ര !\nPsychology23 hours ago\nഒരിക്കല് ഞാനും എന്നെ കാണാന് വന്ന എന്റെ പ്രിയ സുഹൃത്തുക്കളില് ഒരാളുമായി ഒരു ചെറിയ സംവാദം ഉണ്ടായി. വിഷയം “സ്വര്‍ഗ്ഗവും നരകവും” ആയിരുന്നു. ദൈവം സ്വര്‍ഗ രാജ്യം നിഷേധിച്ചേക്കാവുന്ന അനേകം കാരണങ്ങള് അദ്ദേഹം എനിക്കു...\nസൂപ്പര് ബ്ലോഗ്ഗര് അവാര്‍ഡിനായി നൌഷാദ് അകമ്പാടം ഡിസൈന് ചെയ്ത ആര്‍ട്ട് വര്‍ക്ക്!\nആദ്യമായി ഇത്ര സുന്ദരമായ ഡിസൈന് നിര്‍വഹിച്ച നൌഷാദ് അകമ്പാടത്തിന് നന്ദി രേഖപ്പെടുത്തുന്നു. ഇനിയും ഇത്രയും ഇതിലധികവും സുന്ദര വരകള് അദ്ദേഹത്തില് നിന്നും പുറത്തു വരട്ടെ എന്നും ആശംസിക്കുന്നു. മാന്യ വായനക്കാര് ഈ ചിത്രം കൂടുതല് ആളുകളില്...\nPsychology10 years ago\nഭയം എന്ന വികാരം മനുഷ്യനെ വേട്ടയാടുന്നത് വിവിധ തരത്തിലാണ്. ഒരര്‍ഥത്തില് പറഞ്ഞാല് ജീവന്റെ നിലനില്പിന് വേണ്ടിയുള്ള മനസ്സിന്റെ ആദ്യ പ്രതിരോധ നടപടിയാണ് അത്. മനശാസ്ത്രപരമായി എല്ലാ ഭയങ്ങളുടെയും അടിസ്ഥാനം മരണഭയം ആണ്. ഏതു ചെറിയ ഭയത്തിന്റെ കാരണം...\nLiterature10 years ago\nമധുരദുഃഖമയമായ കാത്തിരിപ്പിനു തുടക്കം കുറിച്ചുകൊണ്ട് എന്ന പോലെ രഥചക്രഘോഷം , കുളമ്പൊച്ച …എങ്കിലും നിന്‍റെ കണ്ണുനീര് നിറഞ്ഞ മിഴികളില് നിറഞ്ഞത് ഞാന് മാത്രമായിരുന അതെ കണ്ണന്‍റെ മാത്രം രാധ. പ്രണയത്തിന്‍റെ അര്‍ത്ഥന്തരന്യാസങ്ങളില്, നീ എന്നും മായയില്...\nസത്യക്രിസ്ത്യാനിയും സാത്താന്‍റെ പരീക്ഷണങ്ങളും\nക്രിസ്തു, ചെഗുവേര, യേഗല്‍സ്, മാര്‍ക്സ്, കാരാട്ട്. കുറച്ചുദിവസമായി “അവിയലില്” ഇതുവരെ കാണാത്ത കഷ്ണങ്ങള്! പോലെ പുതിയ ചിലത്! അതോ “റെസിപ്പി മാറ്റിയോ?” അവിയലിന്റെ പേറ്റന്റ് ചൈന കൈവശപ്പെടുത്തിയോ? “സാത്താന് യേശുവിനെ മരുഭൂമിയില് പരീക്ഷിച്ചപോലെ സി.പി. എമ്മും യേശുവിനെ പരീക്ഷിച്ചുകൊണ്ടിരിക്കുന്നു.”...\nഇരുളും ഇളം നീലവെളിച്ചവും ഇഴപാകിയ ഹോളില്, ഈട്ടിത്തടിയില് തീര്‍ത്ത പോളിഷ്ഡ് ഫര്‍ണിച്ചര് ഭംഗിയായി സെറ്റ് ചെയ്തു കഴിഞ്ഞു. ഷൊയില് പങ്കെടുക്കുന്ന വീട്ടുകാര്‍ക്ക് ഇരിക്കാനുള്ള സോഫയ്ക്ക് വലതു വശത്തായി മാഡത്തിനിരിക്കാനുള്ള സോഫ. മാഡത്തിനു പിന്നിലായി ഷോയുടെ ടൈറ്റിലും,...\nഎന്‍റെ വല്ല്യുപ്പാന്‍റെ മാനേജുമെന്‍റിലുള്ള എല്.പി സ്കൂളില് ഒന്നാം ക്ലാസ്സില് എന്നെ ചേര്ക്കു മ്പോള് എനിക്ക് മാതൃ ഭാഷ ആയി അറിഞ്ഞിരുന്നത് , “ഞാന് ഒരു തടവ് ഷൊന്ന നൂറു തടവ് ഷൊന്ന മാതിരി” ‘ എന്ന...\nഅഞ്ച് കൊല്ലം മുമ്പ് , കുടുംബത്തിലെ മൂത്ത സന്തതി എന്ന നിലക്ക് പുതിയ വീടുണ്ടാക്കി താമസം മാറാന് ഞാന് തീരുമാനിച്ചത്, നാട്ട് നടപ്പിനെ മാനിച്ചത് കൊണ്ട് മാത്രം ആയിരുന്നില്ല, മറിച്ച് ,എന്നെ നോക്കി ‘ഉപ്പാ’ എന്ന്...\nഏഷ്യാനെറ്റിന്റെ ന്യൂസ് അവര് സ്റ്റുഡിയോയില് ഇരുന്നുകൊണ്ട് നമ്മുടെ വേണു മുമ്പ് ഹാര്‍മോണിയം വായിച്ചത് സോഷ്യല് മീഡിയയില് നല്ല ഹിറ്റായിരുന്നു. അത് ഹിറ്റാകാനുള്ള പ്രധാന കാരണം ന്യൂസ് റൂമില് ഇത്തരം കലാപരിപാടികള് ഒന്നും പാടില്ല എന്ന ഒരു പൊതു...\nലോകത്തിലെ ഏറ്റവും സാഹസികമായ പുണ്യതീര്‍ത്ഥാടനമാണ് കൈലാസമാനസ സരോവര് യാത്ര. എന്നാല് ഏറ്റവുമധികം ശാന്തിലഭിക്കുന്നതും, ഇവിടെനിന്നാണ് എന്നതാണ് സത്യം. ഇന്നത്തെ കാലഘട്ടത്തില് ഏറെപേരും അശാന്തരാണ്. അതുകൊണ്ടുതന്നെയാണ് ദേവാലയങ്ങളിലും മനുഷ്യദൈവങ്ങള്‍ക്കരികിലും സംഘപ്രാര്‍ത്ഥനകളിലും ഇത്രയധികം ജനത്തിരക്ക് അനുഭവപ്പെടുന്നത്. എന്നാല് ഈശ്വരന്...\nസുഹൃത്തേ, ‘പുസ്തകച്ചന്ത’ എന്ന ഓമനപ്പേര് പ്രസാധകര് ഇറക്കിയത് എണ്‍പതുകളുടെ അന്ത്യവര്‍ഷങ്ങളിലാണ്. അന്നേ ഇക്കാര്യത്തില് പ്രതികരിച്ചതാണ്. ഫലമുണ്ടായില്ല എന്നുമാത്രമല്ല പുസ്തകച്ചന്തകള് എല്ലാ വഴിയോരങ്ങളിലും കോട്ട മൈതാനികളിലും കൂടുതല് വ്യാപരിയ്ക്കുകയാണുണ്ടായത്. 50 ശതമാനം മുതല് 90 ശതമാനം വരെ...\nഅസംഘടിത മേഖല എന്ന് പറയുന്നത് വ്യാവസായിക രൂപാന്തരീകരണത്തിന്റെ ആദ്യഘട്ടത്തില് ഉത്ഭവിക്കുന്ന ഒന്നാണെന്നും , പിന്നീട് വാണിജ്യവത്ക്കരണം, വ്യവസായവത്ക്കരണം എന്നിവയില് നിന്നും പ്രാപ്യമാകുന്ന ദ്രവ്യലാഭങ്ങളുടെ ഏകീകരണഫലമായി ഈ മേഖല അപ്രത്യക്ഷമാകും എന്നും ഒരു ക്രമീകൃത വ്യവസായ മേഖലയ്ക്കു...\nനിശബ്ദനായിരിക്കുക അതാവും വര്‍ത്തമാന കാലത്തെ ഒരാള്‍ക്ക് കഴിയുന്ന എറ്റവും ദുര്‍ഘടം പിടിച്ചൊരവസ്ഥ, ശങ്കരേട്ടന് തന്റെ മുഴക്കമുള്ള ശബ്ദത്തില് പറഞ്ഞു. വാക്കുകള് മനസ്സിന്റെ നിഘൂഡതകളില് എവിടെയോ നിന്ന് അദ്ധേഹം ഖനനം ചെയ്‌തെടുക്കുകയാവുമെന്നു ഞാന് കരുതി. പള്ളിക്കുളത്തിലേക്ക് ഇടിഞ്ഞു...\nമിമിക്രി കളിച്ചു അല്പം പേരും പണവും ഉണ്ടാക്കിയത് ഇന്നാണ്. എന്നാല് പണ്ട് ഒരു കാലം ഉണ്ടായിരുന്നു. അമ്പലപ്പരമ്പുകളില് ചെന്നു പരിപാടികള്‍ക്ക് അവസരം ചോദിച്ചു നിന്ന കാലങ്ങള്. എന്നോ എന്‍റെ തൊണ്ടയില് കുടിയേറിയ അനുഗ്രഹം. എങ്ങനെ സംഭവിച്ചു...\nഎം.സുബൈര് ജീവിക്കുവാന്‍വേണ്ടി മരിക്കുവാന്‍പോലും തയ്യാറായി ലോഞ്ചിലും കപ്പലിലും ഒക്കെയായി, പച്ച ഇല്ലാത്തടത്ത് പച്ചപിടിക്കുവാനായി എത്തിപ്പെട്ടവര് ഞങ്ങള്. ഈ വരണ്ടഭൂമിയിലെ വരണ്ട ജീവിതത്തിലേക്കു ഒരു കുളിര്‍മഴയായി അവള് പെയ്തിറങ്ങി. ഒരു ശലഭത്തെപ്പോലെ അവള് പറന്നു നടന്നു. കുഞ്ഞമ്മ...\nസമയം ഏഴേ കാലായി…. ഹോ.. എന്തൊരു തണുപ്പാ.. അടിച്ചു വീശി നെഞ്ചത്ത് തുളച്ചു കയറുന്ന തണുപ്പ് കാറ്റിനെ പ്രതിരോധിക്കാന് റൈന് കോട്ട് ഉപകാരമായി. ഇപ്പൊ തണുപ്പ് ഒരു തരം രസമുള്ള കുളിര് കോരിത്തരുന്നു..സമയം ഇത്രയായിട്ടും ഇരുട്ടിന്റെ...\nഇന്നലെ മൂവന്തിനേരത്ത് നിലം പഴുത്ത് സ്വര്‍ണ്ണവര്ണ്ണമായി കിടക്കുന്നത് കണ്ടപ്പോഴേ കരുതിയതാ,,മാനത്തിന്‍റെ മനസ്സ് കലങ്ങിയിട്ടുണ്ട്,, കണ്ണുനീര് ഇറ്റുവീഴാന് താമസമുണ്ടാകില്ലാന്ന്.. മാനത്തിന്‍റെ മനമറിയുന്നവളല്ലേ ഭൂമി,, മാനത്തിന്‍റെ വിഷാദമാണിവിടെ മണ്ണില് പ്രതിഫലിക്കുന്നത് … പ്രതീക്ഷ തെറ്റിയില്ല, ഇന്നലെ രാത്രി എന്തൊരു...\nനീ ഏതായാലും ഒന്ന് പോയി നോക്കൂ വേറെ എവിടേലും നല്ല ജോലി ശരിയാവുന്നത് വരെ. ഇവിടെ വന്നാല് പിന്നെ നമ്മള് ഒരു ദിവസം പോലും വെറുതെ നില്‍ക്കാന് പാടില്ല മാത്രവുമല്ല അറബി ഒക്കെ അത്യാവശ്യം പഠിക്കുകയും...\nPage 750 of 765« First‹ Previous746747748749750751752753754Next ›Last »


Jul 22, 2020, 08:07 pm IST\nഓസ്‌ട്രേലിയന് പര്യടനത്തിനെത്തുന്ന ഇന്ത്യന് ടീം രണ്ടാഴ്ച്ച ക്വാറന്റൈനില് കഴിയണമെന്ന് ക്രിക്കറ്റ് ഓസ്ട്രേലിയ. ക്വാറന്റൈന് ഒരാഴ്ചയായി കുറയ്ക്കണമെന്ന ബി.സി.സി.ഐ പ്രസിഡന്റ് സൗരവ് ഗാംഗുലി ആവശ്യപ്പെട്ടിരുന്നു. ഇത് തള്ളിയാണ് ക്രിക്കറ്റ് ഓസ്‌ട്രേലിയയുടെ ഈ തീരുമാനം.\n’14 ദിവസത്തെ ക്വാറന്റൈനുണ്ടാകും. ക്വാറന്റൈനിലാണെങ്കിലും മികച്ച പരിശീലനം ലഭ്യമാക്കാനുള്ള സൗകര്യം ഒരുക്കും. ഇതിലൂടെ പരമ്പരക്ക് മികച്ച മുന്നൊരുക്കം നടത്താന് ടീം അംഗങ്ങള്‍ക്ക് സാധിക്കുമെന്നാണ് വിലയിരുത്തല്’. ക്രിക്കറ്റ് ഓസ്‌ട്രേലിയയുടെ സി.ഇ.ഒ നിക്ക് ഹോക്ക്‌ലി പറഞ്ഞു.\nഇന്ത്യന് ടീമിന് അഡ്‌ലെയ്ഡ് ഓവലില് പരിശീലനവും അവിടെ പുതുതായി നിര്‍മ്മിച്ച ഹോട്ടലില് താമസസൗകര്യവും ഒരുക്കാനാണ് ക്രിക്കറ്റ് ഓസ്‌ട്രേലിയയുടെ പദ്ധതി. ഇന്ത്യയുടെ ഓസ്ട്രേലിയന് പര്യടനത്തില് നാല് മത്സരങ്ങടങ്ങിയ ടെസ്റ്റ് പരമ്പരയാണുള്ളത്. ബ്രിസ്ബെയ്നില് ഡിസംബര് 4നാണ് ആദ്യ ടെസ്റ്റ്.\nഅതേസമയം മാര്‍ച്ചില് ന്യൂസിലാന്‍ഡിനെതിരാണ് ഇന്ത്യ അവസാനം കളിച്ചത്.\nTags: testindian teamaustralia\n'സ്വര്‍ണക്കടത്ത് കേസില് ഇടപെടില്ല,കേസ് എന്‍ഐഎ അന്വേഷിക്കുകയാണ്'; പ്രത്യേക ഏജന്‍സി അന്വേഷിക്കണമെന്ന ഹർജി തള്ളി ഹൈക്കോടതി


പാക്കിസ്താന് തക്ക തിരിച്ചടി നല്‍കാന് സൈന്യത്തിന് കേന്ദ്രത്തിന്റെ അനുമതി\nFri Jan 18 2019 17:21:20 GMT+0530 (IST)\nന്യൂഡല്‍ഹി:നിയന്ത്രണ രേഖയില് പാക്കിസ്താന് നടത്തിയ ആക്രമണത്തില് കൊല്ലപ്പെട്ട ഇന്ത്യന് സൈനികരുടെ മൃതദേഹങ്ങള് വികൃതമാക്കിയ പാക്കിസ്താന് തക്കതായ തിരിച്ചടി നല്‍കാന് സൈന്യത്തിന് കേന്ദ്രസര്‍ക്കാരിന്റെ അനുമതി. ഇക്കാര്യത്തില് സൈന്യത്തിന് സമ്പൂര്‍ണ സ്വാതന്ത്ര്യം നല്‍കിയിട്ടുണ്ടെന്നാണ് വിവരം. ഇതേതുടര്‍ന്ന് കരസേന മേധാവി ഉന്നത സൈനിക ഉദ്യോഗസ്ഥരുടെ യോഗം വിളിച്ചിട്ടുണ്ട്.\nസൈനികരുടെ മൃതദേഹങ്ങള് വികൃതമാക്കിയ പാക്കിസ്താന്റെ നടപടി നിന്ദ്യവും മനുഷ്യത്വരഹിതവുമാണെന്ന് കേന്ദ്രസര്‍ക്കാര് കഴിഞ്ഞദിവസം പറഞ്ഞിരുന്നു. സൈനികരുടെ വീരമൃത്യു വെറുതെയാകില്ലെന്നും തക്ക തിരിച്ചടി നല്‍കുമെന്നും കേന്ദ്ര മന്ത്രി അരുണ് ജെയ്റ്റ്‌ലി വ്യക്തമാക്കിയിരുന്നു. പാക്കിസ്താന് സൈനികരുടെ നടപടിക്ക് ഉചിതമായ തിരിച്ചടി നല്‍കുമെന്ന് ഇന്ത്യന് കരസേനയും വ്യക്തമാക്കിയിരുന്നു. ഒരു സൈന്യത്തില് നിന്ന് പ്രതീക്ഷിക്കാവുന്ന നടപടിയല്ല പാക് പട്ടാളത്തിന്റേതെന്നും സൈന്യം പ്രസ്താവനയില് പറഞ്ഞിരുന്നു.\nജമ്മുകശ്മീരിലെ നിയന്ത്രണ രേഖയില് പാക് റേഞ്ചേഴ്‌സ് നടത്തിയ റോക്കറ്റാക്രമണത്തിലാണ് സുബേധാര് പരംജിത് സിങ്, ബിഎസ്എഫ് ഹെഡ് കോണ്‍സ്റ്റബിള് പ്രേം സാഗര് എന്നീ സൈനികര് കൊല്ലപ്പെട്ടത്. ഇതിന് പിന്നാലെ പാക് സൈന്യത്തിലെ ബോര്‍ഡര് ആക്ഷന് ടീം കൊല്ലപ്പെട്ട ജവാന്മാരുടെ മൃതദേഹങ്ങള് വികൃതമാക്കുകയും ചെയ്തിരുന്നു.\n[caption id="attachment_214100" align="aligncenter" width="560"] പാക്ക് സൈന്യത്തിന്റെ ആക്രമണത്തില് കൊല്ലപ്പെട്ട സുബേധാര് പരംജിത് സിങ്, ബിഎസ്എഫ് ഹെഡ് കോണ്‍സ്റ്റബിള് പ്രേം സാഗര് [/caption]


യുക്തിവാദി സംഘം നേതാവ് യു.കാലാനാഥന്റെ വീടിനുമുന്‍പില് വി എച്ച് പിക്കാര് പ്രതീകാത്മക പൊങ്കാലയിട്ടു. – malabarinews.com\nയുക്തിവാദി സംഘം നേതാവ് യു.കാലാനാഥന്റെ വീടിനുമുന്‍പില് വി എച്ച് പിക്കാര് പ്രതീകാത്മക പൊങ്കാലയിട്ടു.\nവള്ളിക്കുന്ന് : യുക്തിവാദി സംഘം സംസ്ഥാന പ്രസിഡന്റ് യു.കലാനാഥന് മാഷുടെ വീടിനു മുമ്പില് വി എച്ച് പിക്കാര് പ്രതീകാത്മക പൊങ്കാലയിട്ടു പ്രതിഷേധിച്ചു.\nകലാനാഥന് മാഷ് കഴിഞ്ഞ ദിവസം ചാനല് ചര്‍ച്ചയില് ആറ്റുകാല് പൊങ്കാലയ്ക്ക് കേസെടുത്തത് പിന്‍വലിച്ചതിന് സര്‍ക്കാറിനെ വിമര്‍ശിച്ചിരുന്നു. ചര്‍ച്ചയില് റോഡ്്ില് മാര്‍ഗതടസം സൃഷ്ട്ടിച്ച് പൊങ്കാലയിട്ട സ്ത്രികള്‍ക്കെതിരെ കേസെടുത്തതില് സര്‍ക്കാര് ഇടപെട്ട് കേസ്് പിന്‍വലിച്ചത്് ശരിയായില്ലെന്നും ഇത് ഹൈകോടതി വിധിയുടെ ലംഘനമാണെന്നും ചൂണ്ടികാട്ടിയിരുന്നു. ഇതാണ് വിെച്ചപിയെ ചൊടിപ്പിച്ചത്.\nഹിന്ദു ഐക്യവേദിയുടെ വള്ളിക്കുന്ന് മണ്ഡലം കമ്മിറ്റിയുടെ നേതൃത്വത്തിലാണ് കലാനാഥന്റെ വീടായ ചാര്‍വാകത്തിനു മുന്നില് വൈകീട്ട് 6.30 ന് പ്രതീകാത്മക പൊങ്കാലയിട്ടത്. കോട്ടാശേരി ജയകുമാര്,പ്രജീഷ്,സുനില്‍കുമാര് എന്നിവരുടെ നേതൃത്വത്തില് മുപ്പതോളം വരുന്ന സംഘമാണ് ഇതില് പങ്കെടുത്തത്.\nകലാനാഥന് മാഷുടെ വീട്ടിനുമുന്നില് പൊങ്കാലയിട്ടതിനെതിരെ സിപിഐഎം. ഡിവൈഎഫ്ഐ പ്രവര്‍ത്തകര് ആനങ്ങാടിയില് നിന്ന് അത്താണിക്കലേക്ക് പ്രതിഷേധ പ്രകടനം നടത്തി. പ്രകടനത്തിന് ടി.വി.രാജന്,ശിവശങ്കരന് എന്നിവര് നേതൃത്വം നല്‍കി.\nപത്മനാഭസ്വാമി ക്ഷേത്രത്തിന്റെ സ്വത്തിനെ കുറിച്ച് ചര്‍ച്ചകളില് അഭിപ്രായം പറഞ്ഞതിന് കലാനാഥന്‍മാഷുടെ വീട് ആക്രമിക്കപ്പെട്ടിരുന്നു. എന്നാല് ആകേസിലെ പ്രതികളെ ഇതുവരെയും പോലീസിന് കണ്ടെത്താനായിരുന്നില്ല.\nസ്ത്രീകള്‍ക്ക് എതിരായ കുറ്റകൃത്യങ്ങളില് ശക്തമായ നടപടിസ്വീകരിക്കും;മുഖ്യമന്ത്രി\nkananadhan, rationalist, vallikkunnu, കലാനാഥന്, യുക്തിവാദി, വള്ളിക്കുന്ന്\nPrevious PostPrevious വി.എസ് അച്യുതാനന്ദന് വാക്കുകള് നിയന്ത്രിക്കണം ; എ.കെ. ആന്റണി\nNext PostNext എന് ജി ഒ യൂനിയന് ജില്ലാ സമ്മേളനം മലപ്പുറത്ത്.


പകരം വീട്ടലില് വെട്ടി നിരത്തി കണ്ണൂര് – Chandrika Daily\nBy Web Desk Wednesday October 12, 2016 06:50 am\nപകരം വീട്ടലില് വെട്ടി നിരത്തി കണ്ണൂര്\nകണ്ണൂര്: കൂത്തുപറമ്പില് സിപിഎം പ്രവര്‍ത്തകന് കൊല്ലപ്പെട്ടതിന് രണ്ടുദിവസത്തിനിപ്പുറം ബിജെപി പ്രവര്‍ത്തകനും കൊല്ലപ്പെട്ടു. ഇന്ന് രാവിലെ പത്തോടെയാണ് പിണറായിയില് ബിജെപി പ്രവര്‍ത്തകന് വെട്ടേറ്റ് മരിച്ചത്. സിപിഎം പ്രവര്‍ത്തകന്റെ കൊലപാതകത്തില്…\nകണ്ണൂര്: കൂത്തുപറമ്പില് സിപിഎം പ്രവര്‍ത്തകന് കൊല്ലപ്പെട്ടതിന് രണ്ടുദിവസത്തിനിപ്പുറം ബിജെപി പ്രവര്‍ത്തകനും കൊല്ലപ്പെട്ടു. ഇന്ന് രാവിലെ പത്തോടെയാണ് പിണറായിയില് ബിജെപി പ്രവര്‍ത്തകന് വെട്ടേറ്റ് മരിച്ചത്. സിപിഎം പ്രവര്‍ത്തകന്റെ കൊലപാതകത്തില് പ്രതിഷേധിച്ച് ഇന്നലെ കണ്ണൂരില് സിപിഎം ഹര്‍ത്താല് പ്രഖ്യാപിച്ചിരുന്നു. കണ്ണൂരില് നിലവില് സംഘര്‍ഷാവസ്ഥ നിലനില്‍ക്കുമ്പോഴും പോലീസ് നിഷ്‌ക്രിയത്വം പാലിക്കുകയാണ്.\nപിണറായി സര്‍ക്കാര് അധികാരമേറ്റ് 4മാസം പിന്നിടുമ്പോള് കണ്ണൂരിലിത് ഏഴാമത്തെ രാഷ്ട്രീയ കൊലപാതകമാണ് നടക്കുന്നത്. 48മണിക്കൂറിനുള്ളില് നടന്ന രണ്ട് രാഷ്ട്രീയകൊലപാതകങ്ങളും പിണറായിയുടെ ധര്‍മ്മടം മണ്ഡലത്തിലാണ്.\nബിജെപി പ്രവര്‍ത്തകനായ രമിത്താണ് ഇന്ന് കൊല്ലപ്പെട്ടത്. പിണറായി ടൗണിനടുത്തുള്ള പെട്രോള് പമ്പിനടുത്തുവെച്ചാണ് രമിത്തിനെ വെട്ടിക്കൊലപ്പെടുത്തിയത്. കഴുത്തില് ആഴത്തില് വേട്ടേറ്റ രമിത്തിനെ ആശുപത്രിയില് എത്തിക്കാന് ശ്രമിച്ചുവെങ്കിലും മരണത്തിന് കീഴടങ്ങുകയായിരുന്നു. രമിത്തിന്റെ പിതാവിനെ 2002ല് സിപിഎം പ്രവര്‍ത്തകര് ബസ് തടഞ്ഞുനിര്‍ത്തി കൊലപ്പെടുത്തിയിരുന്നു. തിങ്കഴാഴ്ച്ച രാവിലെ സിപിഎം പ്രവര്‍ത്തകനെ കൂത്തുപറമ്പില് വെട്ടിക്കൊന്നതിന്റെ പ്രതികാരമാണ് രമിത്തിന്റെ കൊലപാതകം. പടുവിലായി ലോക്കല് കമ്മിറ്റി അംഗം കുഴിച്ചാലില് മോഹനനാണ് കൊല്ലപ്പെട്ടത്. ആയുധങ്ങളുമായെത്തിയ സംഘം ഷാപ്പിലേക്ക് കയറി വെട്ടിക്കൊലപ്പെടുത്തുകയായിരുന്നു. മോഹനന്റെ കൊലപാതകത്തിന്റെ പ്രതികാരമാണ് രമിത്തിന്റെ കൊലപാതകമെന്നാണ് ആരോപണം ഉയരുന്നത്.


ജിഷ്ണുവിന്റെ മരണം: അന്വേഷണം ക്രൈം ബ്രാഞ്ചിന്\nJan 11, 2017, 01:53 pm IST\nതൃശ്ശൂർ: നെഹ്‌റു എഞ്ചിനീയറിംഗ് കോളേജിലെ വിദ്യാർത്ഥിയായിരുന്ന ജിഷ്ണു ആത്മഹത്യ ചെയ്ത കേസിൽ അന്വേഷണച്ചുമതല ക്രൈം ബ്രാഞ്ചിന്. തൃശ്ശൂർ റൂറൽ ഡി.വൈ.എസ്.പി ആയിരിക്കും കേസ് അന്വേഷിക്കുക. തൃശ്ശൂർ റേഞ്ച് ഐ.ജി എം.ആർ അജിത് കുമാറാണ് കേസ് ക്രൈം ബ്രാഞ്ചിനു വിട്ടുകൊണ്ട് ഉത്തരവിറക്കിയത്.\nനിലവിലെ റൂറൽ ഡി.വൈ.എസ്.പി അനധികൃതസ്വത്തുസമ്പാദനക്കേസിൽ അന്വേഷണം നേരിടുന്നതിനാൽ മറ്റൊരുദ്യോഗസ്ഥനെയാകും അന്വേഷണച്ചുമതലയേൽപ്പിക്കുക.\nപോസ്റ്റ്‌മോർട്ടം സമയത്ത് ജിഷ്ണുവിന്റെ ശരീരത്തിൽ മുറിവുകൾ കണ്ടെത്തിയിരുന്നു. ഇതു സംബന്ധിച്ചും, ജിഷ്ണു ആത്മഹത്യ ചെയ്യാനുണ്ടായ സാഹചര്യങ്ങളേക്കുറിച്ച് ഉയർന്നു വരുന്ന ആരോപണങ്ങൾ സംബന്ധിച്ചും ക്രൈം ബ്രാഞ്ച് വ്യക്തത വരുത്തും.\nജിഷ്ണുവിനെ വൈസ് പ്രിൻസിപ്പലിന്റെ മുറിയിൽ വച്ച് മർദ്ദിച്ചതായും, ഗുരുതരാവസ്ഥയിലായ ജിഷ്ണുവിനെ ആശുപത്രിയിലെത്തിക്കാൻ കോളേജധികൃതർ തയ്യാറായില്ലെന്നും പരാതി ഉയർന്നിരുന്നു. അതേസമയം കോപ്പിയടിച്ചതിനു താക്കീത് ചെയ്തതാണ് ആത്മഹത്യയ്ക്കു കാരണമെന്ന നിലപാടാണ് കോളേജധികൃതർ സ്വീകരിച്ചത്. ഈ അവകാശവാദം കളവായിരുന്നുവെന്ന് പിന്നീട് കേരള സാങ്കേതികസർവ്വകലാശാല വ്യക്തമാക്കിയിരുന്നു.\nകോപ്പിയടി പിടിക്കപ്പെട്ടാൽ അന്നേദിവസം തന്നെ സർവ്വകലാശാലയിൽ റിപ്പോർട്ട് ചെയ്യണമെന്നാണ് ചട്ടം. ഇതനുസരിച്ച് തങ്ങൾക്കു യാതൊരറിയിപ്പും കിട്ടിയിട്ടില്ലെന്നായിരുന്നു സാങ്കേതികസർവ്വകലാശാല പരീക്ഷാ കൺട്രോളറുടെ വിശദീകരണം.\nനെഹ്‌റു കോളേജിലെ അരാജകത്വത്തെയും പീഡനങ്ങളെയും കുറിച്ച് നിരവധി പരാതികളാണ് ജിഷ്ണുവിന്റെ മരണത്തേത്തുടർന്ന് ഉയർന്നു വരുന്നത്. ഈ പരാതികളും ക്രൈം ബ്രാഞ്ച് അന്വേഷിച്ചേക്കുമെന്നു സൂചനയുണ്ട്.


ദമ്മാം, തായിഫ്, ഖത്തീഫ് എന്നിവിടങ്ങളിലെ കർഫ്യൂ സമയത്തിൽ മാറ്റം വരുത്തി. – Pravasi Corner\nറിയാദ്: കൊറോണ വ്യാപനം തടയുന്നതിന്റെ ഭാഗമായി ദമ്മാം, ദമാം, ഖത്തീഫ് എന്നീ ഗവർണറേറ്റുകളിൽ കർഫ്യൂ സമയം നീട്ടിയാതായി ആഭ്യന്തര മന്ത്രാലയം വ്യക്തമാക്കി.\nവൈകിട്ട് മൂന്നു മുതൽ രാവിലെ ആറുവരെയാണ് പുതിയ കർഫ്യൂ സമയം പ്രഖ്യാപിച്ചിരിക്കുന്നത്. ഇന്ന് മുതൽ പുതിയ കർഫ്യൂ സമയം നിലവിൽ വരും.\nമുൻപ് പ്രഖ്യാപിച്ചിരുന്ന സമയ ക്രമം വൈകിട്ട് ഏഴു മുതൽ രാവിലെ ആറു വരെയായിരുന്നു. ഒഴിവാക്കപ്പെട്ട അടിയന്തിര ആവശ്യങ്ങൾക്കല്ലാതെ ഈ സമയം മുതൽ പുറത്തിറങ്ങുന്നത് വിലക്കിയിട്ടുണ്ട്. കർഫ്യൂ ലംഘിച്ചാൽ കനത്ത പിഴയും ശിക്ഷയും ലഭിക്കുമെന്നും ആഭ്യന്തര മന്ത്രാലയം അറിയിച്ചു.\nസൗദിയിൽ നിന്ന് റീ എൻട്രിയിൽ പോയവരുടെ ഇഖാമകളും പുതുക്കി നൽകുമെന്ന് ജവാസാത്.


Follow us:2021-12-08 03:46:16\nമോര്‍ച്ചറിയില് നിന്ന് ജീവനോടെ തിരിച്ചെത്തിയ ആള് നാല് ദിവസങ്ങള്‍ക്ക് ശേഷം മരിച്ചു\nഉത്തര്‍പ്രദേശ്: ഉത്തര്‍പ്രദേശിലെ മൊറാദാബാദ് ജില്ലാ ആശുപത്രിയിലെ മോര്‍ച്ചറിയില് നിന്ന് രക്ഷപ്പെട്ട ശ്രീകേഷ് കുമാര് എന്നയാളാണ് മരിച്ചത്. ബൈക്ക് അപകടത്തെ തുടര്‍ന്ന് ആശുപത്രിയില് എത്തിച്ച ഇയാളെ മരിച്ചതായി വിധിയെഴുതി മോര്‍ച്ചറിയിലേക്ക് മാറ്റുകയായിരുന്നു. ഏഴു മണിക്കൂറുകള്‍ക്ക് ശേഷം പോസ്‌മോര്‍ട്ടത്തിനായി മൃതദേഹം പുറത്തെടുക്കുമ്പോഴാണ് മരിച്ചിട്ടില്ലെന്ന് വ്യക്തമായത്.\nമോര്‍ച്ചറിയിലേക്ക് മാറ്റിയ മൃതദേഹം പോസ്റ്റ്‌മോര്‍ട്ടം നടപടിക്രമങ്ങള്‍ക്കായി മാറ്റിയപ്പോള് ബന്ധുക്കളാണ് ജീവനുണ്ടെന്ന് കണ്ടെത്തിയത്. അവര് ഉടന് ഡോക്ടറെ വിവരമറിയിക്കുകയായിരുന്നു. പിന്നീട് ജില്ലാ ആശുപത്രിയിലേക്ക് മാറ്റിയ അദ്ദേഹം ചികിത്സക്കിടെയാണ് മരിച്ചത്


didn't get any help from govt says farmer | പ്രളയം എല്ലാം കവർന്നെടുത്തിട്ട് മാസം 10 കഴിഞ്ഞു; സർക്കാർ സഹായം ചുവപ്പ്നാടയിൽ; ആത്മഹത്യയുടെ വക്കിലെന്ന് നിലമ്പൂരിലെ കർഷകൻ |its been 10 months since the Flood took over didn't get any help from govt says farmer – News18 Malayalam\nHome » photogallery » nattu-varthamanam » ITS BEEN 10 MONTHS SINCE THE FLOOD TOOK OVER DIDNT GET ANY HELP FROM GOVT SAYS FARMER GG TV\nപ്രളയം എല്ലാം കവർന്നെടുത്തിട്ട് മാസം 10 കഴിഞ്ഞു; സർക്കാർ സഹായം ചുവപ്പ്നാടയിൽ; ആത്മഹത്യയുടെ വക്കിലെന്ന് നിലമ്പൂരിലെ കർഷകൻ\nഒരു ജന്മത്തിന്റെ അധ്വാനമാണ് ചാലിയാർ കൊണ്ട് പോയത്. ഒപ്പം വീടും ജീപ്പും കൂടി ഒഴുകിപ്പോയി. ഇന്നിപ്പോൾ ബിനുവിന്റെ ആ സ്വപ്ന ഭൂമി മണൽ പരപ്പ് ആണ്. ഒന്നും നട്ടാൽ മുളക്കാത്ത മണൽ പരപ്പ്.റിപ്പോർട്ട്/ചിത്രങ്ങൾ ; അനുമോദ് സി.വി\n| June 06, 2020, 18:08 IST\nകുത്തിയൊലിച്ചു വന്ന ചാലിയാറിന്റെ പ്രളയ ജലം നിലമ്പൂർ മുക്കം സ്വദേശി ബിനു ഫിലിപ്പിന്റെ ജീവിതം ഒഴുകി കൊണ്ടു പോയിട്ട് 10 മാസം തികയുക ആണ്. ചാലിയാറും കാരാടൻ പുഴയും അതിരിട്ട ഒരു തുരുത്തിൽ ആയിരുന്നു ബിനുവിന്റെ ആറ് ഏക്കർ വരുന്ന സ്വപ്നഭൂമി.\nഓഗസ്റ്റിൽ ഗതി മാറി ഒഴുകിയ നദി കൂടെ കൊണ്ട് പോയത് ബിനുവിന്റെ സ്വപ്നഭൂമിയെ ആണ്. 340 തെങ്ങ്, 2400 കമുക്, 60 ജാതി, 200 കുരുമുളകു കൊടികൾ, 2600 നേന്ത്രവാഴ, 700 പൂവൻ വാഴ...ഇത്രമാത്രമായിരുന്നില്ല പത്തുമാസം മുൻപ് ഈ കൃഷിയിടത്തിൽ ഉണ്ടായിരുന്നത്.\nമാവും പ്ലാവും പുളിയും ഉണ്ടായിരുന്നു. 45 കോഴിയും രണ്ടു പശുവും മേഞ്ഞുനടന്നിരുന്നു. ഒരു ജന്മത്തിന്റെ അധ്വാനമാണ് ചാലിയാർ കൊണ്ട് പോയത്. ഒപ്പം വീടും ജീപ്പും കൂടി ഒഴുകിപ്പോയി. ഇന്നിപ്പോൾ ബിനുവിന്റെ ആ സ്വപ്ന ഭൂമി മണൽ പരപ്പ് ആണ്. ഒന്നും നട്ടാൽ മുളക്കാത്ത മണൽ പരപ്പ്.\n"കോടികളുടെ നഷ്ടമാണ് . അധികൃതർ കണക്ക് എടുത്ത് കൊണ്ട് പോയി. പക്ഷേ ഈ സമയം വരെ ഒന്നും കിട്ടിയിട്ടില്ല." മണൽ പരപ്പായ നിലത്ത് നിന്ന് ബിനു പറയുന്നു. നഷ്ടം കോടികൾ ആണ്.\n" കൃഷി മന്ത്രിയെ നേരിൽ കണ്ട് എല്ലാം വിശദമാക്കി അപേക്ഷകൾ നൽകി.. ആ സമയത്ത് എല്ലാവരും എല്ലാ സഹായങ്ങളും വാഗ്ദാനം നൽകി. പക്ഷേ ഒന്നും ഇത് വരെ കിട്ടിയിട്ടില്ല. എങ്ങിനെ ജീവിക്കും? ഒരു ജന്മത്തെ അധ്വാനം ആണ് കണ്ണടച്ച് തുറക്കും മുൻപേ നഷ്ടമായത്. ഒന്നുകിൽ സര്ക്കാര് നഷ്ടപരിഹാരം തരണം അല്ലെങ്കിൽ ജീവിക്കാൻ ഒരു ജോലി നൽകണം. ഇത് രണ്ടും ഇല്ലെങ്കിൽ ആത്മഹത്യ മാത്രമാണ് മുൻപിൽ ഉള്ളത് " ബിനു പറഞ്ഞ് നിർത്തി.\nകണക്കെടുപ്പ് കഴിഞ്ഞ്, കണക്ക് കൂട്ടിയുള്ള സഹായം ബിനുവിന്റെ നഷ്ടത്തിന്റെ മൂല്യം വച്ച് നോക്കുമ്പോൾ നാമമാത്രമാകും. പക്ഷേ അതെങ്കിലും സമയത്ത് നൽകിയാൽ അതിജീവനത്തിന്റെ പടവുകളിലേക്ക് ആ മനുഷ്യന് നടന്ന് കയറാം.പക്ഷേ ചുവപ്പ് നാടയിൽ കുടുങ്ങിയ ഈ സഹായങ്ങൾ സാധാരണക്കാരന്റെ ശ്വാസം കൂടി എടുക്കുക ആണ്.


കോണ്‍ഗ്രസ് ദുര്‍ബലമാകുന്നു, ശക്തിപ്പെടുത്തണം; ഹൈക്കമാന്‍ഡിനെതിരെ വില്ലുകുലച്ച് ‘വിമതര്’ – Kerala News Hunt\nകോണ്‍ഗ്രസ് ദുര്‍ബലമാകുന്നു, ശക്തിപ്പെടുത്തണം; ഹൈക്കമാന്‍ഡിനെതിരെ വില്ലുകുലച്ച് ‘വിമതര്’\nശ്രീനഗര്: കോണ്‍ഗ്രസ് നേതൃത്വത്തെ വിമര്‍ശിച്ചും തിരുത്തലുകള് ആവശ്യപ്പെട്ടും ജമ്മു കശ്മീരില് കോണ്‍ഗ്രസ് ‘വിമതരുടെ’ ഒത്തുചേരല്. കോണ്‍ഗ്രസിനെ ശക്തിപ്പെടുത്താനാണ് തങ്ങളുടെ ശ്രമമെന്നും അതിനു വേണ്ടിയാണ് ഒത്തു ചേര്‍ന്നത് എന്നും പരിപാടിയില് സംസാരിക്കവെ മുതിര്‍ന്ന നേതാവ് കപില് സിബല് പറഞ്ഞു. ശാന്തി സമ്മേളന് എന്ന പേരിലാണ് മുതിര്‍ന്ന നേതാക്കള് ഒത്തുകൂടിയത്.\n‘കോണ്‍ഗ്രസ് പാര്‍ട്ടി ദുര്‍ബലമാകുന്നത് നമ്മള് കാണുന്നു. അതു കൊണ്ടാണ് നാം ഇവിടെ ഒത്തുചേരുന്നത്. നേരത്തെയും ഒത്തുകൂടിയിരുന്നു. ഒന്നിച്ച് പാര്‍ട്ടിയെ ശക്തിപ്പെടുത്തണം’ – സിബല് പറഞ്ഞു.\nപാര്‍ട്ടിയിലേക്ക് ഒളിച്ചുകയറിയവര് അല്ല തങ്ങള് എന്നായിരുന്നു മുതിര്‍ന്ന നേതാവും മുന് കേന്ദ്രമന്ത്രിയുമായ കമല്‍നാഥിന്റെ പ്രതികരണം. ‘ഒരുപാട് ദൂരം സഞ്ചരിച്ചാണ് നമ്മള് ഇവിടെയെത്തിയത്. നമ്മളില് ആരും ജനവാതിലിലൂടെ വന്നവരല്ല, വാതിലിലൂടെ തന്നെ വന്നവരാണ്. വിദ്യാര്‍ത്ഥി-യുവജന പ്രസ്ഥാനങ്ങൡലൂടെയാണ് ഞങ്ങള് രാഷ്ട്രീയത്തിലെത്തിയത്’ – ആനന്ദ് ശര്‍മ്മ കൂട്ടിച്ചേര്‍ത്തു. ഞങ്ങള് കൂടിയാണ് ഈ പാര്‍ട്ടിയെ ഉണ്ടാക്കിയത്. ഞങ്ങള് അതു ശക്തിപ്പെടുത്തുകയും ചെയ്യും. കോണ്‍ഗ്രസിന്റെ ഐക്യത്തിലും ശക്തിയിലും ഞങ്ങള് വിശ്വസിക്കുന്നു- അദ്ദേഹം കൂട്ടിച്ചേര്‍ത്തു.\nകോണ്‍ഗ്രസ് ശക്തിപ്പെട്ടു നില്‍ക്കുകയാണ് ജി 23യുടെ (23 തിരുത്തല്‍വാദി നേതാക്കള്) ആവശ്യമെന്ന് യുപിയില് നിന്നുള്ള രാജ് ബബ്ബര് പറഞ്ഞു. ഗാന്ധിയുടെ വിശ്വാസം, ചിന്ത എന്നിവയിലൂടെയാണ് ഈ രാജ്യത്തിന്റെ നിയമവും ഭരണഘടനയും രൂപീകൃതമായത്. കോണ്‍ഗ്രസ് അതിനു വേണ്ടിയാണ് നിലകൊള്ളുന്നത്- ബബ്ബര് കൂട്ടിച്ചേര്‍ത്തു.\nരാജ്യസഭാ കാലാവധി കഴിഞ്ഞ ഗുലാംനബി ആസാദിന് സമ്മേളനത്തില് സ്വീകരണം നല്‍കി. ഗുലാംനബിക്ക് രാജ്യസഭയിലേക്ക് വീണ്ടും അവസരം നല്‍കണമെന്ന് സിബല് ആവശ്യപ്പെട്ടു. പരിചയസമ്ബന്നനായ പൈലറ്റാണ് ആസാദെന്നും എഞ്ചിനിലെ തകരാര് എളുപ്പത്തില് കണ്ടെത്തി പരിഹരിക്കാന് അദ്ദേഹത്തിനാകുമെന്നും സിബല് കൂട്ടിച്ചേര്‍ത്തു.\nഹരിയാന മുന് മുഖ്യമന്ത്രി ഭൂപേന്ദര് സിങ് ഹൂഡ, മനീഷ് തിവാരി അടക്കമുള്ള മുതിര്‍ന്ന നേതാക്കളും ശാന്തി സമ്മേളനത്തില് പങ്കെടുക്കുന്നുണ്ട്.\n'ആവശ്യമുള്ളപ്പോള് മന്നം നവോത്ഥാന നായകന്, അല്ലെങ്കില് അവഗണന', ഇരട്ടത്താപ്പ് തിരിച്ചറിയുന്നുണ്ടെന്ന് എന്.എസ്.എസ്\nകോട്ടയം: മന്നം സമാധിദിനത്തില് മന്നത്ത് പത്മനാഭനെ അനുസ്മരിച്ച് സിപിഎം മുഖപത്രമായ ദേശാഭിമാനി പ്രസിദ്ധീകരിച്ച ലേഖനത്തെ വിമര്‍ശിച്ച് എന്‍എസ് എസ്. ഇന്നത്തെ ഭരണകര്‍ത്താക്കള് അവര്‍ക്കാവശ്യമുള്ളപ്പോള് മന്നത്തു പത്മനാഭനെ നവോത്ഥാന നായകനായി ഉയര്‍ത്തിക്കാട്ടി അദ്ദേഹത്തിന്റെ ആരാധകരെ കൈയിലെടുക്കാന് ശ്രമിക്കുകയാണെന്ന് എന്.എസ്.എസ്. അതേസമയം അവസരം കിട്ടുമ്ബോഴെല്ലാം അവഗണിക്കാന് ശ്രമിക്കുകയും ചെയ്യുന്നതിന് ഒരു ഉദാഹരണമാണ് കഴിഞ്ഞ ദിവസം ദേശാഭിമാനിപത്രത്തില് വന്ന ലേഖനവും, സത്യഗ്രഹ സമരസ്മാരകത്തില്‍നിന്ന് മന്നത്തിന്റെ പേര് ഒഴിവാക്കിയ സംഭവവുമെന്ന് എന്.എസ്.എസ്.ജനറല് സെക്രട്ടറി ജി.സുകുമാരന് നായര് […]\nകെ സുധാകരന് കേരള രാഷ്ട്രീയത്തിലെ ഡ്രാക്കുള, കോണ്‍ഗ്രസില് നില്‍ക്കണമെങ്കില് സി പി എമ്മിനെ ആക്രമിച്ച് കീഴ്‌പ്പെടുത്തണമെന്നാണ് കെ പി സി സി അദ്ധ്യക്ഷന്റെ ധാരണയെന്ന് എ കെ ബാലന്\nഭവാനിപുര് ഉപതിരഞ്ഞെടുപ്പ്: മമതക്കെതിരെ പ്രിയങ്ക ടിബര്‍വാളിനെയിറക്കാന് ബിജെപി


കൊവിഡ് വ്യാപനം: കോഴിക്കോട് ജില്ലയില് കൂടുതല് നിയന്ത്രണങ്ങള് ഏര്‍പ്പെടുത്തേണ്ടി വരുമെന്ന് മന്ത്രി എകെ ശശീന്ദ്രന്\nMon Jun 21 2021 22:51:07 GMT+0530 (India Standard Time)\nRSN2 Oct 2020 12:54 PM GMT\nകോഴിക്കോട്: ജില്ലയില് കൊവിഡ് സമ്പര്‍ക്ക വ്യാപനം അടുത്ത ദിവസങ്ങളിലായി വലിയതോതില് കൂടി വരുന്ന സാഹചര്യത്തില് കൂടുതല് നിയന്ത്രണങ്ങള് ഏര്‍പ്പെടുത്തേണ്ടി വരുമെന്ന് ഗതാഗത വകുപ്പ് മന്ത്രി എ.കെ ശശീന്ദ്രന്. കലക്ടറേറ്റില് നടന്ന കൊവിഡ് അവലോകന യോഗത്തിന് ശേഷം സംസാരിക്കുകയായിരുന്നു മന്ത്രി. കഴിഞ്ഞ ദിവസം സംസ്ഥാനത്തെ ഏറ്റവും കൂടിയ കേസുകളുടെ എണ്ണം ജില്ലയില് റിപോര്‍ട്ട് ചെയ്തു. ദിവസവും ആയിരത്തിന് മുകളില് കേസുകള് റിപോര്‍ട്ട് ചെയ്യുന്ന സ്ഥിതിയാണ്. ഈ സാഹചര്യത്തില് ജില്ലയിലെ ചികില്‍സാ മേഖലകളില് ആവശ്യമായ സൗകര്യങ്ങള് വര്‍ധിപ്പിക്കും.\nകോര്‍പ്പറേഷന് പരിധിയില് സ്ഥിതി ആശങ്കാജനകമാണ്. മറ്റു പ്രദേശങ്ങളിലും ഗുരുതര സാഹചര്യമുണ്ട്. വ്യാപനം വിലയിരുത്തി പ്രദേശം ലോക്ക്ഡൗണ് ചെയ്യുന്ന കാര്യത്തില് തീരുമാനമെടുക്കും. പോലിസ് നിരീക്ഷണവും പരിശോധനയും വര്‍ധിപ്പിക്കും. ജനപ്രതിനിധികള് ജാഗ്രത പുലര്‍ത്തണം. ഒരു കാരണവശാലും ആള്‍ക്കൂട്ടം അനുവദിക്കാനാകില്ല. ജനങ്ങള് മുന്‍കരുതലുകള് സ്വീകരിച്ച് ജാഗ്രതയോടെ മുന്നോട്ട് പോയാല് മാത്രമേ വ്യാപനം കുറയ്ക്കാന് സാധിക്കുകയുള്ളുവെന്നും മന്ത്രി പറഞ്ഞു.\n20,000 രോഗികളെ വരെ ചികില്‍സിക്കാവുന്ന തരത്തിലുള്ള സൗകര്യങ്ങളാണ് ഒരുക്കുന്നത്. ഇതില് 10,000 പോസിറ്റീവ് ആളുകള്‍ക്ക് ലക്ഷണങ്ങള് ഇല്ലാത്ത സാഹചര്യത്തില് വീടുകളില് തന്നെ കഴിയാം. 30 ശതമാനം പേര്‍ക്ക് എഫ്.എല്.ടി.സി കളില് ചികില്‍സാ സൗകര്യം ഒരുക്കാന് സാധിക്കും. ഗൗരവ ശ്രദ്ധ വേണ്ട 20 ശതമാനം രോഗികള് ഉണ്ടാവും. ഇവര്‍ക്ക് ആവശ്യമായ ഓക്സിജന് സിലിണ്ടറിന്റെ ലഭ്യത ഉറപ്പാക്കാന് നടപടിയുണ്ടാവും. 50 കിലോ ലിറ്റര് ലിക്വിഡ് ഓക്സിജന് ലഭ്യത ഇന്ന് ജില്ലയിലുണ്ട്. മെഡിക്കല് കോളജ് ആശുപത്രിയില് 500 ഓക്സിജന് സിലിണ്ടര് ബെഡ് സൗകര്യം അടുത്ത ആഴ്ചയിലേക്ക് ഒരുങ്ങും. 85 ഐ.സി.യു ബെഡ് സൗകര്യവുമുണ്ടാവും. ഇത് 200 ആയി ഉയര്‍ത്തുന്നതിന് ആവശ്യമായ നടപടി ഉണ്ടാവും. ടെസ്റ്റ് പോസിറ്റിവിറ്റി റേറ്റ് ഓരോ ആഴ്ചയും കൂടുന്ന സ്ഥിതി തുടരുകയാണ്. നിയന്ത്രണങ്ങള് കൊണ്ട് മാത്രമേ രോഗവ്യാപനം തടയാനാകൂവെന്നും മന്ത്രി പറഞ്ഞു.